മേൽക്കൂര പൊളിച്ച് മോഷ്ടിക്കാൻ ഇറങ്ങിയിട്ട് പണം കിട്ടിയില്ല; അരിശം തീർക്കാൻ മുട്ടയും തേങ്ങയുമായി കടന്ന മോഷ്ടാക്കൾ പിടിയിൽ : Deepika.com Nattu Visesham\nനേമം : പണം കിട്ടാത്തതിനെ തുടർന്ന് കള്ളൻ അരിശം തീർത്തത് കടയിലെ മുട്ടയും തേങ്ങയും കവർന്ന്. ഒടുവിൽ കള്ളനെ നാട്ടുകാർ പിടികൂടി പോലീസിനെ ഏൽപ്പിച്ചു.\nപ്രാവച്ചന്പലം അരിക്കടമുക്കിൽ വിനോദ്കുമാർ നടത്തുന്ന തട്ട് ചായക്കടയിലാണ് മോഷണം നടന്നത്. കടയുടെ മേൽക്കൂരയിലെ ഷീറ്റ് പൊളിച്ച് അകത്തിറങ്ങിയ മോഷ്ടാക്കൾ മേശവലിപ്പ് തുറന്നിട്ടിരുന്നു. രാവിലെ കട തുറക്കാനെത്തിയപ്പോഴാണ് കട ഉടമ മോഷണ വിവരം അറിഞ്ഞത്.\nവലിയവിള ചാനൽപാലത്തിന് സമീപം ആളൊഴിഞ്ഞ ഷെഡ്ഡിൽ ഒളിച്ചിരുന്നവരെ നാട്ടുകാരാണ് പിടികൂടിയത്. കാരയ്ക്കാമണ്‍ഡപം ചാനൽക്കര സ്വദേശി സെയ്ദാലി (28) പ്രാവച്ചന്പലം ഇടയ്ക്കോട് സ്വദേശി ഷാജഹാൻ (25) എന്നിവരെയാണ് പിടികൂടിയത്.\nനരുവാമൂട് പോലീസ് പിടികൂടിയ പ്രതികളെ നേമം പോലീസിന് കൈമാറി.\nകാരയ്ക്കാ മണ്‍ഡപത്തെ ബൈക്ക് മോഷണവുമായി ഇവർക്ക് ബന്ധമുള്ളതായി പോലീസ് സംശയിക്കുന്നു. ഇവരെ കുറിച്ച് പോലീസ് കൂടുതൽ അന്വേഷിച്ച് വരുന്നു. നരുവാമൂട്ടിൽ കഴിഞ്ഞ ആഴ്ച താന്നിവിള തുന്പോട്ടുകോണം പള്ളിയിൽ മോഷണ ശ്രമവും അടുത്തുള്ള കരയ്ക്കാട്ടുവിളാകം നാഗർ ക്ഷേത്രത്തിലും മോഷണവും നടന്നിരുന്നു.\nഇടയ്ക്കോട് പോലീസ്കാരന്‍റെ വീട്ടിലും ഏതാനും ദിവസം മുന്പ് മോഷണം നടന്നിരുന്നു.


sugeeth Archives -\nഅയ്യപ്പനും കോശിയും എന്ന ചിത്രത്തിന് ശേഷം ബിജു മേനോൻ പോലീസ് വേഷത്തിലെത്തുന്ന ചിത്രമാണ് തലയുണ്ട്, ഉടലില്ല. ചിത്രത്തിന്റെ മോശം പോസ്റ്റർ പുറത്തുവിട്ടിരിക്കുകയാണ് അണിയറപ്രവർത്തകർ. എസ് ഐ സോമൻ നാടാർ എന്ന കഥാപാത്രമായാണ് ബിജു മേനോൻ എത്തുന്നത്. ബിജു മേനോൻ തന്നെയാണ് ചിത്രത്തിന്റെ പോസ്റ്റർ പങ്കുവെച്ചത്. '...\nആരാധകരെ ഞെട്ടിച്ച് സുഗീത്; ‘കിനാവള്ളി’യുടെ ട്രെയ്‌ലർ കാണാം..\n'ഓർഡിനറി'യ്ക്ക് ശേഷം സുഗീത് സംവിധായക വേഷത്തിലെത്തുന്ന ചിത്രമാണ് 'കിനാവള്ളി'. നിരവധി പുതുമുഖങ്ങളെ മലയാള സിനിമയ്ക്ക് സംഭാവന ചെയ്യുന്ന സംവിധായകന്റെ ഹൊറർ ചിത്രമാണ് 'കിനാവള്ളി'. ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത് പുതുമുഖങ്ങളായ സുരഭി സന്തോഷ്, അജ്മല് സെയ്ന്, വിജയ് ജോണി, സുജിത്ത് രാജ് കൊച്ചുകുഞ്ഞ് എന്നിവരാണ്. സിനിമയിൽ ഹരീഷ് കണാരനും നിര്‍ണായകമായ വേഷത്തില് എത്തുന്നുണ്ട്. ശ്യാം ശീതള്, വിഷ്ണു രാമചന്ദ്രന്...


സ്വരം കടുപ്പിച്ച് ബോറിസ് ജോണ്‍സണ് ; ബ്രെക്‌സിറ്റ് നടപ്പാക്കുക അല്ലെങ്കില് തെരെഞ്ഞെടുപ്പ് - Rose Malayalam | Rose Malayalam\nUpdated on 03-09-2019 at 8:19 am\nലണ്ടണ് :5ആഴ്ച കാലത്തേക്ക് പാര്‍ലമെന്റ് മരവിപ്പിക്കാനുള്ള ബോറിസ് ജോണ്‍സന്റെ തീരുമാനത്തില് പിന്‍തിരിഞ്ഞു നില്‍ക്കുന്ന എം പി മാരോട് ബ്രെക്‌സിറ്റിനെ അനുകൂലിക്കാന് തയ്യാറല്ലെങ്കില് അടുത്ത മാസം പൊതു തെരഞ്ഞെടുപ്പിനെ നേരിടാന് തയ്യാറാകാന് പ്രധാനമന്ത്രി. പ്രതിപക്ഷ എം.പിമാര്‍ക്കൊപ്പം ഭരണ പക്ഷത്തുള്ള കണ്‍സര്‍വേറ്റീവ് എം.പിമാരും ചേര്‍ന്ന് ഉടമ്പടി രഹിത ബ്രെക്‌സിറ്റ് തടയാനുള്ള നിയമ നിര്‍മാണത്തിനൊരുങ്ങവേയാണ് ജോണ്‍സന്റെ അന്ത്യശാസനം.\nകഴിഞ്ഞ ദിവസം ഡൌണിംഗ് സ്ട്രീറ്റില് അടിയന്തര കാബിനറ്റ് യോഗം വിളിച്ചു ചേര്‍ത്ത് ബോറിസ് ജോണ്‍സണ് കണ്‍സര്‍വേറ്റീവ് എംപിമാരെ അഭിസംബോധന ചെയ്തു സംസാരിക്കുകയും ചെയ്തിരുന്നു. അതിനുശേഷം നടത്തിയ തത്സമയ ടെലിവിഷന് പ്രസംഗത്തില് ഒക്ടോബര് 31-നുതന്നെ യൂറോപ്യന് യൂണിയന് വിട്ടുപോരല് നടക്കാത്ത സാഹചര്യം ഇല്ലെന്നും ബോറിസ് പറഞ്ഞിരുന്നു.\nവിമതര് അവരുടെ തീരുമാനത്തില് നിന്നും പിന്മാറിയില്ലെങ്കില് പാര്‍ട്ടിയില് നിന്നും പുറത്തു പെകേണ്ടി വരുമെന്നും അദ്ദേഹം മുന്നറിയിപ്പ് നല്‍കി. ബില്ലിനെ പിന്തുണക്കുന്നതില് നിന്നും കണ്‍സര്‍വേറ്റീവ് എം.പിമാരെ തടയാന് വിപ്പ് നല്‍കാനും തീരുമാനമായിട്ടുണ്ട്. യൂറോപ്യന് യൂണിയനില് നിന്ന് പിന്‍വാങ്ങുന്ന നടപടി എളുപ്പമാക്കാനാണ് അഞ്ചാഴ്ചത്തേക്ക് പ്രധാനമന്ത്രി ബോറിസ് ജോണ്‍സന് ബ്രിട്ടീഷ് പാര്‍ലമെന്റ് മരവിപ്പിച്ചിരിക്കുന്നത്.\nഅതിനെതിരെയും ലണ്ടനില് ശക്തമായ ജനകീയ പ്രതിഷേധ റാലി തുടരുകയാണ്. പ്രധാനമന്ത്രിയുടെ ഔദ്യോഗിക വസതിയുള്ള ഡൗണിംഗ് സ്ട്രീറ്റില് ഇന്നലെയും പ്രധിഷേധം ശക്തമായിരുന്നു. അതിനിടയിലാണ് ജോണ്‍സണ് ടെലിവിഷന് പ്രസംഗം നടത്തിയത്. അതിനിടെ, പ്രതിപക്ഷ കക്ഷികള് ഇന്ന് ജോണ്‍സണുമായി ചര്‍ച്ച നടത്തും


Heavy rain in kerala | കേരളത്തിൽ ഇടിമിന്നലോടെയുള്ള ശക്തമായ മഴയ്ക്ക് സാധ്യത; വിവിധ ജില്ലകളിൽ മഞ്ഞ അലർട്ട്; അടുത്ത അഞ്ച് ദിവസവു മഴ തുടരാൻ സാധ്യതയെന്ന് കേന്ദ്ര കാലാവസ്ഥാ വകുപ്പ് - MarunadanMalayalee.com\nകേരളത്തിൽ ഇടിമിന്നലോടെയുള്ള ശക്തമായ മഴയ്ക്ക് സാധ്യത; വിവിധ ജില്ലകളിൽ മഞ്ഞ അലർട്ട്; അടുത്ത അഞ്ച് ദിവസവു മഴ തുടരാൻ സാധ്യതയെന്ന് കേന്ദ്ര കാലാവസ്ഥാ വകുപ്പ്\nApril 23, 202005:37 PM IST Permalink\nതിരുവനന്തപുരം: വേനൽമഴയോടനുബന്ധിച്ചുള്ള ഇടിമിന്നലോട് കൂടിയ മഴ സംസ്ഥാനത്ത് വിവിധയിടങ്ങളിൽ അടുത്ത5ദിവസവും തുടരാൻ സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. മഴയോട് അനുബന്ധിച്ച് ഉച്ചക്ക്2മണി മുതൽ രാത്രി 10 മണി വരെയുള്ള സമയത്ത് ഇടിമിന്നലിനും സാധ്യത ഉണ്ട്. ചില സമയങ്ങളിൽ രാത്രി വൈകിയും ഇത് തുടർന്നേക്കാമെന്നും മുന്നറിയിപ്പിൽ വ്യക്തമാക്കി.\nഇടിമിന്നൽ അപകടകാരികളാണെന്നും ജാഗ്രത പുലർത്തണമെന്നും അധികൃതർ മുന്നറിയിപ്പിൽ പറയുന്നു. കനത്ത മഴയുണ്ടാകുമെന്ന പ്രവചനത്തിന്റെ പശ്ചാത്തലത്തിൽ വിവിധ ജില്ലകളിൽ യെല്ലോ അലർട്ട് പ്രഖ്യാപിച്ചിട്ടുണ്ട്. ഏപ്രിൽ 22 ഇടുക്കി ജില്ലയിലും, ഏപ്രിൽ 21 ന് കോട്ടയം ജില്ലയിലും ഏപ്രിൽ 22 ന് മലപ്പുറം ജില്ലയിലും 25 ന് ഇടുക്കി ജില്ലയിലും 26 ന് മലപ്പുറം ജില്ലയിലുമാണ് കേന്ദ്ര കാലാവസ്ഥ വകുപ്പ് യെല്ലോ അലെർട്ട് പ്രഖ്യാപിച്ചിട്ടുള്ളത്.\nഒറ്റപ്പെട്ട ഇടങ്ങളിൽ 24 മണിക്കൂറിൽ 64.5 ാാ മുതൽ 115.5 ാാ വരെ മഴ ലഭിക്കുന്ന ശക്തമായ മഴയാണ് പ്രവചിക്കപ്പെട്ടിരിക്കുന്നത്. പൊതുജനങ്ങളും ബന്ധപ്പെട്ട ഉദ്യോഗസ്ഥരും ശ്രദ്ധയോടെ സ്ഥിതിഗതികൾ നിരീക്ഷിക്കണമെന്ന് അധികൃതർ ആവശ്യപ്പെട്ടു. മഴയോടനുബന്ധിച്ച് ഉച്ചക്ക്2മണി മുതൽ രാത്രി 10 മണിവരെയുള്ള സമയത്ത് ഇടിമിന്നലിനുള്ള സാധ്യത ഉണ്ട്. അവ മനുഷ്യ ജീവനും വൈദ്യുത ചാലകങ്ങളുമായി ബന്ധിപ്പിച്ചിട്ടുള്ള വീട്ടുപകരണങ്ങൾക്കും വലിയ നാശനഷ്ടം സൃഷ്ടിച്ചേക്കുമെന്നും മുന്നറിയിപ്പിൽ വ്യക്തമാക്കി.\n2020 ഏപ്രിൽ 23 കോട്ടയം, ഇടുക്കി\nഎന്നീ ജില്ലകളിൽ മഞ്ഞ അലേർട്ട് പ്രഖ്യാപിച്ചിരിക്കുന്നു. ഒറ്റപ്പെട്ടയിടങ്ങളിൽ 24 മണിക്കൂറിൽ 64.5 mm മുതൽ 115.5 mm വരെയുള്ള ശക്തമായ മഴയാണ് പ്രവചിക്കപ്പെട്ടിരിക്കുന്നത്. മഞ്ഞ അലേർട്ട് കൊണ്ട് ഉദ്ദേശിക്കുന്നത് പൊതുജനങ്ങളും ബന്ധപ്പെട്ട ഉദ്യോഗസ്ഥരും ശ്രദ്ധയോടെ സ്ഥിതിഗതികൾ വീക്ഷിക്കുക എന്നതാണ്.\n2020 ഏപ്രിൽ 23 മുതൽ ഏപ്രിൽ 27 വരെ സംസ്ഥാനത്ത് വിവിധയിടങ്ങളിൽ ഇടിമിന്നലോട് കൂടിയ മഴയ്ക്കും ചില നേരങ്ങളിൽ പൊടുന്നനെ വീശിയടിക്കുന്ന കാറ്റിനും സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചു. സംസ്ഥാന ദുരന്ത നിവാരണ അഥോറിറ്റി പുറപ്പെടുവിക്കുന്ന ഇടിമിന്നൽ ജാഗ്രത നിർദേശങ്ങൾ കർശനമായി പാലിക്കുക.\nകേരളത്തിൽ ഇപ്പോൾ ലഭിക്കുന്ന മഴയോടനുബന്ധിച്ച് ഉച്ചക്ക്2മണി മുതൽ രാത്രി 10 മണിവരെയുള്ള സമയത്ത് ഇടിമിന്നലിനുള്ള സാധ്യത ഉണ്ട് (ചില സമയങ്ങളിൽ രാത്രി വൈകിയും ഇത് തുടർന്നേക്കാം). ഇത്തരം ഇടിമിന്നൽ അപകടകാരികൾ ആണ്. അവ മനുഷ്യ ജീവനും വൈദ്യുത ചാലകങ്ങളുമായി ബന്ധിപ്പിച്ചിട്ടുള്ള വീട്ടുപകരണങ്ങൾക്കും വലിയ നാശനഷ്ടം സൃഷ്ടിക്കുന്നുണ്ട്. സംസ്ഥാന ദുരന്ത നിവാരണ അഥോറിറ്റി ഇടിമിന്നലിനെ ഒരു സംസ്ഥാന സവിശേഷ ദുരന്തമായി പ്രഖ്യാപിച്ചിട്ടുണ്ട്.\n- മഴക്കാറ് കാണുമ്പോൾ തുണികൾ എടുക്കാൻ ടെറസിലേക്കോ, മുറ്റത്തക്കോ ഇടിമിന്നലുള്ള സമയത്ത് പോകരുത്.\nമിന്നലിന്റെ ആഘാതത്താൽ പൊള്ളൽ ഏൽക്കുകയോ കാഴ്‌ച്ചയോ കേൾവിയോ നഷ്ടമാവുകയോ ഹൃദയാഘാതം സംഭവിക്കയോ ചെയ്യാം. മിന്നലാഘാതം ഏറ്റ ആളിന്റെ ശരീരത്തിൽ വൈദ്യുത പ്രവാഹം ഇല്ല എന്ന് മനസ്സിലാക്കണം. അതിനാൽ മിന്നലേറ്റ ആളിന് പ്രഥമ ശുശ്രൂഷ നൽകുവാൻ മടിക്കരുത്. മിന്നൽ ഏറ്റാൽ ആദ്യ മുപ്പത് സെക്കൻഡ് ജീവൻ രക്ഷിക്കാനുള്ള സുവർണ്ണ നിമിഷങ്ങളാണ്. വളർത്തു മൃഗങ്ങളെ തുറസായ സ്ഥലത്ത് ഈ സമയത്ത് കെട്ടരുത്. അവയെ അഴിക്കുവാനും സുരക്ഷിതമായി മാറ്റി കെട്ടുവാനും മഴ മേഘം കാണുമ്പോൾ തുറസായ സ്ഥലത്തേക്ക് പോകരുത്.


| മാലിന്യ സംസ്‌കരണ പ്ലാന്റില് അപാകത; പരിഹരിക്കണമെന്നു നോട്ടീസ് | Mangalam\nSaturday, June 29, 2019 Last Updated 10 Min 36 Sec ago English Edition\nSaturday 09 Dec 2017 12.55 AM\nമാലിന്യ സംസ്‌കരണ പ്ലാന്റില് അപാകത; പരിഹരിക്കണമെന്നു നോട്ടീസ്\nശബരിമല: സന്നിധാനത്തെ ദ്രവമാലിന്യ സംസ്‌കരണ പ്ലാന്റിന്റെ പ്രവര്‍ത്തനം കാര്യക്ഷമമാക്കണമെന്ന് ദേവസ്വം മരാമത്ത് വിഭാഗം എക്‌സിക്യൂട്ടീവ് എന്‍ജിനീയര് കരാറുകാരായ റാങ്കി എന്‍വയണ്‍മെന്റിന് നോട്ടീസ് നല്‍കി. അധികൃതര് പ്ലാന്റില് നടത്തിയ പരിശോധനയില് നിരവധി അപാകതകള് കണ്ടെത്തി.\nകോളിഫോം ബാക്‌ടീരിയയുടെ അളവ് കുറയ്‌ക്കാനുള്ള ഹൈപ്പോ ക്ലോറൈഡ് ഡോസര് സ്‌ഥാപിച്ചെങ്കിലും പ്രവര്‍ത്തിപ്പിച്ച് തുടങ്ങിയിട്ടില്ല. എത്ര മലിനജലം പ്ലാന്റില് എത്തുന്നുവെന്നറിയാനുള്ള ഫ്‌ളോമീറ്റര് സ്‌ഥാപിച്ചിട്ടില്ല.\nഅരവണ പ്ലാന്റിന് താഴെയുള്ള കെട്ടിടത്തിലെ ടോയ്‌ലറ്റ് ടാങ്ക് സീവേജ് ട്രീറ്റ്‌മെന്റ് പ്ലാന്റുമായി ബന്ധിപ്പിച്ചിട്ടില്ല. ശാസ്‌ത്രീയമായ രീതിയില് ടാങ്ക് നിര്‍മിക്കാത്തതിനാല്‍പല ഭാഗത്തും നിറഞ്ഞൊഴുകി ദുര്‍ഗന്ധം വമിക്കുന്നു. കെട്ടിടങ്ങളിലെ ടോയ്‌ലറ്റില്‍നിന്നുള്ള മലിന ജലം ഒഴുകുന്ന പൈപ്പ് പലയിടത്തും പൊട്ടി ഒലിക്കുകയുമാണ്. പ്ലാന്റിലേക്ക് മലിനജലം എത്തിക്കുന്ന പൈപ്പ് ലൈനിന്റെ പണി പൂര്‍ത്തിയാകാത്തതിനാല് ഇവ ഞുണങ്ങാറില് പതിക്കുകയാണ്. ബെയ്‌ലി പാലത്തിന് സമീപം തടയണയില്‍നിന്നും മാലിന്യം മോട്ടോര് ഉപയോഗിച്ച് പമ്പ് ചെയ്‌തു മാറ്റണമെന്നും നോട്ടീസില് ആവശ്യപ്പെട്ടിട്ടുണ്ട്.\nഎന്‍വയോണ്‍മെന്റല് എന്‍ജിനീയര് അലക്‌സാണ്ടര്, ദേവസ്വം എക്‌സിക്യൂട്ടീവ് എന്‍ജിനീയര് ആര്. അജിത്‌കുമാര്, അസിസ്‌റ്റന്റ് എന്‍ജിനീയര്‍മാരായ കെ. ഹരീഷ് കുമാര്, സുനില്‍കുമാര് എന്നിവരാണു പ്ലാന്റ് പരിശോധിച്ചത്.


PERUMBAVOOR NEWS: ഇരിങ്ങോള് നാഗഞ്ചേരി മനയില് 98 ലക്ഷത്തിന്റെ ടൂറിസം പദ്ധതി\nപെരുമ്പാവൂര്: ഇരിങ്ങോള് നാഗഞ്ചേരി മനയോടനുബന്ധിച്ച് 98 ലക്ഷം രൂപയുടെ ടൂറിസം പദ്ധതിയ്ക്ക് ഭരണാനുമതിയായി.\nയു.ഡി.എഫ് കണ്‍വീനര് പി.പി തങ്കച്ചന്റെ താത്പര്യ പ്രകാരം പദ്ധതിയ്ക്ക് ഭരണാനുമതി നല്‍കിയതായി ടൂറിസം മന്ത്രി എ.പി അനില് കുമാറാണ് അറിയച്ചത്.\nപദ്ധതിയുടെ ഭാഗമായി കുട്ടികളുടെ പാര്‍ക്ക്, ഷട്ടില്-വോളിബോള് കോര്‍ട്ടുകള്, വിനോദസഞ്ചാരികള്‍ക്കുള്ള വിശ്രമകേന്ദ്രം തുടങ്ങിയവയാണ് വിഭാവനം ചെയ്യുന്നതെന്ന് നഗരസഭ ചെയര്‍മാന് കെ.എം.എ സലാം പറഞ്ഞു. ആറുമാസം കൊണ്ട് പണി പൂര്‍ത്തികരിയ്ക്കാനാണ് ഉദ്ദേശ്ശിയ്ക്കുന്നതെന്നും ചെയര്‍മാന് അറിയിച്ചു.\nഇരിങ്ങോള് നാഗഞ്ചേരി മനയും പരിസരവും മുമ്പ് നഗരസഭ കേരള ലളിത കലാ അക്കാദമിയ്ക്ക് വിട്ടുകൊടുത്തിരുന്നു. അക്കാദമി ഇവിടെ കലാഗ്രാമം സ്ഥാപിച്ചെങ്കിലും പിന്നീട് ഉപേക്ഷിച്ചു.\nകലാകാരന്‍മാര്‍ക്ക് വനത്തിന്റെ അന്തരീക്ഷത്തില് സൃഷ്ടി നടത്താനുള്ള സാഹചര്യമൊരുക്കുകയായിരുന്നു അക്കാദമിയുടെ ലക്ഷ്യം. ഇതിന് വേണ്ടി ദേശീയ അന്തര്‍ദേശീയ ചിത്രകാരന്‍മാരേയും ശില്‍പികളേയും പങ്കെടുപ്പിച്ച് ഇവിടെ നിരവധി ക്യാമ്പുകള് സംഘടിപ്പിച്ചിരുന്നു. പ്രശസ്തരായ കലാകാരന്‍മാര് ഇവിടെ താമസിച്ച് നിര്‍മ്മിച്ച ശില്പങ്ങളും മറ്റു കലാരൂപങ്ങളും പിന്നീട് കാടുകയറി നശിച്ചു.\nഇതേതുടര്‍ന്നാണ് നാഗഞ്ചേരി മന വീണ്ടും നഗരസഭ തിരിച്ചുപിടിയ്ക്കുന്നത്. സാജുപോള് എം.എല്.എയുടെ നേതൃത്വത്തില് തുടങ്ങിയ പെരുമ്പാവൂര് ടൂറിസം പദ്ധതിയുടെ ഭാഗമായി ഇരിങ്ങോളില് വികസനം പ്രതീക്ഷിച്ചെങ്കിലും അതും വേണ്ട മട്ടില് സഫലമായില്ല.\nഈ സാഹചര്യത്തിലാണ് നാഗഞ്ചേരി മന വികസനത്തിന് വീണ്ടും തുക അനുവദിച്ചിരിയ്ക്കുന്നത്. പെരുമ്പാവൂര് ടൂറിസം പദ്ധതിയില് വലിയ പ്രാധാന്യമുള്ള ഇടങ്ങളാണ് ഇരിങ്ങോള് കാവും നാഗഞ്ചേരി മനയും.


March 12, 2019 , ജോഷി വള്ളിക്കളം\nഷിക്കാഗോ: ഷിക്കാഗോ മലയാളി അസോസിയേഷന്റെ വിമന്‍സ് ഫോറം സംഘടിപ്പിച്ച വിമന്‍സ്‌ഡേ ആഘോഷങ്ങള് വ്യത്യസ്തയിനം പരിപാടികള് കൊണ്ട് ശ്രദ്ധേയമായി. മാര്‍ച്ച് ഒന്‍പത് ശനിയാഴ്ച സീറോ മലബാര് കത്തീഡ്രല് പാരീഷ് ഹാളില് വച്ച് നടത്തിയ പരിപാടിയുടെ പൊതു സമ്മേളനത്തില് മുഖ്യാതിഥിയായി ഇല്ലിനോയി സ്‌റ്റേറ്റ് റപ്രസന്റേറ്റീവ് മിഷേല് മുസ്സ്മാനും സ്‌പെഷ്യല് ഗസ്റ്റായി ഇന്ത്യന് കണ്‍സ്യൂള് ഓഫീസര് രാജേശ്വരി ചന്ദ്രശേഖറും പങ്കെടുത്തു.\nഷിക്കാഗോ മലയാളി അസോസിയേഷന് പ്രസിഡന്റ് ജോണ്‍സന് കണ്ണൂക്കാടന്റെ അദ്ധ്യക്ഷതയില് കൂടിയ പൊതുസമ്മേളനത്തില് വച്ച് ചീഫ് ഗസ്റ്റ് മിഷേല് മുസ്സ്മാന് നിലവിളക്ക് തെളിയിച്ച് ഉദ്ഘാടനം ചെയ്തു. മിസ് രാജേശ്വരി ചന്ദ്രശേഖറും കത്തീഡ്രല് വികാര് റവ.ഫാ.തോമസ് കടുകപ്പള്ളിയും ആശംസകളര്‍പ്പിച്ചു. വിമന്‍സ് റപ്രസന്റേറ്റീവ് ലീല ജോസഫ് സ്വാഗതവും മേഴ്‌സി കുര്യാക്കോസ് കൃതജ്ഞതയും അര്‍പ്പിച്ചു. ജനറല് കോര്‍ഡിനേറ്റര് റോസ് വടകര പരിപാടികളുടെ എം.സി. ആയിരുന്നു. പ്രസ്തുത യോഗത്തില് വച്ച് സമൂഹത്തിന്റെ വിവിധ തുറകളില് ശ്രദ്ധ നേടിയ മലയാളി വനിതകളെ ആദരിച്ചു. ഇല്ലിനോയിലെ ആദ്യത്തെ മലയാളി വനിതാ പോലീസ് സര്‍ജന്റ് ജുവീന ജോയി, കമ്മ്യൂണിറ്റി ലീഡര് മറിയാമ്മപ്പിള്ള, കുക്ക് കൗണ്ടി ഹെല്‍ത്ത് സിസ്റ്റം നേഴ്‌സിംഗ് ഡയറക്ടര് ബീന ഇണ്ടിക്കുഴി, ബിസിനസ് വുമണ് റോബിന് പുതുശേരി എന്നിവരാണ് അഭിനന്ദനങ്ങള് ഏറ്റുവാങ്ങിയ വനിതകള്. പ്രസ്തുതയോഗത്തില് വെച്ച് മുട്ടത്തു വര്‍ക്കി ഫൗണ്ടഷന് ഏര്‍പ്പെടുത്തിയ മുട്ടത്ത് വര്‍ക്കി സാഹിത്യ പരിഷത്ത് അവാര്‍ഡ് പ്രസ്തുത എഴുത്തുകാരി രതീദവിക്ക് സമ്മാനിച്ചു.\nഉച്ച കഴിഞ്ഞ് രണ്ട് മണി മുതല് വനിതകള്‍ക്കായി വിവിധ മത്സരങ്ങള് നടത്തി. ഗാനമത്സരത്തില് അനുശ്രീ ജിജിത്, മിനി ഏറണാട്ട്, ബ്രിജീറ്റ് ജോര്‍ജ് എന്നിവര് ഒന്നും രണ്ടും മൂന്നും സ്ഥാനങ്ങള് കരസ്ഥമാക്കി. ഡിബേറ്റ് മത്സരത്തില് നിഷ മാത്യു എറിക്, ആന് മേരി ബാസ്റ്റിന്, അജി മോള് ലൂക്കോസ് എന്നിവര് വിജയികളായി. പ്രോം മേക്ക് ഓവറില് ടെറില് വള്ളിക്കളം, അനുപമ ലൂക്കോസ് എന്നിവര് ഒന്നും രണ്ടും സ്ഥാനങ്ങള് നേടി. വെജിറ്റബിള് കാര്‍വിംഗില് നീനു കാട്ടൂക്കാരന്, ശോഭ നായര്, ട്രസി കണ്ടകുടി എന്നിവരും ഫ്ലവര് അറേഞ്ച്‌മെന്റില് സീത ജോര്‍ജ്, നീനു കാട്ടൂക്കാരന്, ട്രസി കണ്ടകുടി എന്നിവരും വിജയികളായി. ഷൈനി ഹരിദാസ്, ഷൈനി തോമസ്, ഷിജി അലക്‌സ്, ജോമോള് ചെറിയതില്, ജയ കുളങ്ങര, ടീന കുളങ്ങര എന്നിവര് വിവിധ മത്സരങ്ങളുടെ കോര്‍ഡിനേറ്റേഴ്‌സ് ആയി മത്സരങ്ങള് ഭംഗിയായും ചിട്ടയോടും നടത്തി. വനിതകള് തന്നെ നിര്‍മ്മിച്ച ആര്‍ട്ട് വര്‍ക്കുകളുടേയും കളക്ഷനുകളുടേയും എക്‌സിബിഷന് ബൂത്ത് പ്രത്യേക ശ്രദ്ധ നേടി. ജസി റിന്‍സിയും കാര്‍മ്മല് തോമസുമാണ് അതിന് നേതൃത്വം നല്‍കിയത്.\nതുടര്‍ന്ന് മൂന്ന് വിഭാഗത്തിലായി നടത്തിയ യുവരത്‌നം, വനിതാ രത്‌നം, സ്ത്രീരത്‌നം ഫാഷന് പേജന്റ് മത്സരങ്ങള് പ്രത്യേകം ശ്രദ്ധയാകര്‍ഷിച്ചു. ‘യുവരത്‌നം 2019’ വിജയി സിയോണ തരകനെ ‘ഫോമ ക്യൂന് 2018’ സാറാ അനില് ക്രൗണ് അണിയിച്ചു. ഫസ്റ്റ് റണ്ണര് അപ്പ് ആയി ക്രിസ്റ്റീന് ഫിലിപ്പും സെക്കന്റ് റണ്ണര് അപ്പ് ആയി ജൂലി വള്ളിക്കളവും തിരഞ്ഞെടുക്കപ്പെട്ടു. ‘വനിതാരത്‌നം 2019’ വിജയി ജോസ് ലിന് എടത്തി പറമ്പിലിനെ ‘മിസ് വിന്‍ഡിസിറ്റി 2019’ ഇഷ ജോഗ് കിരീടമണിയിച്ചു. ചാരി വെണ്ടന്നൂര് ഫസ്റ്റ് റണ്ണര് അപ്പായും മോണിക്ക ശിവ സെക്കന്റ് റണ്ണര് അപ്പ് ആയും തെരഞ്ഞെടുക്കപ്പെട്ടു. ‘സ്ത്രീരത്‌നം 2019’ ആയി തിരഞ്ഞെടുക്കപ്പെട്ട രാജി തോമസിനെ ‘മിസ് വിന്‍ഡ് സിറ്റി 2019’ ഇഷ ജോഗ് ക്രൗണ് അണിയിച്ചു. ഫസ്റ്റ് റണ്ണര് അപ്പ് ആയി റോസമ്മ തെനിയംപ്ലാക്കലും സെക്കന്റ് റണ്ണര് അപ്പായി ശാന്തി ജയ്‌സനും വിജയികളായി. ആകര്‍ഷകമായ റൗണ്ടുകളുമായി വ്യത്യസ്തമായ രീതിയില് നടത്തിയ ഫാഷന് പേജന്റ് കോമ്പറ്റീഷനില് യുവരത്‌നം കോര്‍ഡിനേറ്റേഴ്‌സ് ആയ ഷാന മോഹനും സിനില് ഫിലിപ്പും, വനിതാ രത്‌നം കോര്‍ഡിനേറ്റേഴ്‌സ് ആയ സിമി ജസ്‌റ്റോയും ഷീജ തോമസും സ്ത്രീരത്‌നം കോര്‍ഡിനേറ്റേഴ്‌സ് ആയ ജൂബി വള്ളിക്കളം, സരള വര്‍മ്മ എന്നിവരും അവരുടേതായ വിഭാഗങ്ങളില് അവതാരകരായി ശ്രദ്ധ നേടി. മൂന്ന് വിഭാഗങ്ങളിലെയും വിജയികള്‍ക്ക് 250, 150, 100 ഡോളര് എന്നിങ്ങനെ ക്യാഷ് അവാര്‍ഡുകളും സമ്മാനിച്ചു.\nജനസാന്നിധ്യം കൊണ്ടും പരിപാടികളുടെ വൈവിധ്യം കൊണ്ടും ഏവരുടേയും മനംകവര്‍ന്ന വിമന്‍സ് ഡേ പരിപാടികളുടെ ജനറല് കോര്‍ഡിനേറ്ററായി പ്രവര്‍ത്തിച്ചത് റോസ് വടകരയായിരുന്നു. വിമന്‍സ് റപ്രസന്റേറ്റീവുകളായ ലീല ജോസഫിന്റേയും മേഴ്‌സി കുര്യാക്കോസിന്റേയും നേതൃത്വത്തില് വിവിധ കമ്മറ്റികളിലാക്കി നിരവധി വനിതകള് ഒത്തൊരുമിച്ച് പ്രവര്‍ത്തിച്ച് ഈ ആഘോഷങ്ങള് ഒരു വന് വിജയമാക്കി. ഷിക്കാഗോ മലയാളി അസോസിയേഷന് പ്രസിഡന്റ് ജോണ്‍സന് കണ്ണൂക്കാടന്, സെക്രട്ടറി ജോഷി വളിളിക്കളം ട്രഷറര് ജിതേഷ് ചുങ്കത്ത്, ബാബു മാത്യു, സാബു കട്ടപ്പുറം, ഷാബു മാത്യു എന്നീ എക്‌സിക്യൂട്ടീവ് അംഗങ്ങളുടേയും ബോര്‍ഡ് മെമ്പേഴ്‌സിന്റേയും സഹകരണം പരിപാടികളുടെ വിജയത്തിന് സഹായിച്ചു.\nറോയല് മഹാരാജ കേറ്ററിംഗ് ആണ് വിമന്‍സ്‌ഡേ ആഘോഷങ്ങളുടെ മെഗാ സ്‌പോണ്‍സര് ആയി കടന്നുവന്നത്. കുന്നേല് ഡെന്റല് സെന്റര്, ജയ്ബു മാത്യു, പോള്&ഡോ.സുമ, ഡൈനാസ്റ്റി പോപ്പര്‍ട്ടീസ്, ജോ&റോസ് വടകര, അറ്റോര്‍ണി സ്റ്റീവ് ക്രിഫേസ് എന്നീ ഗ്രാന്റ് സ്‌പോണ്‍സേഴ്‌സും മറ്റു സ്‌പോണ്‍സേഴ്‌സും പരിപാടികളുടെ വിജയത്തിനായി ഫൈനാഷ്യല് സപ്പോര്‍ട്ട് ചെയ്തു.


Usain Bolt’s Australian football dream collapses - Malayalam MyKhel\n» ഉസൈന് ബോള്‍ട്ടിന്റെ ഫുട്‌ബോള് സ്വപ്‌നം അവതാളത്തില്; ക്ലബ്ബ് വാഗ്ദാനം ചെയ്തത് കുറഞ്ഞതുക\nUpdated: Friday, November 2, 2018, 11:52 [IST]\nസിഡ്‌നി: പ്രൊഫഷണല് ഫുട്‌ബോളറാകുകയെന്ന കുട്ടിക്കാലംമുതല്‍ക്കുള്ള സ്വപ്‌നം സഫലമാക്കാനാകാതെ സ്പ്രിന്റ് ഇതിഹാസം ഉസൈന് ബോള്‍ട്ട്. ഓസ്‌ട്രേലിയയിലെ സെന്‍ട്രല് കോസ്റ്റ് മറൈനുമായുള്ള കരാറില് ഏര്‍പ്പെടുന്നതില് ബോള്‍ട്ട് പരാജയപ്പെട്ടതോടെയാണിത്. ക്ലബ്ബ് ബോള്‍ട്ടിന് വാഗ്ദാനം ചെയ്തത് 2.1 മില്യണ് ഓസ്‌ട്രേലിയന് ഡോളര് മാത്രമാണ്. ഇത് അംഗീകരിക്കാന് ബോള്‍ട്ട് തയ്യാറാകാത്തതിനെ തുടര്‍ന്ന് കരാര് അന്തിമമായില്ല.\nനേരത്തെ ക്ലബ്ബിനൊപ്പം പരിശീലിക്കാനും സൗഹൃദ മത്സരങ്ങളില് കളിക്കാനും ബോള്‍ട്ടിനെ അനുവദിച്ചിരുന്നു. പ്രീസീസണ് മത്സരത്തില് ബോള്‍ട്ട് രണ്ട് ഗോളടിക്കുകയും ചെയ്തു. എന്നാല്, മുപ്പത്തിരണ്ടുകാരനായ ബോള്‍ട്ടിന്റെ പ്രതിഭയില് ക്ലബ്ബിന് കാര്യമായ പ്രതീക്ഷയൊന്നുമില്ല. താരത്തിന്റെ സാന്നിധ്യം ക്ലബ്ബിന് വിപണിമൂല്യമുയര്‍ത്തുമെന്നത് മാത്രമാണ് നേട്ടമുണ്ടാവുക.\nഎട്ട് ഒളിമ്പിസ്‌ക് സ്വര്‍ണം നേടിയ ബോള്‍ട്ടിന്റെ എക്കാലത്തെയും വലിയ ആഗ്രഹമായിരുന്നു ഫുട്‌ബോള് കളിക്കാരനാവുകയെന്നത്. ഇതിന്റെ ഭാഗമായി നേരത്തെയും ചില ക്ലബ്ബുകളില് പരിശീലനം നടത്തിയിരുന്നെങ്കിലും ഫുട്‌ബോള് സ്‌കില് വളര്‍ത്തെയെടുക്കുന്നതില് വലിയ പുരോഗതിയുണ്ടായില്ല. ഓസ്‌ട്രേലിയന് ക്ലബ്ബില് നേരത്തെ ബോള്‍ട്ടിന് ഉയര്‍ന്ന തുകയുടെ വാഗ്ദാനമുണ്ടായിരുന്നെങ്കിലും പിന്നീട് കുറയ്ക്കുകയായിരുന്നു.\nക്ലബ്ബിനൊപ്പം പരിശീലിക്കാനും കളിക്കാനും അവസരം നല്‍കിയതില് നന്ദിയുണ്ടെന്ന് ജമൈക്കന് താരം പ്രതികരിച്ചു. ഓസ്‌ട്രേലിയന് ക്ലബ്ബും കൈവിട്ടതോടെ ബോള്‍ട്ട് ജമൈക്കയിലേക്ക് പോകാനാണ് സാധ്യത. 100 മീറ്ററിലെ ലോക റെക്കോര്‍ഡ് ഉടമയായ ബോള്‍ട്ട് അത്‌ലറ്റിക്‌സില്‍നിന്നും വിരമിച്ചശേഷം ഫുട്‌ബോളില് മാത്രമാണ് ശ്രദ്ധ കേന്ദ്രീകരിച്ചിട്ടുള്ളത്. അതേസമയം, താരത്തിന്റെ കഴിവും അനുഭവ സമ്പത്തും ജമൈക്കയിലെ യുത കായിക താരങ്ങള്‍ക്കും പകര്‍ന്നു നല്‍കണമെന്നാണ് മുന് താരങ്ങളുടെ അഭിപ്രായം.\nRead more about: usain bolt australia football ഉസൈന് ബോള്‍ട്ട് ഫുട്‌ബോള് ക്ലബ്ബ് ഓസ്‌ട്രേലിയ\nStory first published: Friday, November 2, 2018, 11:38 [IST]


രാഷ്ട്രീയനേതാക്കള് മുതല് വൈലോപ്പിള്ളി ശ്രീധര മേനോന് വരെ സന്ദര്‍ശകര്: വിജയന്റെ കട ഇനി ഓര്‍മ | vijayettante chayakkada kochi hotel closed| Vijayan's hotel| nishin closing day\nരാഷ്ട്രീയനേതാക്കള് മുതല് വൈലോപ്പിള്ളി ശ്രീധര മേനോന് വരെ സന്ദര്‍ശകര്: വിജയന്റെ കട ഇനി ഓര്‍മ\nഅമ്പത് വര്‍ഷത്തെ സേവനത്തിനൊടുവില് ശനിയാഴ്ച ഹോട്ടല് നിഷിന് എന്നെന്നേക്കുമായി അടച്ചു.\n'ഹോട്ടല്' എന്നെഴുതിയ ബോര്‍ഡ് എടുത്തുമാറ്റുന്ന ഷിനില്. ഭാര്യ ജിബി സമീപം\nകൊച്ചി: 'പത്ത് പൈസയുടെ കടിയും ചൂടുചായയും...' പതിറ്റാണ്ടുകളോളം രാഷ്ട്രീയചര്‍ച്ചകള് ആവിപറത്തിയിരുന്ന 'വിജയന്റെ ചായക്കട' ഇനി ഓര്‍മ മാത്രം. ചരിത്രത്തിന്റെ ചില്ലലമാരയില് ഇടംപിടിക്കുകയാണ് കലൂര് ആസാദ് റോഡിലെ വിജയന്റെ ചായക്കട. ഇപ്പോഴത്തെ പേര് 'ഹോട്ടല് നിഷിന്' എന്നാണെന്നുമാത്രം.\nഅമ്പത് വര്‍ഷത്തെ സേവനത്തിനൊടുവില് ശനിയാഴ്ച ഹോട്ടല് നിഷിന് എന്നെന്നേക്കുമായി അടച്ചു. ആധുനിക രീതികളുമായി ഇണങ്ങിച്ചേരാന് സാധിക്കുന്നില്ലെന്ന് വിജയന്‍ചേട്ടന്റെ മകന് വി.വി. ഷിനില് പറഞ്ഞു. വിജയന് ചേട്ടന് 75 വയസ്സായി. 25 വര്‍ഷമായി ചായക്കട നടത്തുന്നത് ഷിനിലാണ്. പാചകക്കാരന് മുതല് വിളമ്പുകാരന് വരെയായി.\nരാഷ്ട്രീയനേതാക്കള് മുതല് കവി വൈലോപ്പിള്ളി ശ്രീധര മേനോന് വരെ ഇവിടത്തെ സ്ഥിരം സന്ദര്‍ശകരായിരുന്നു. ഒരുകാലത്ത് രാവിലെ അഞ്ച് മണിക്ക് ചായ കിട്ടുന്ന കലൂരിലെ ഏക കട. പ്രദേശവാസികള്‍ക്ക് ഫ്രൂട്ട്സാലഡും ജ്യൂസും പരിചിതമാക്കിയ വിജയന്‍ചേട്ടനെ പൈട്ടന്ന് ആര്‍ക്കും മറക്കാന് കഴിയില്ല.\n1959-ലാണ് ടി.ആര്. വിജയന്റെ അച്ഛന് രാമന് ഈ സ്ഥലത്ത് പലചരക്കുകട ആരംഭിച്ചത്. പിന്നീട് വിജയന് ഏറ്റെടുത്ത് ചായക്കടയാക്കുകയായിരുന്നു. ഒരുകാലത്ത് ചൂടുപിടിച്ച രാഷ്ട്രീയചര്‍ച്ചകളുടെ കേന്ദ്രമായിരുന്നു ഈ കട. ചര്‍ച്ചകള് വാഗ്വാദത്തിലേക്ക് കടക്കുന്തോറും കുടിക്കുന്ന ചായയുടെ എണ്ണവും കൂടും. 'അഞ്ചും ആറും ചായ ഒറ്റയിരുപ്പില് കുടിച്ചിട്ടാവും പലരും മടങ്ങുക' എന്ന് ചായക്കടയിലെ സ്ഥിരം സന്ദര്‍ശകന് ചിഞ്ചു പറയുന്നു. രാഷ്ട്രീയം പറയാത്തത് വലിയൊരു കുറച്ചിലായാണ് അന്ന് കണ്ടിരുന്നത്.\nചായക്കടയ്ക്കടുത്തുള്ള 'ഗ്യാലക്‌സി ക്ലബ്ബി'ല് ലോകകപ്പ് ഫുട്ബോള് ടി.വി.യില് കാണാന് വരുന്നവര് ചായ കുടിക്കാനായി നിര്‍ബന്ധിച്ച് കട തുറപ്പിച്ചിട്ടുണ്ട്... അത് കേരളത്തില് ടി.വി.യില് 'ലൈവ്' തുടങ്ങിയ കാലം.\nപോസ്റ്റ് ഓഫീസ് ഇല്ലാതിരുന്ന കാലത്ത് വിവരങ്ങള് കൈമാറാനുള്ള സ്ഥലമായാണ് ചിലര് ഈ ചായക്കടയെ ഓര്‍ക്കുന്നത്. 'വിജയന്‍ചേട്ടന് അറിയില്ലെങ്കില്, അങ്ങനെ ഒരാള് ഈ ഭൂലോകത്തില്ല' എന്ന മട്ട്. 'കല്യാണാലോചനയ്ക്കുള്ള സര്‍ട്ടിഫിക്കറ്റ് ഇവിടെ കിട്ടും' എന്നാണ് അന്ന് തമാശ പറഞ്ഞിരുന്നത്.\nകട പൂട്ടുന്ന അവസാനദിനമായ ശനിയാഴ്ച എത്തിയ എല്ലാവര്‍ക്കും ഭക്ഷണം സൗജന്യമായിരുന്നു. ഓര്‍മകള് നിറഞ്ഞ വിജയന്‍ചേട്ടന്റെ കട അവസാനമായി കാണുന്നതിനും ചായ കുടിക്കുന്നതിനുമായി 250-ഓളം ആളുകളാണ് എത്തിയത്.\nContent Highlights: vijayettante chayakkada closed Vijayan's hotel, nishin, closing day, kochi\nകൊച്ചി- ക്രിസ്മസ് ആഘോഷവേളയെ വരവേല്‍ക്കാന് കൊച്ചി മാരിയറ്റ് ഹോട്ടലില് ..


ആളിപടര്‍ന്ന തീയില് നിന്ന് ഭാര്യയെ രക്ഷിക്കാന് ശ്രമിച്ച പ്രവാസി മലയാളിക്ക് ഗുരുതര പൊളളല് : നില അതീവഗുരുതരം : സംഭവം യുഎഇയില് – East Coast Daily Malayalam\nആളിപടര്‍ന്ന തീയില് നിന്ന് ഭാര്യയെ രക്ഷിക്കാന് ശ്രമിച്ച പ്രവാസി മലയാളിക്ക് ഗുരുതര പൊളളല് : നില അതീവഗുരുതരം : സംഭവം യുഎഇയില്\nFeb 12, 2020, 01:03 pm IST\nദുബായ്: ആളിപടര്‍ന്ന തീയില് നിന്ന് ഭാര്യയെ രക്ഷിക്കാന് ശ്രമിച്ച മലയാളിക്ക് ഗുരുതര പൊളളല്. 90 ശതമാനം പൊളളലേറ്റ ഭര്‍ത്താവിന്റെ നില അതീവഗുരുതരം. പത്തുശതമാനം പൊളളലേറ്റ ഭാര്യയും ചികിത്സയില് കഴിയുകയാണ്. യുഎഇയില് താമസിക്കുന്ന മലയാളി ദമ്പതികള്‍ക്കാണ് തീ പൊളളലേറ്റത്.\nRead Also : ‘ എനിക്കറിയാം അവള് എവിടെയെങ്കിലും ജീവിച്ചിരിപ്പുണ്ടെന്ന്’; യുഎഇയില് കാണാതായ ഭാര്യയെ തേടി പ്രവാസി\nയുഎഇ ഉം അല് ക്വെയ്നിലെ അപ്പാര്‍ട്ട്മെന്റില് തിങ്കളാഴ്ച രാത്രിയാണ് സംഭവം. അബുദാബിയിലെ മഫ്രാഖ് ആശുപത്രിയിലാണ് ഇരുവരെയും പ്രവേശിപ്പിച്ചിരിക്കുന്നത്. ഗുരുതരമായി പൊളളലേറ്റ അനില് നൈനാന്റെ നില ഗുരുതരമായി തുടരുന്നതായി ഡോക്ടര്‍മാര് പറഞ്ഞതായി ബന്ധുക്കള് പറയുന്നു. പത്തുശതമാനം പൊളളലേറ്റ ഭാര്യ നീനു സുഖം പ്രാപിച്ചു വരുന്നതായും ബന്ധുക്കള് പറയുന്നു. ദമ്പതികള്‍ക്ക് നാലു വയസുളള ഒരു ആണ് കുട്ടിയുണ്ട്.\nഅപ്പാര്‍ട്ട്മെന്റിന്റെ ഇടനാഴിയില് സ്ഥാപിച്ചിരുന്ന ഇലക്ട്രിക് ബോക്സില് നിന്നാണ് ഇവര്‍ക്ക് തീ പൊളളലേറ്റത് എന്നാണ് റിപ്പോര്‍ട്ടുകള്. ഷോര്‍ട്ട് സര്‍ക്യൂട്ടാകാം തീ പിടിക്കാന് കാരണമെന്നാണ് പ്രാഥമിക നിഗമനം. അപകടം നടന്ന ഉടനെ ഷെയ്ക്ക് ഖലീഫ ജനറല് ആശുപത്രിയിലാണ് ഇവരെ ആദ്യം കൊണ്ടുപോയത്. തുടര്‍ന്ന് വിദഗ്ധ ചികിത്സയ്ക്കായി മഫ്രാഖ് ആശുപത്രിയിലേക്ക് മാറ്റുകയായിരുന്നു.\nനീനുവിനാണ് ആദ്യം തീ പൊളളലേറ്റതെന്നും ഭാര്യയെ രക്ഷിക്കാന് ഭര്‍ത്താവ് ഇടനാഴിയിലേക്ക് ഓടി എത്തുകയായിരുന്നുവെന്നുമാണ് നിഗമനം.\nUAE Fire Malayali family husband seriously\nപങ്കാളിയുമായി ശാരീരികവേഴ്ച നടത്തുമ്പോള് പോലും മനസില് മറ്റു സ്ത്രീകള്... പക്ഷേ സ്ത്രീ ആ നീറ്റലിന്റെ എരിവ് ഒഴിയരുതേ എന്ന് പ്രാര്‍ത്ഥിക്കും..സെക്‌സില് ഏര്‍പ്പെടുന്ന ഭര്‍ത്താക്കന്‍മാരുടെ മാനസിക വ്യാപാരത്തെ കുറിച്ച് തുറന്നെഴുതി സൈക്കോളജിസ്റ്റ് കല ഷിബു\nപരാതി കിട്ടിയിട്ടും പൊലീസ് അന്വേഷിച്ചില്ല; ബലാത്സംഗത്തിന് ഇരയായ പെണ്‍കുട്ടിയുടെ അച്ഛനെ വെടിവച്ചു കൊന്നു\nഇസ്ലാമിക രാജ്യങ്ങൾക്ക് വിസ നിഷേധിച്ച് യുഎഇ\nNov 30, 2020, 10:57 pm IST\nനിങ്ങള് ഒരു ആര്‍ട്ടിസ്റ്റാണോ? ; എങ്കില് ബുര്‍ജ് ഖലീഫ തരുന്ന ഈ അവസരം പാഴാക്കരുത്\nNov 30, 2020, 07:34 pm IST\nയു.എ.ഇയില് അനധികൃത കുടിയേറ്റക്കാർക്കെതിരെ നടപടി ശക്തമാക്കാൻ നീക്കം\nNov 29, 2020, 08:13 am IST


നിഗമനങ്ങള് തെറ്റിച്ച നിഗം .. ലഹരിയില് മതി ‘മറന്ന്’ യുവമലയാള സിനിമ ..\nഷെയ്ന് നിഗമിനെതിരേയുള്ള ആരോപണങ്ങള് കെട്ടടങ്ങുന്നില്ല. ഷെയ്‌നിനൊപ്പം ജോലി ചെയ്ത് അത്ര പരിചയമില്ലാത്തവരും അബിയുമായി ആത്മബന്ധമുള്ളവരും മാത്രമാണ് ഷെയ്ന് നിഗമിനെ പിന്തുണച്ച് സംസാരിക്കുന്നതെന്നും നിര്‍മാതാക്കളില് ചിലര് വെളിപ്പെടുത്തി.\nകോടികള് ഒഴുക്കിയാണ് മലയാള സിനിമാരംഗം പിടിച്ചുനില്‍ക്കുന്നത്. അന്യഭാഷാ സിനിമകള് ആസ്വദിക്കുന്ന മലയാളികളെ തൃപ്തിപ്പെടുത്താന് നിര്‍മ്മാണച്ചെലവ് കൂട്ടിയേ മതിയാകൂ. തിയറ്റര് ഉടമകള്, സാറ്റലൈറ്റ് റൈറ്റ്, സി.ഡി റൈറ്റ് എന്നിവയ്ക്കായി പണം മുടക്കുന്നവര് തുടങ്ങി ഒരു സിനിമയുടെ ഉത്തരവാദിത്തം മുഴുവന് നിര്‍മാതാക്കള്‍ക്കു തന്നെയാണ്.\nഒരു സിനിമ മുടങ്ങുക, അല്ലെങ്കില് വൈകുക എന്നത് നിസാര കാര്യമല്ല. ഇതനിടെ ഷെയ്ന് നിഗത്തെപോലെയുള്ള യുവനടന്മാര് യാതൊരു ‘കമ്മിറ്റ്‌മെന്റും’ ഇല്ലാതെ പെരുമാറുന്നത് താങ്ങാനാവുന്നതിലപ്പുറമാണെന്നും അവര് പറയുന്നു.\nഷെയ്ന് കഴിവുള്ള നടനാണ്. അഭിനയിച്ച സിനിയെല്ലാം ഒന്നിനൊന്നു മെച്ചവുമാണ്. പക്ഷേ, നിരുത്തരവാദപരമായ പെരുമാറ്റമാണ് അയാളില്‍നിന്നുണ്ടകുന്നത്. അബിയുമായുള്ള ബന്ധവും പരിചയവുമാണ് പലര്‍ക്കും ഷെയ്‌നിനോട് അനുകമ്പതോന്നിക്കുന്നത്.\nസിനിമയ്ക്കു പുറത്തുള്ള ചിലരുമായി ഷെയ്‌നിനന് ബന്ധമുണ്ട്. ഷൂട്ടിംഗ് ഉള്ള സമയത്തു പോലും ഇവരുമായി കറങ്ങാന് പോകുമത്രേ. ഇവരില് പലരും ലഹരിമരുന്നുകളുമായി ബന്ധമുള്ളവരാണെന്നു സംശയിക്കുന്നതായും പറയപ്പെടുന്നു.\nഷെയ്ന് നിഗവുമായി ബന്ധപ്പെട്ട വിഷയത്തില് ഇടപെടാന് അമ്മയ്ക്കു പരിമിതിയുണ്ടെന്ന് ‘അമ്മ’ എക്‌സിക്യുട്ടീവ് കമ്മിറ്റി അംഗം ബാബുരാജ് പറഞ്ഞു. പ്രശ്‌നമുണ്ടായപ്പോള് മാത്രമാണ് ഷെയ്ന് ‘അമ്മ’യില് അംഗമായത്.\nപുതുതലമുറയിലെ ചില നടന്മാര് സിനിമാ സെറ്റില് മയക്കുമരുന്ന് ഉപയോഗിക്കുന്നവരാണെന്ന നിര്‍മാതാക്കളുടെ ആരോപണം ബാബുരാജ് ശരിവച്ചു. സിനിമാ സെറ്റുകളില് ലഹരിമരുന്നിന്റെ ഉപയോഗം വ്യാപകമായുണ്ടെന്നും പോലീസ് പരിശോധനയുണ്ടായാല് പലരും കുടുങ്ങുമെന്നും ബാബുരാജ് പറഞ്ഞു.\nലഹരിമരുന്ന് ഉപയോഗിക്കുന്നവരുടെ മാത്രം സിനിമാസംഘങ്ങളുണ്ട്. നടിമാരില് പലരും ലഹരി ഉപയോഗിക്കുന്നവരാണെന്നും ബാബുരാജ് പറഞ്ഞു. ലഹരി ഉപയോഗിക്കാത്തവര് ഒന്നിനും കൊള്ളില്ലെന്നാണ് ഇവരുടെ നിലപാട്.\nഇതിനിടെ, ഷെയ്ന് നിഗത്തിനെതിരേ വെളിപ്പെടുത്തലുമായി മാങ്കുളത്തെ നാട്ടുകാരും രംഗത്തെത്തിയത് പുതിയ വിവാദത്തിനു തിരികൊളുത്തി. ‘കുര്‍ബാനി’ എന്ന സിനിമയുടെ ചിത്രീകരണവേളയില് സെറ്റിലുണ്ടായിരുന്ന നാട്ടുകാരാണ് പുതിയ വെളിപ്പെടുത്തലുമായി എത്തിയിരിക്കുന്നത്.\nമാങ്കുളത്ത് ‘കുര്‍ബാനി’യെന്ന സിനിമയുടെ ചിത്രീകരണത്തിനിടെയാണ് ഷെയ്ന് നിഗമുമായി ബന്ധപ്പെട്ട വിവാദം ഉടലെടുക്കുന്നത്. മറ്റുള്ളവര്‍ക്കു ബുദ്ധിമുട്ടുണ്ടാക്കിയതിനാല് ഷെയ്‌നിനെ മാങ്കുളത്തെ റിസോര്‍ട്ടില്‍നിന്ന് പുറത്താക്കുകയും ചെയ്തു.\nഒരു മാസമാണ് ‘കുര്‍ബാനി’യുടെ ചിത്രീകരണത്തിനായി ഷെയ്ന് മാങ്കുളത്ത് ഉണ്ടായിരുന്നത്. എന്നാല്, താമസസൗകര്യം ക്രമീകരിച്ചിരുന്ന ഈ റിസോര്‍ട്ടില്‍നിന്ന് അന്നു തന്നെ ഷെയ്‌നെ ഇറക്കിവിട്ടു.\nഉച്ചത്തില് കൂകിവിളിച്ചു ബഹളമുണ്ടാക്കി റിസോര്‍ട്ടിലെ മറ്റു താമസക്കാര്‍ക്കു ശല്യമായതോടെയാണ് റിസോര്‍ട്ട് ജീവനക്കാര് ഷെയിനിനെ പുറത്താക്കിയത്. ഷൂട്ടിനിടെ പലതവണ മാങ്കുളം ടൗണിലൂടെ ഇറങ്ങിനടന്ന നടനെ പ്രൊഡക്ഷന് ജീവനക്കാര് നിര്‍ബന്ധിച്ചു വാഹനത്തില്‍കയറ്റി മടക്കി കൊണ്ടുപോകുന്നതും നാട്ടുകാര് കണ്ടതായി പറഞ്ഞു.\nഷെയ്ന് നിഗത്തിനെതിരേ മറ്റൊരു നിര്‍മ്മാതാവും രംഗത്തെത്തി. ഷെയ്ന് നായകനാകുന്ന ‘ഉല്ലാസം’ എന്ന ചിത്രത്തിന്റെ നിര്‍മ്മാതാവാണ് താരത്തിനെതിരെ പ്രൊഡ്രൂസേഴ്‌സ് അസോസിയേഷനെ സമീപിച്ചിരിക്കുന്നത്. കരാര് തുകയേക്കാള് കൂടുതല് പ്രതിഫലം ആവശ്യപ്പെട്ടുവെന്നാണ് പരാതി.\n30 ലക്ഷമാണ് കരാര് പ്രകാരം നല്‍കേണ്ടിയിരുന്ന തുക. എന്നാല്, ഇപ്പോള് കുറഞ്ഞത് 45 ലക്ഷമെങ്കിലും തരണമെന്നാണ് ഷെയ്ന് പറയുന്നതെന്നാണ് പരാതി. ഷെയ്ന് പ്രതിഫലം കൂട്ടിച്ചോദിക്കുന്നതിന്റെ വോയ്‌സ് ക്ലിപ് പ്രൊഡ്യൂസേഴ്‌സ് അസോസിയേഷന് പുറത്തുവിട്ടിട്ടുണ്ട്.\nകൂടാതെ 30 ലക്ഷം ഇപ്പോള് തന്നതിനുശേഷം ഷെയര് നല്‍കുകയോ അല്ലെങ്കില് ഡിജിറ്റല് റൈറ്റ്‌സ് എഴുതി തരുകയോ ചെയ്താല് മതിയെന്നും ഷെയിന് ഫോണിലൂടെ പറയുന്നുണ്ട്. പുതിയ ചിത്രങ്ങള്‍ക്ക് എല്ലാം തന്നെ 75 ലക്ഷമാണ് ഇപ്പോള് വാങ്ങുന്നതെന്നും ഷെയ്ന് നിര്‍മ്മാതാവിനോട് പറഞ്ഞു.\nഎന്നാല്, ഷെയ്ന് നേരത്തേ കമ്മിറ്റ് ചെയ്ത ‘വെയില്’, ‘കുര്‍ബാനി’ തുടങ്ങിയ ചിത്രങ്ങള് പൂര്‍ത്തിയാക്കാതെ മറ്റു ചിത്രങ്ങളില് താരവുമായി സഹകരിക്കില്ലെന്ന് നിര്‍മ്മാതാക്കള് അറിയിച്ചിരുന്നു. ജോ കൈതമറ്റം, ക്രിസ്റ്റി കൈതമറ്റം എന്നിവരാണ് ഉല്ലാസത്തിന്റെ നിര്‍മ്മാതാക്കള്. സംവിധാനം ജീവന് ജോജോയാണ്.\nനടന് ഷെയ്ന് നിഗത്തെ വിമര്‍ശിച്ച് സംവിധായകന് ആലപ്പി അഷറഫും. ഫേസ്്ബുക്ക് കുറിപ്പിലുടെയാണ് ഷെയ്ന് നിഗത്തെ വിമര്‍ശിച്ച് ആലപ്പി അഷറഫ് രംഗത്തെത്തിയത്.\n”എല്ലാവരുടെയും നിഗമനങ്ങള് നീ തെറ്റിച്ച് കളഞ്ഞല്ലോ മോനേ നിഗമേ. നിന്റെ പിതാവ് അബിയുടെ ക്ഷമയും, സഹനശക്തിയും, മുതിര്‍ന്നവരോടുള്ള ബഹുമാനവും, സ്‌നേഹവും തുടങ്ങിയ നല്ല വശങ്ങളൊന്നും എന്തേ നീ കണ്ടു പഠിച്ചില്ല. എന്നു തുടങ്ങുന്നു ആലപ്പി അഷറഫിന്റെ കുറിപ്പ്.\nഷോട്ട് ഓക്കെ എന്നു തീരുമാനിക്കുന്നത് നടനാണോ സംവിധായകനാണോ? എന്നും അഷറഫ് ചോദിച്ചു. ഒരു സംവിധായകന് 60 വരെ പ്രാവിശ്യം വീണ്ടും വീണ്ടും എടുത്തിട്ടുള്ള സൂപ്പര് താരത്തിന്റെ സഹകരണം നേരിട്ടു കണ്ടിട്ടുള്ളവനാണ് താന്.\nസംവിധായകന് ‘ഓക്കെദ എന്നു പറഞ്ഞിട്ടും ‘ഇതുമതി’ എന്നു പറഞ്ഞിട്ടും ”ഇനിയും കുറച്ചുകൂടി നന്നാക്കാം സാര്” എന്നു പറഞ്ഞ് തൊഴിലിനെ സ്‌നേഹിച്ച് ഓടുന്ന മോട്ടോര് സൈക്കിളിന്റെ പിന്‍സീറ്റില്‍നിന്നു പറക്കുന്ന ഹെലികോപ്റ്ററിലേക്ക് ചാടിക്കയറി ജീവന് വരെ ത്യജിച്ച ചരിത്രമുള്ള ഒരിടമാണ് ഇവിടമെന്നു നീ ഓര്‍ക്കുന്നത് നന്നായിരിക്കുമെന്നും അഷറഫ് കുറിച്ചു.\nഷെയിന് നിഗവുമായി ബന്ധപ്പെട്ട പ്രശ്‌നങ്ങള്‍ക്കു പിന്നാലെ സിനിമാ ലോകത്തെ ഞെട്ടിക്കുന്ന പല കാര്യങ്ങളും പുറത്തുവരുന്നുണ്ട്. കഞ്ചാവിനും മയക്കുമരുന്നിനും അടിമപ്പെട്ട നിരവധി പേരുടെ വിവരങ്ങള് പലരില്‍നിന്നായി സോഷ്യല് മീഡിയ വഴിയും അല്ലാതെയും ഒക്കെ അറിഞ്ഞു കഴിഞ്ഞു.\nഎന്നാല് പുരുഷന്മാര് മാത്രമല്ല, സ്ത്രീകളും ലഹരിയ്ക്കടിമകളാണെന്നാണ് പറയപ്പെടുന്നത്. ഇപ്പോള് തിയേറ്ററുകളില് പ്രദര്‍ശിപ്പിച്ചുവരുന്ന ഒരു സിനിമയിലെ യുവനടിയെ ബ്രഹ്മപുരത്തിനടുത്തുള്ള ഫ്്‌ളാറ്റില് ലഹരിയുടെ ഉന്മാദത്തില് നഗ്നയായ നിലയില് പോലീസ് കണ്ടെത്തിയിരുന്നു. എക്സ്റ്റസി ഗുളികകള് അവര്‍ക്ക് എത്തിച്ചുകൊടുത്തിരുന്നത് കോഴിക്കോട് സ്വദേശിയാണെന്നും തെളിഞ്ഞു.\nകഴിഞ്ഞ ഡിസംബറില് നടി അശ്വതി ബാബുവിനെ ലഹരിവസ്തുവുമായി കൊച്ചിയിലെ ഫ്ളാറ്റില്‍നിന്ന് അറസ്റ്റുചെയ്തിരുന്നു. വീട്ടില് ലഹരിപ്പാര്‍ട്ടികള് ഒരുക്കിയിരുന്നതായി അവര് സമ്മതിക്കുകയും ചെയ്തു. സിനിമ- സീരിയല് രംഗത്തെ പ്രമുഖരുടെ നമ്പറുകള് ഫോണില്‍നിന്ന് കണ്ടെത്തിയെങ്കിലും കേസിന്റെ അന്വേഷണം എവിടെയുമെത്തിയിട്ടില്ല.\nനിരവധി കേസുകളാണ് സിനിമാമേഖലയില്‍നിന്നുള്ളവര്‍ക്ക് എതിരേ വന്നിട്ടുള്ളത്. 2014 ഫെബ്രുവരി 28-ന് മരടിലെ ഫ്ളാറ്റില് നഗ്നനായി എത്തി അയല്‍വാസിയായ യുവതിയെ മാനഭംഗപ്പെടുത്താന് ശ്രമിച്ച കേസില് തിരക്കഥാകൃത്ത് മുഹമ്മദ് ഹാഷിറിനെ പോലീസ് പിടികൂടുകയും ഇയാളില്‍നിന്ന് കഞ്ചാവ് കണ്ടെത്തുകയും ചെയ്തിരുന്നു. കേസില് മൂന്നരവര്‍ഷം തടവുശിക്ഷയാണ് ലഭിച്ചത്.\n11.5 കോടിയുടെ ഹാഷിഷ് ഓയിലുമായി തിരുവനന്തപുരത്ത് എക്സൈസ് ഉദ്യോഗസ്ഥര് പിടികൂടിയ എറണാകുളം സ്വദേശികള് നല്‍കിയ വിവരം അനുസരിച്ച് മലയാള സിനിമയിലെ ചില നടന്മാര്‍ക്ക് ഹാഷിഷ് ഓയില് എത്തിച്ച് നല്‍കാറുണ്ട്.\nദിവസവും ഹാഷിഷ് ആവശ്യമായതിനാല് വിമാനത്തിലാണ് ആന്ധ്രയില് ചെന്ന് കൊണ്ടുവരാറുള്ളതെന്നും പറഞ്ഞു. ഒരു മുന്‍നിര നടന് കൊച്ചിയിലെ സ്വകാര്യ ആശുപത്രിയിലെ ലഹരിവിമുക്ത സെന്ററില് ചികിത്സ തേടിയതായും റിപ്പോര്‍ട്ടുകള് ഉണ്ട്.\nപഴയ തലമുറയിലെ നിര്‍മാതാക്കള്‍ക്കോ ബാനറിനോ പുതിയ തലമുറയിലെ നടന്മാര് ഡേറ്റ് തരുന്നില്ലെന്ന ആരോപണവുമായി സജി നന്ത്യാട്ടും രംഗത്തെത്തി.\nസിനിമാ സെറ്റുകളില് ലഹരി ഉപയോഗം വ്യാപകമാണെന്ന ആരോപണം ഗുരുതരമാണെന്നും ഇതേക്കുറിച്ച് സര്‍ക്കാര് വിശദമായി അന്വേഷിക്കുമെന്നും സാംസ്‌കാരിക വകുപ്പ് മന്ത്രി എ.കെ. ബാലന് പറഞ്ഞിരുന്നു. ആരോപണം ഉന്നയിച്ചവര് പരാതി നല്‍കാന് തയാറാകണം. സിനിമാ സെറ്റുകളില് പരിശോധന വേണമെന്നാണെങ്കില് അത് നടത്തും.\nസിനിമാ മേഖലയില് കൃത്യമായ പെരുമാറ്റച്ചട്ടം വേണം. ഇതിനായി നിയമനിര്‍മ്മാണം നടത്തുമെന്നും മന്ത്രി വ്യക്തമാക്കി. സിനിമാ ലോകത്തെ ലഹരി ഉപയോഗത്തെക്കുറിച്ച് അന്വേഷിക്കണമെന്ന മന്ത്രി എ.കെ. ബാലന്റെ അഭിപ്രായം തന്നെയാണ് തങ്ങള്‍ക്കും ഉള്ളതെന്ന് എക്‌സൈസ് കമ്മീഷണര് എസ്. അനന്ദകൃഷ്ണന് പറഞ്ഞു.


അച്ചന്‍കോവിലില് ദളിതനായ വൃദ്ധനെ പോലീസ് മര്‍ദ്ദിച്ചു :: Janmabhumi Daily\nThursday 11 April 2019 10:38 pm IST\nപുനലൂര്: കുടുംബ പ്രശ്‌നത്തെ തുടര്‍ന്നു അച്ചന്‍കോവിലില് വയോധികനായ ദളിതനെ പോലീസ് ക്രൂരമായി മര്‍ദ്ദിച്ചതായി പരാതി. അച്ചന്‍കോവില് ലക്ഷം വിട് കോളനിയില് താമസക്കാരനായ ചെല്ലപ്പ (58) നെയാണ് അന്‍ച്ച കോവില് പോലീസ് സ്റ്റേഷനിലെ4പോലീസ് കാര് ചേര്‍ന്നു 2കാലുകളുടെ വെള്ളക്കും, ശരീരത്തും ക്രൂരമായി മര്‍ദ്ദിച്ചതായി പരാതി ഉയര്‍ന്നത്. മര്‍ദ്ദനമേറ്റ ചെല്ലപ്പന് പുനലൂര് ഗവ.താലൂക്ക് ആശുപത്രിയില് ചികിത്സയില് കഴിയുകയാണ്.\nബുധനാഴ്ച രാത്രി 8.30 ഓടെയായിരുന്നു സംഭവം.ഭാര്യ വസന്തയുമായി നടന്ന കുടുംബ പ്രശ്‌നത്തെ തുടര്‍ന്ന് മര്‍ദ്ദനമേറ്റതായി ആരോപിച്ചു അവര് അച്ചന് അച്ചന്‍കോവില് സ്റ്റേഷനില് പരാതി നല്‍കിയിരുന്നു. തുടര്‍ന്നു ബുധനാഴ്ച രാത്രിയില് പരാതി അന്വേഷിക്കാന് എത്തിയ4പോലീസ് കാര് തന്റെ കുടുംബ വീട്ടില് വച്ചു വെള്ളക്ക് അടിച്ച ശേഷം ജീപ്പില് കയറ്റുകയായിരുന്നു എന്ന് ചെല്ലപ്പന് പറഞ്ഞു.തുടര്‍ന്ന് സ്റ്റേഷന്റെ പടിവാതില് മുതല് മര്‍ദ്ദിക്കുകയായിരുന്നു. സ്റ്റേഷനില് എത്തിച്ച തന്റെ രണ്ട് കാലുകളിലും ഓരോ പോലീസ് കാര് ചവിട്ടി പിടിച്ചു. മറ്റ് രണ്ട് പോലീസ് കാര് ലാത്തികൊണ്ട് രണ്ട് കാലുകളുടെയും വെള്ളക്ക് അടിച്ചു പരിക്കേല്‍പ്പിക്കുകയായിരുന്നു.\n150-ഓളം അടിയാണ് കാലിന്റെ വെള്ളക്ക് ഏറ്റതെന്ന് ചെല്ലപ്പന് പറഞ്ഞു. മര്‍ദ്ദ നത്തെ തുടര്‍ന്ന് അവശനായ ചെല്ലപ്പനെ അളിയന് ഗോപി ഇന്നലെ ജാമ്യത്തില് ഇറക്കി പുനലൂര് താലൂക്ക് ആശുപത്രിയില് എത്തിച്ചു. ജില്ലാ റൂറല് പോലിസ് മേധാവി, പുനലൂര് ഡി.വൈ.എസ്.പി. എന്നിവര്‍ക്ക് പരാതി നല്‍കുമെന്നും ചെല്ലപ്പന് പറഞ്ഞു. എന്നാല് സംഭവം അടിസ്ഥാന രഹിതമാണെന്ന് അച്ചന്‍കോവില് പോലീസ് അറിയിച്ചു. ചിത്രം -മെയില്‍ടുംബ പ്രശ്‌നത്തെ തുടര്‍ന്നു അച്ചന്‍കോവിലില് വയോധികനായ ദളിതനെ പോലീസ് ക്രൂരമായി മര്‍ദ്ദിച്ചതായി പരാതി. അച്ചന്‍കോവില് ലക്ഷം വിട് കോളനിയില് താമസക്കാരനായ ചെല്ലപ്പ (58) നെയാണ് അന്‍ച്ച കോവില് പോലീസ് സ്റ്റേഷനിലെ4പോലീസ് കാര് ചേര്‍ന്നു 2കാലുകളുടെ വെള്ളക്കും, ശരീരത്തും ക്രൂരമായി മര്‍ദ്ദിച്ചതായി പരാതി ഉയര്‍ന്നത്.\nമര്‍ദ്ദനമേറ്റ ചെല്ലപ്പന് പുനലൂര് ഗവ.താലൂക്ക് ആശുപത്രിയില് ചികിത്സയില് കഴിയുകയാണ്. ബുധനാഴ്ച രാത്രി 8.30 ഓടെയായിരുന്നു സംഭവം.ഭാര്യ വസന്തയുമായി നടന്ന കുടുംബ പ്രശ്‌നത്തെ തുടര്‍ന്ന് മര്‍ദ്ദനമേറ്റതായി ആരോപിച്ചു അവര് അച്ചന് അച്ചന്‍കോവില് സ്റ്റേഷനില് പരാതി നല്‍കിയിരുന്നു. തുടര്‍ന്നു ബുധനാഴ്ച രാത്രിയില് പരാതി അന്വേഷിക്കാന് എത്തിയ4പോലീസ് കാര് തന്റെ കുടുംബ വീട്ടില് വച്ചു വെള്ളക്ക് അടിച്ച ശേഷം ജീപ്പില് കയറ്റുകയായിരുന്നു എന്ന് ചെല്ലപ്പന് പറഞ്ഞു.തുടര്‍ന്ന് സ്റ്റേഷന്റെ പടിവാതില് മുതല് മര്‍ദ്ദിക്കുകയായിരുന്നു. സ്റ്റേഷനില് എത്തിച്ച തന്റെ രണ്ട് കാലുകളിലും ഓരോ പോലീസ് കാര് ചവിട്ടി പിടിച്ചു. മറ്റ് രണ്ട് പോലീസ് കാര് ലാത്തികൊണ്ട് രണ്ട് കാലുകളുടെയും വെള്ളക്ക് അടിച്ചു പരിക്കേല്‍പ്പിക്കുകയായിരുന്നു.\n150-ഓളം അടിയാണ് കാലിന്റെ വെള്ളക്ക് ഏറ്റതെന്ന് ചെല്ലപ്പന് പറഞ്ഞു. മര്‍ദ്ദ നത്തെ തുടര്‍ന്ന് അവശനായ ചെല്ലപ്പനെ അളിയന് ഗോപി ഇന്നലെ ജാമ്യത്തില് ഇറക്കി പുനലൂര് താലൂക്ക് ആശുപത്രിയില് എത്തിച്ചു. ജില്ലാ റൂറല് പോലിസ് മേധാവി, പുനലൂര് ഡി.വൈ.എസ്.പി. എന്നിവര്‍ക്ക് പരാതി നല്‍കുമെന്നും ചെല്ലപ്പന് പറഞ്ഞു. എന്നാല് സംഭവം അടിസ്ഥാന രഹിതമാണെന്ന് അച്ചന്‍കോവില് പോലീസ് അറിയിച്ചു.\nവൃദ്ധനെ എഎപി വനിതകള് മര്‍ദ്ദിച്ചു\nവൃദ്ധനെ തമിഴ് നാട്ടില് ഉപേക്ഷിച്ച മക്കളെ പോലീസ് തിരയുന്നു\nസഹപ്രവര്‍ത്തകരെ മര്‍ദ്ദിച്ചു; പോലീസ് സൂപ്രണ്ട് സസ്‌പെന്‍ഷനില്\nപോലീസ് സിപിഎം ക്രിമിനല്‍സംഘവും മര്‍ദ്ദിച്ചു യുവാവിന് ഗുരുതമായ പരിക്ക്\nയുവാവിനെ പോലീസ് മര്‍ദ്ദിച്ചു: കമ്മിഷണര്‍ക്ക് പരാതി നല്‍കി\nവഴിയാത്രക്കാരനെ പോലീസ് മര്‍ദ്ദിച്ചു; തടഞ്ഞ നാട്ടുകാര്‍ക്ക് നേരെ ലാത്തിവീശി


krishnanatam: ajayan aruvippuram's Guru photo exhibitionreport ...\nkrishnanatam: ajayan aruvippuram's Guru photo exhibition\nreport ...: ajayan aruvippuram's Guru photo exhibition report of my speech in kerala kaumudi me at aruvippuram addressing meenachil sndp u...\nPosted by sajeev krishnan at 07:26 No comments:\najayan aruvippuram's Guru photo exhibition\nreport of my speech in kerala kaumudi\nme at aruvippuram\naddressing meenachil sndp union, pala\nGURU samadhi dina prabhashanam Alappuzha\nwithahistoric board\nspeech in mavelikkara\ndiscussion with swami sandrananda and nedumkunnam at aruvippuram\nwith nedumkunnam sir neyyar river near Great sankarankuzhi\nPosted by sajeev krishnan at 07:25 No comments:\nkrishnanatam: Receiving memento from Ahammedabad Sreenarayanagu...\nReceiving memento from Ahammedabad Sreenarayanagu...: Receiving memento from Ahammedabad Sreenarayanaguru cultural mission Little speech Inagurating Guru photo exhibition in Trivandrum ...\nPosted by sajeev krishnan at 07:08 No comments:\nReceiving memento from Ahammedabad Sreenarayanaguru cultural mission\nInagurating Guru photo exhibition in Trivandrum\nchathayadina speech in cherthala\ndocumentary pooja on GURUDEVAN\nSPEECH IN KURICHI ADWAITHA VIDYASRAMAM\nPosted by sajeev krishnan at 06:23 No comments:\nkrishnanatam: ചെമ്പുമൊന്തയിൽ ക്ലാവ് പിടിക്കരുത്: വാരണപ്പള്ളിയിലെ പഠനകാലം. നാണുഭക്തൻ മറ്റുവിദ്യാർത്ഥികളിൽ നിന്ന് പ്രകൃതംകൊണ്ടും ചിന്തകൾകൊണ്ടും ഭിന്നനാണെന്ന് ബോദ്ധ്യമായ കാരണവർ അദ്ദേ...\nPosted by sajeev krishnan at 06:27 No comments:\nPosted by sajeev krishnan at 06:252comments:\nമൂത്തകുന്നത്ത് യാത്രചെയ്യുകയാണ് ഗുരുദേവൻ. അവിടെ തൊഴിൽത്തർക്കത്തിൽപ്പെട്ട് പൂട്ടിക്കിടക്കുന്ന ഒരു തൊഴിൽശാലയെക്കുറിച്ച് നാട്ടുകാരിൽചിലർ ഗുരുദേവനോട് ഉണർത്തിച്ചു. അത്ഭുതമെന്നേ പറയേണ്ടൂ. പൂട്ടിയിട്ട സ്ഥാപനത്തിലെ തൊഴിലുടമയും പ്രധാന തൊഴിലാളിയും കുറച്ചുകഴിഞ്ഞപ്പോൾ മദ്ധ്യസ്ഥത ആവശ്യപ്പെട്ട് ഗുരുവിനെ ദർശിക്കാനെത്തി.\nരണ്ടാളെയും കുറച്ചുനേരം നോക്കിയിരുന്നിട്ട് ഗുരു ചോദിച്ചു,\n"നിങ്ങൾ ഇരട്ടക്കാളവണ്ടി കണ്ടിട്ടുണ്ടോ?"\n"കണ്ടിട്ടുണ്ട്." അവർ ഒരേ സ്വരത്തിൽ പറഞ്ഞു.\n"കരുത്തുണ്ടായാൽ മാത്രംമതിയോ രണ്ടുകാളകളും ഒരുമിച്ചു വലിച്ചില്ലെങ്കിൽ വണ്ടി എങ്ങനെ മുന്നോട്ടുപോകും?"\nഅവർ രണ്ടാളും നിശബ്ദരായി. സ്വാമി തൊഴിലുടമയെ നോക്കി.\n"നിങ്ങൾ തൊഴിൽസ്ഥാപനം നടത്താനായി ഇറക്കിയപണം പെട്ടിയിൽവച്ച് പൂട്ടിയാൽ ആദായം കിട്ടുമോ?"\n"തൊഴിൽ പരിചയമുള്ള ആളുകളുടെ സഹായമുണ്ടെങ്കിലേ ജോലിനടക്കൂ. ഇക്കാര്യം മറന്ന് തൊഴിലാളിയോട് പെരുമാറരുത്." സ്വാമി തൊഴിലാളിയെ നോക്കി.\n"തന്നത്താൻ ഈ തൊഴിൽനടത്താൻ നിങ്ങളുടെ കൈയിൽ പണമുണ്ടോ?"\n"തൊഴിലുടമയായ ഇദ്ദേഹം പണംമുടക്കിയതുകൊണ്ടാണ് നിങ്ങൾക്ക് ജോലി കിട്ടിയത്. കഴിഞ്ഞ കുറേവർഷങ്ങളായി നിങ്ങൾ കുടുംബം പുലർത്തുന്നത് ഈ വരുമാനംകൊണ്ടാണല്ലോ?നാളെ ഏതെങ്കിലും കാരണവശാൽ ഈ തൊഴിൽശാല പൂട്ടിയാൽ അടുത്ത ജോലികിട്ടുംവര കുറച്ചുദിവസത്തേക്കെങ്കിലും ബുദ്ധിമുട്ടേണ്ടിവരില്ലേ?"\n"ഉവ്വ്." തൊഴിലാളി ഭവ്യതപൂണ്ടു.\n"രണ്ടുകൂട്ടരും ഇക്കാര്യങ്ങൾ മനസിലാക്കി യോജിച്ചു പ്രവർത്തിക്കണം. ഐക്യമാണ് പ്രധാനം."\nചെറായി വിജ്ഞാനവർദ്ധിനി സഭയുടെ ക്ഷേത്ര പ്രതിഷ്ഠാവേളയാണ് അടുത്തരംഗം. അഭിഷേകത്തിനായി ഭക്തർകൊണ്ടുവന്ന ദ്രവ്യങ്ങൾ എടുത്തുവയ്ക്കാൻ ആവശ്യപ്പെട്ടു ഗുരു. എല്ലാവരും ദ്രവ്യങ്ങളുമായി നടയ്ക്കുനേരെ എത്തി. പഞ്ചാമൃതം, കരിക്ക്, പനിനീര്, പാൽ, നെയ്യ് എന്നിങ്ങനെ പലതുമുണ്ട് അക്കൂട്ടത്തിൽ. അതെല്ലാം നോക്കിയിട്ട് ഗുരു പുഞ്ചിരിച്ചുകൊണ്ട് ചോദിച്ചു; "ആരെങ്കിലും ഐക്യത്തിന്റെ രൂപം കൈക്കൊള്ളുന്ന തേൻ കൊണ്ടുവന്നിട്ടുണ്ടോ?"\nഅതുകേട്ട് ഭക്തർ അമ്പരന്നു.\n"എത്ര തേനീച്ചകൾ ഒന്നിച്ച് എത്ര പുഷ്പങ്ങളിൽനിന്ന് ഏകലക്ഷ്യത്തോടെ എടുത്താണ് തേൻ സംഭരിക്കുന്നത് അല്ലേ? അവരുടെ ഐക്യമാണ് മറ്റെല്ലാദ്രവ്യത്തേക്കാളും മധുരം തേനിന് ലഭിക്കാൻ കാരണം. ഒത്തൊരുമയോടെ പ്രവർത്തിക്കുമെങ്കിൽ മനുഷ്യബന്ധങ്ങൾ തേൻപോലെ മധുരിക്കും."\nമൂത്തകുന്നം എന്ന പ്രദേശത്തെ യാത്രയ്ക്കിടയിൽ ഗുരുദേവൻ ഇടപെട്ട് ആ തൊഴിൽത്തർക്കം പരിഹരിക്കുമ്പോൾ കേരളത്തിൽ തൊഴിലാളി പ്രസ്ഥാനങ്ങൾ വളർന്നു തുടങ്ങിയിരുന്നില്ല. ഉള്ളവനെതിരെ ഇല്ലാത്തവന്റെ സമരകാഹളങ്ങൾ മുഴങ്ങിത്തുടങ്ങിയിരുന്നുമില്ല. ഗുരുദേവന്റെ മഹാസമാധിക്കുശേഷമാണ് കേരളത്തിൽ തൊഴിലാളി സംഘടനകളുടെ നേതൃത്വത്തിൽ അവകാശസമരങ്ങളുടെ തീജ്വാലകൾ ആളിക്കത്തിയത്. പിൽക്കാലത്ത് തൊഴിൽ അവകാശങ്ങൾ വളരെയധികം നേടി. . എന്നാൽ മൂത്തകുന്നത്തെ തൊഴിലുടമയോടും തൊഴിലാളിയോടും ഗുരു ആവശ്യപ്പെട്ട ഐക്യം മാത്രം ഇന്നും ഒരിടത്തും മഷിയിട്ട് നോക്കിയാൽപോലും കാണാനില്ല.\nഐക്യം തേൻപോലെ മധുരിക്കും എന്നു ഗുരു മൊഴിഞ്ഞത് ചെറായിയിലെ സമുദായകൂട്ടായ്മയിലാണ്. അതിനുശേഷമുള്ള കാലത്തേക്ക് നോക്കൂ. സമുദായങ്ങളും പണ്ടെന്നത്തേക്കാളും ഇന്ന് സംഘടിതരാണ്. മതങ്ങൾ വിശ്വാസികളെ സംഘടിതരാക്കി നിറുത്താനുള്ള തന്ത്രങ്ങൾ പയറ്റുന്നു. മത- സമുദായ സംഘടനകളുടെയും തൊഴിലാളി സംഘടനകളുടെയും പ്രവർത്തനരീതികൾ പരിശോധിച്ചാൽ ഒരു പൊതുഗുണം കാണാം. അപരന്റെ സംഘടനയോടോ മതത്തോടോ വിശ്വാസികൾക്കുളള വിദ്വേഷമാണ് ഇവർക്ക് അഭിഷേകത്തിനുള്ള പ്രധാനദ്രവ്യം; ഐക്യത്തിന്റെ തേനല്ല. മറുവിഭാഗത്തിനെതിരെ സമരവാൾ എടുക്കുമ്പോൾ അതിന്റെ പേരിൽ സ്വന്തം അണികളിൽ ഉളവാകുന്ന ഒരു ആവേശമാണ് ഇത്തരം സംഘനകളുടെ ഇന്ധനം. രാഷ്ട്രീയക്കാരാവട്ടെ മുതലാളിയെ പരമാവധി മുതലാളിത്ത മനോഭാവത്തിലും തൊഴിലാളിയെ പരമാവധി മുതലാളിവിരോധത്തിലും നിലനിറുത്താനുള്ള തന്ത്രങ്ങൾ പ്രയോഗിച്ചുകൊണ്ടേയിരിക്കുന്നു. തൊഴിലാളിയിൽനിന്ന് വോട്ടും മുതലാളിയിൽനിന്ന് ഇലക്ഷൻ ഫണ്ടും അവർക്ക് മുടങ്ങാതെ കിട്ടിക്കൊണ്ടേയിരിക്കുന്നു.\nഅന്യമത വിരോധവും അന്യസമുദായ വിരോധവും വളർത്താതെ സംഘടനയെ നയിക്കാൻ കഴിവുള്ള എത്ര നേതാക്കന്മാരുണ്ട് നമുക്ക്?\nപണ്ട് മയ്യഴിയിലെ മേയറായ പുന്നരാമോട്ട യുടെ ഗൃഹത്തിൽ ഗുരു അതിഥിയായെത്തിയ കഥയാണ് ഇപ്പോൾ ഓർമ്മവരുന്നത്. തൊട്ടടുത്തവീട്ടിൽ കുട്ടിച്ചാത്തന്റെ കഴകത്തിൽ തിറയുണ്ടെന്നറിഞ്ഞ് സ്വാമി അങ്ങോട്ടുചെന്നു. അവിടെ ചാത്തന് അറുത്ത് നേദിക്കാൻ ധാരാളം കോഴികളെ കൂട്ടിയിട്ടിരിക്കുന്നു. ഗുരു കടന്നുവന്നപ്പോൾ കൊട്ടുംപാട്ടും നിറുത്തി എല്ലാവരും കൈകൂപ്പി നിന്നു. ഗുരു എല്ലാവരെയും നോക്കിയിട്ട് മന്ത്രമധുരമായി ചോദിച്ചു,\n"ദൈവത്തിന്റെ പേരിൽ കോഴിയെകൊല്ലുന്നത് നിറുത്തുന്നതല്ലേ നല്ലത്?"\nകഴകക്കാർ ഭക്തിപുരസ്സരം ഗുരുദേവനെ വന്ദിച്ചിട്ട് പറഞ്ഞു.\n"സ്വാമി പറയുന്നത് ഞങ്ങൾ അനുസരിക്കാം. എന്നാൽ കുട്ടിച്ചാത്തൻ കോപിച്ചാലോ എന്നാണ് ഞങ്ങളുടെ ഭയം."\n"ചാത്തന്റെ കാര്യം നാമേറ്റു. ചാത്തൻമേസ്തിരി സമ്മതിച്ചാൽ മതി." അതുകേട്ട് എല്ലാവരും ചിരിച്ചു. ചാത്തൻ മേസ്തിരിയും ചിരിച്ചു. കോഴിവെട്ടിൽ കിട്ടുന്ന വഴിപാടും ചത്തകോഴിയെ വിറ്റാൽ കിട്ടുന്ന പണവും ചാത്തൻമേസ്തിരിക്കാണ് ലഭിച്ചിരുന്നത്. അതു മനസിലാക്കിയിട്ടാണ് ഗുരു ചാത്തൻമേസ്തിക്കിട്ട് ഒരു കൊട്ടുകൊടുത്തത്. അത് പക്ഷേ അയാളെപ്പോലും ചിരിപ്പിച്ചുകൊണ്ടായിരുന്നുവെന്ന് മാത്രം. അനാചാരങ്ങൾ അതേപടി നിലനിറുത്താൻ വിശ്വാസികളെ പ്രേരിപ്പിക്കുന്നത് ഇങ്ങനെ ലാഭംകൊയ്യുന്ന ചാത്തൻ മേസ്തിരിമാരാണ്. അവരുടെ തലമുറ ഇന്നും നമുക്കുചുറ്റിനുമുണ്ട്. പണ്ട് എട്ടോപത്തോ കോഴികളെവിറ്റാൽകിട്ടുന്ന ലാഭമായിരുന്നു ഇത്തരക്കാരുടെ വരവ്. ഇന്ന് കോടികളുടെ ലാഭമുണ്ടാക്കുന്ന ഇടപാടുകളാണ് വിശ്വാസത്തിന്റെയും സംഘടനാബലത്തിന്റെയും പേരിൽ ഇക്കൂട്ടർ നടത്തുന്നത്. സാധാരണക്കാരന്റെ മൃദുലവികാരങ്ങളെയും ഭയപ്പാടിനെയും അറിവില്ലായ്മകളെയും മുതലെടുത്ത് അഭിനവ ചാത്തൻമേസ്തിരിമാർ തിന്നുകൊഴുക്കുന്നു. മതത്തിലും സംഘടനകളിലും രാഷ്ട്രീയത്തിലുമെല്ലാം ഇവരുണ്ട്. ജനതയെ സങ്കുചിത ചിന്തകളിലും മതവൈരത്തിലും സമുദായവിദ്വേഷത്തിലുമൊക്കെ തളച്ചിടുന്നത് ഇവരുടെ സ്വാർത്ഥലക്ഷ്യങ്ങളാണ്. സമൂഹനന്മയെന്ന പൊതു ലക്ഷ്യത്തിനുവേണ്ടിയാവണം മനുഷ്യൻ ഒന്നിച്ചു പ്രവർത്തിക്കേണ്ടതെന്ന് ഗുരു മൊഴിയുന്നു. സംഘടിക്കുന്ന തൊഴിലാളിക്കും മുതൽ മുടക്കുന്ന മുതലാളിക്കും ഇതുതന്നെയാവണം ലക്ഷ്യസ്ഥാനം. മതത്തിന്റെയും സമുദായത്തിന്റെയും പേരിൽ സംഘടിക്കുമ്പോഴും പൊതുലക്ഷ്യത്തിൽനിന്ന് വ്യതിചലിക്കരുത്. തേനീച്ചകൾ ഐക്യത്തോടെ ശേഖരിക്കുന്ന തേൻ എല്ലാ ജീവികൾക്കും ഒരുപോലെ മധുരിക്കുന്നവസ്തുവാണ്. ഐക്യം എന്തിന്റെ പേരിലായാലും പൊതുനന്മയാണ് ലക്ഷ്യമെങ്കിൽ അത് ജാതി - മത- വർഗ വ്യത്യാസമില്ലാതെ മധുരിക്കുകതന്നെ ചെയ്യും. പക്ഷേ, ചാത്തൻ മേസ്തിരിമാർകൂടി സമ്മതിക്കണമെന്നുമാത്രം.\nPosted by sajeev krishnan at 03:402comments:\nഫെബ്രുവരിമാസത്തെ എന്റെ പൊതുപരിപാടികൾ\nഗുരുധർമ്മ പ്രചാരണത്തിനായി കിട്ടുന്ന സമയത്തിൽ ഒരു ഭാഗം ചെലവഴിക്കാറുണ്ട് എല്ലാ മാസവും. പലയിടങ്ങളിൽനിന്നും വരുന്ന ക്ഷണങ്ങൾ ജോലിത്തിരക്കുമൂലം ഒഴിവാക്കേണ്ടിവരാറുമുണ്ട്. ഈ മാസം ഗുരുസന്ദേശങ്ങളുമായി ഗുരുഭക്തരോട് സംസാരിക്കാനെത്തുന്ന സ്ഥലങ്ങൾ ഇനി പറയുന്ന പ്രകാരമാണ്.\nഫെബ്രുവരി9നെയ്യാറ്റിൻകര ആയയിൽ ക്ഷേത്ര മൈതാനം ഉച്ചയ്ക്ക് രണ്ടിന് അരുവിപ്പുറം പ്രതിഷ്ഠാവാർഷികത്തോടനുബന്ധിച്ച പ്രോഗ്രാം.\nഫെബ്രുവരി 10 ചെങ്ങന്നൂർ കോട്ട ഗുരുമന്ദിരത്തിൽ രാവിലെ 11\nഫെബ്രുവരി 14 ചേർത്തല കടക്കരപ്പള്ളി ഗുരുമന്ദിര വാർഷികം. വൈകിട്ട് അഞ്ചിന്\nഫെബ്രുവരി 15 ഉഴമലയ്ക്കൽ ക്ഷേത്രത്തിൽ കേരളകൗമുദി എക്സ്പോയോടനുബന്ധിച്ച് വൈകിട്ട് ഏഴിന്\nഫെബ്രുവരി17 കോട്ടയം എസ്. എൻ. ഡി. പി യൂണിയൻ പഠനക്ളാസ് ഉച്ചയ്ക്ക് രണ്ടിന്.\nവൈകിട്ട് അഞ്ചിന് മറിയപ്പള്ളിയിൽ.\nPosted by sajeev krishnan at 05:03 No comments:\nനമുക്കിനി വലമുറിക്കുന്ന ചുണ്ടെലികളാവാം\nചാഞ്ഞുപെയ്യുന്ന മഴ. റോഡിനുകുറുകേ ഒരു വലിയമരം വീണ് വാഹനങ്ങൾ ബ്ളോക്കിൽപ്പെട്ട് കിടക്കുന്നു. കച്ചവടക്കാർ, ട്രാഫിക് പൊലീസുകാരൻ, വാഹനങ്ങളിൽ യാത്രതടസപ്പെട്ടുകിടക്കുന്നവർ എന്നിങ്ങനെ വലിയജനക്കൂട്ടമുണ്ടെങ്കിലും എല്ലാവരും നിസഹായരായി നിൽക്കുകയാണ്. ബ്ളോക്കിൽകിടന്ന ഒരു സ്കൂൾ ബസിൽനിന്ന് കനത്തമഴയെ അവഗണിച്ച് ഒരുകുട്ടി മാത്രം പുറത്തേക്ക് ഇറങ്ങി . എല്ലാവരും അത് കണ്ടു അമ്പരന്നു. അവൻ ഓടിച്ചെന്ന് വീണുകിടക്കുന്ന മരത്തിൽ കുഞ്ഞിക്കൈകൾകൊണ്ട് ആഞ്ഞുതള്ളി. അതൊരു ഉണർവിന്റെ കാഹളമായിരുന്നു. വാഹനങ്ങളിലുള്ളവരും കടക്കാരും പൊലീസുകാരനും ഒക്കെക്കൂടി ഇറങ്ങി ഒത്തുപിടിച്ച് ആ മരം നീക്കം ചെയ്യാൻ അധികം സമയമെടുത്തില്ല.\nഅടുത്തകാലത്ത് കണ്ട ഒരു പരസ്യചിത്രത്തിലെ രംഗമാണിത്. ഹൃദയസ്പർശിയായ ഈ രംഗം കണ്ടപ്പോൾ വി. കെ. വിരൂപാക്ഷൻ നമ്പൂതിരിക്ക് പണ്ട് ശ്രീനാരായണഗുരുദേവൻ പറഞ്ഞുകൊടുത്ത ഒരുകഥയാണ് ഓർമ്മവന്നത്.\nതൃശൂരിലെ പെരുവനം ഗ്രാമത്തിൽ പേരുകേട്ട വെളുത്തിട്ടു കിഴക്കേടത്തു മനയ്ക്കൽ കുടുംബാംഗമാണ് വിരൂപാക്ഷൻ നമ്പൂതിരി. സമുദായം ശ്രേഷ്ഠമെന്നുകരുതി പരിപാലിച്ചുപോന്ന അയിത്താചാരത്തോട് കുട്ടിക്കാലം മുതൽക്ക് വിരൂപാക്ഷന് ഇഷ്ടക്കേട് തോന്നി. ഗുരുശിഷ്യൻ സഹോദരൻ അയ്യപ്പനുമായി ചങ്ങാത്തംകൂടിയതോടെ പുരോഗമനചിന്തകൾ ഉള്ളിൽ മുളച്ചു. വിരൂപാക്ഷൻ കുടുമമുറിച്ചു. കൂടാതെ ഒരു ചായക്കടയിൽ കയറി കാപ്പികുടിക്കുകയും ചെയ്തു. അതോടെ ജാതിഭ്രഷ്ട് കല്പിക്കപ്പെട്ടു. പുരോഗമനപരമായി ചിന്തിക്കാൻ തന്റെ സമുദായത്തിന് ഇനിയും കഴിയാത്തതിൽ അദ്ദേഹം ദുഃഖിച്ചു. പക്ഷേ, തനിക്ക് ഒറ്റയ്ക്ക് എന്തുചെയ്യാൻ കഴിയും? ആശങ്കകളുടെയും സങ്കടങ്ങളുടെയും വലിയ ഭാണ്ഡവുമായാണ് ഒരുദിവസം കൂർക്കഞ്ചേരി ഉമാമഹേശ്വരക്ഷേത്രസന്നിധിയിൽ ശ്രീനാരായണഗുരുവിനെ ദർശിക്കാൻ എത്തിയത്. ആഗതന്റെ മനോഗതമറിഞ്ഞ് ഗുരു മന്ദഹസിച്ചു;\n"യാഥാസ്ഥിതികർ ആട്ടിയോടിച്ചിട്ടും അടിപതറാതെ പ്രവർത്തിച്ചു വിജയിച്ച ശ്രീശങ്കരന്റെ പരമ്പരയല്ലേ? നമ്പൂതിരിക്കുട്ടി ഭയപ്പെടേണ്ട. ജാതിവ്യത്യാസം മനുഷ്യർ ഉണ്ടാക്കിയതാണ്. അതുമാറ്റാൻ മനുഷ്യർ തന്നെ ശ്രമിക്കണം. ആചാരങ്ങളെയല്ല, അനാചാരങ്ങളെയാണ് നശിപ്പിക്കേണ്ടത്. അതിനു നമ്പൂതിരിക്കുട്ടിയെപ്പോലുള്ള ചെറുപ്പക്കാർ തന്നെ മുന്നോട്ടുവരണം."\nവിരൂപാക്ഷൻ തന്റെ ഉള്ളിൽ കുടുങ്ങിക്കിടന്ന സംശയം തൃപ്പാദങ്ങൾക്കുമുന്നിൽ വച്ചു.\n"ഒരാൾ മാത്രം ജാതിയും മതവുംനോക്കാതെ പെരുമാറിയാൽ ജാതിപ്പിശാചിനെ നശിപ്പിക്കാനൊക്കുമോ?"\nഗുരു മൊഴിഞ്ഞു: "ഇടയരുടെ ഇടയിൽ ഇടയനായി വളർന്ന കൃഷ്ണൻ ഭാരതചക്രവർത്തിയുടെ സിംഹാസനത്തെപ്പോലും ചലിപ്പിച്ചില്ലേ? മുക്കുവത്തിയുടെ പുത്രനായ വ്യാസൻ ലോകമറിയുന്ന വേദവ്യാസനായില്ലേ? പലിതോപാഖ്യാനത്തിലെ മൂഷികനെപ്പോലെ പ്രതിബന്ധങ്ങളെ പരാജയപ്പെടുത്തണം."\n"ഗുരോ എന്താണ് പലിതോപാഖ്യാനത്തിലെ മൂഷിക ചരിത്രം?"\n"അതൊരു രസകരമായ കഥ. ഒരു കാട്. അതിൽ ഒരു വൃക്ഷം. ചുവട്ടിൽ മാളം. മാളത്തിൽ എലി. വൃക്ഷത്തിൽ കോടരം. അതിൽ പാമ്പ്. കൊമ്പിൽ ഒരു പരുന്ത് കൂടുകൂട്ടിയിരിക്കുന്നു. സമീപത്തായി ഒരു മൺകൂനയിൽ കീരിയും. കാടിനടുത്തായി ഒരു വേടൻ താമസിച്ചിരുന്നു. അയാൾ ഒരു ദിവസം വൃക്ഷച്ചുവട്ടിൽ വലവച്ചു. ദൈവഗത്യാ ഒരു പൂച്ചയാണ് അതിൽ കുടുങ്ങിയത്. എല്ലാവരും അതുകണ്ട് ഭയന്നു. ഇത്രയും പേർക്കും ആഹാരമായി മാറാവുന്ന എലി പക്ഷേ ധൈര്യസമേതം പുറത്തിറങ്ങി. പൂച്ചയുമായി സഖ്യം ചെയ്തു. വല അറുത്ത് പൂച്ചയെ രക്ഷിക്കാനുള്ള ശ്രമം തുടങ്ങി. പൂച്ച യുടെ പുറത്തിരിക്കുന്ന എലിയെക്കണ്ട് അത്ഭുതപ്പെട്ട് പാമ്പ് സ്ഥലം വിട്ടു. പക്ഷി പറന്നുപോയി. കീരി ഓടിരക്ഷപ്പെട്ടു. വേടൻ നടന്നടുക്കുന്നതിനുമുമ്പേ അവസാനത്തെ കണ്ണിയും മുറിച്ചു മാറ്റിയിട്ട് എലി മാളത്തിലേക്ക് ഓടി. പൂച്ച ചാടിപ്പോയി. ഇതുപോലെ ശത്രുക്കളുടെ മദ്ധ്യത്തിലാണെങ്കിലും ആദർശംവിടാതെ പ്രവർത്തിച്ചാൽ വിജയം സുനിശ്ചിതമാണ്. നമ്പൂതിരിക്കുട്ടിക്ക് നന്മവരും." എന്നു പറഞ്ഞ് വിരൂപാക്ഷനെ ഗുരു അനുഗ്രഹിച്ചയച്ചു. വിരൂപാക്ഷൻ നമ്പൂതിരി കൊച്ചിരാജ്യത്ത് പിന്നീട് സഹോദരൻ അയ്യൻ, ഇക്കണ്ടവാര്യർ, കെ. കേളപ്പൻ എന്നിവർക്കൊപ്പം സമുദായത്തിന്റെ അച്ചടക്കനടപടികൾ തൃണവത്ഗണിച്ച് പ്രവർത്തിച്ചകഥ ചരിത്രത്തിന്റെ ഭാഗമാണ്.\nപരസ്യചിത്രത്തിലെ കുട്ടി, വിരൂപാക്ഷൻ നമ്പൂതിരി, ഗുരുപറഞ്ഞകഥയിലെ വലകടിച്ചുമുറിച്ച എലി എന്നിവർക്ക് പൊതുവായ ചില സാമ്യതകൾ കാണാം. മൂവരും മറ്റുള്ളവരെ അപേക്ഷിച്ച് ദുർബലരാണ്. പക്ഷേ, അവർക്ക് സ്വാർത്ഥത ലവലേശമില്ല, സ്വന്തം സുരക്ഷയെയോർത്ത് ഭയവുമില്ല. മുന്നിൽക്കണ്ട പ്രതിബന്ധത്തെ അവർ ചങ്കൂറ്റത്തോടെ നേരിട്ടു.\nഅതുപോലൊരു ചങ്കൂറ്റമാണ് വേദങ്ങളെ ഇല്ലക്കെട്ടിനുപുറത്തുകൊണ്ടുവന്ന് അർഹതപ്പെട്ടവർക്ക് പകർന്നുകൊടുക്കുന്ന ശാസ്ത്രശർമ്മൻ നമ്പൂതിരികാട്ടിയത്. അദ്ദേഹത്തിന്റെ തകരാറിലായ വൃക്ക മാറ്റിവയ്ക്കാൻ തന്റെ വൃക്കനൽകാമെന്നു പറഞ്ഞ് സധൈര്യം മുന്നോട്ടുവന്ന അജിഷയെന്ന യുവതിയെക്കുറിച്ച് കേട്ടറിഞ്ഞപ്പോഴും ഗുരുപറഞ്ഞ പലിതോപാഖ്യാനത്തിലെ എലിയുടെ ധീരതമുറ്റിയ ജീവകാരുണ്യമാണ് ഓർമ്മവരുന്നത്. അജിഷ താണജാതിയിൽ ജനിച്ചവളാണ്. എന്നാൽ മനസിന്റെ വലിപ്പംകൊണ്ട് അവർ എന്നേ ബ്രാഹ്മണനെക്കാൾ ശ്രേഷ്ഠതനേടിക്കഴിഞ്ഞു.\nവീണുകിടക്കുന്ന ചിലവൻമരങ്ങൾക്കുമുന്നിൽ യാത്ര തടസപ്പെട്ടു കിടക്കുന്ന സമൂഹമാണ് നമ്മുടേത്. ജാതിയോ മതമോ, സ്വാർത്ഥമോഹികളുടെ കുടിലതകളോ ഭരണവർഗത്തിന്റെ മുഷ്ക്കുകളോ ഒക്കെയാണ് പ്രതിബന്ധമായി കിടക്കുന്നത്. ആരെങ്കിലും വന്ന് ഇതൊക്കെ മാറ്റിക്കൊള്ളും നമ്മൾ അനങ്ങേണ്ട എന്ന മനോഭാവത്തിലാണ് ഇന്ന് ഭൂരിഭാഗം പേരും. ആർത്തുപെയ്യുന്ന മഴയെ അവഗണിച്ച് സ്വന്തം ദുർബലതയെക്കുറിച്ച് ആശങ്കയില്ലാതെ മുന്നിട്ടിറങ്ങിയോടുന്ന കുട്ടിയുടെ നിശ്ചയദാർഢ്യം, നിഷ്കളങ്കത, നിസ്വാർത്ഥത അതൊക്കെ എവിടെയോ കൈമോശം വന്നുപോകുന്നു. സ്വാർത്ഥരായിരുന്നുകൊണ്ട് സ്വാർത്ഥതപുരട്ടിയ ചോറുരുട്ടിക്കൊടുത്ത് നാം അടുത്ത തലമുറയെ വളർത്തുന്നു. വേടന്റെ വലകളിൽ സഹജീവികൾ കുടുങ്ങുന്നതുകണ്ട് അനങ്ങാതെയിരിക്കുന്ന പരുന്തും കീരിയും പാമ്പുമൊക്കെയാകാൻ നാം അവരെ പഠിപ്പിക്കുന്നു. വലകൾ ഇന്ന് അവരെയും നാളെ നമ്മിൽ ഓരോരുത്തരെയും വരിഞ്ഞുമുറുക്കുമെന്ന തിരിച്ചറിവ് ആർക്കും കിട്ടുന്നില്ല. വേദപഠനത്തിൽ പഠിതാവ് അഗ്നിയിലേക്ക് കൈനീട്ടി ചെയ്യുന്ന ഒരു പ്രാർത്ഥനയുണ്ട്.\n"ഓം മന്യുരസി മന്യുമയി ധേഹി."\nഹേ അറിവാകുന്ന അഗ്നേ എനിക്ക് അധർമ്മത്തോട് കോപം നൽകിയാലും എന്നർത്ഥം. അങ്ങനെയൊരുകോപം ഉണരാനുള്ള അറിവാണ് നേടേണ്ടത്. അത് സർവസംഹാരത്തിന്റേതല്ല, കളങ്കമില്ലാത്തതും കാരുണ്യം നിറഞ്ഞതും നിസ്വാർത്ഥവുമായിരിക്കണം. സംശയമുള്ളവർ ഗുരുവിന്റെ കണ്ണുകളിലേക്ക് നോക്കൂ. അതേ അറിവിന്റെ അഗ്നിത്തിളക്കമാണ് അവിടെ കാണുന്നത്.\nPosted by sajeev krishnan at 04:452comments:


അടിച്ചുതകര്‍ത്ത് ഗെയ്ല്; മൂന്നാം ട്വന്റി-20യിലും ഓസീസിനെ തറപറ്റിച്ച് വിന്‍ഡീസ് | Chris Gayle Shines As West Indies Take Unbeatable 3-0 Lead In T20 Series vs Australia\nJul 13, 2021, 12:50 PM IST\n38 പന്തുകള് നേരിട്ട ഗെയ്ല് നാല് ഫോറും ഏഴ് സിക്‌സും സഹിതം അടിച്ചെടുത്തത് 67 റണ്‍സാണ്. ട്വന്റി-20 ക്രിക്കറ്റില് 14,000 റണ്‍സ് പിന്നിടുന്ന ആദ്യ താരമെന്ന ചരിത്രനേട്ടവും ഗെയ്ല് ഈ മത്സരത്തില് പിന്നിട്ടു.\nക്രിസ് ഗെയ്‌ലിന്റെ ബാറ്റിങ് | Photo: AFP\nസെന്റ് ലൂസിയ: ട്വന്റി-20 ലോകകപ്പിന് ഒരുങ്ങുന്ന ടീമുകള്‍ക്ക് മുന്നറിയിപ്പുമായി വെസ്റ്റിന്‍ഡീസ് ക്രിക്കറ്റ് ടീം. ലോകകപ്പിന് ആഴ്ച്ചകള് മാത്രം ശേഷിക്കെ ഓസ്‌ട്രേലിയക്കെതിരായ ട്വന്റി-20 പരമ്പര സ്വന്തമാക്കി വെസ്റ്റിന്‍ഡീസ്. തുടര്‍ച്ചയായ മൂന്നാം ട്വന്റി-20യിലും ഓസീസിനെ തറപറ്റിച്ചാണ് വെസ്റ്റിന്‍ഡീസ് പരമ്പര സ്വന്തമാക്കിയത്.\nസെന്റ് ലൂസിയയില് നടന്ന മത്സരത്തില് ക്രിസ് ഗെയ്‌ലിന്റെ ബാറ്റിങ് മികവാണ് വിന്‍ഡീസിനെ വിജയത്തിലെത്തിച്ചത്. 38 പന്തുകള് നേരിട്ട ഗെയ്ല് നാല് ഫോറും ഏഴ് സിക്‌സും സഹിതം അടിച്ചെടുത്തത് 67 റണ്‍സാണ്. ട്വന്റി-20 ക്രിക്കറ്റില് 14,000 റണ്‍സ് പിന്നിടുന്ന ആദ്യ താരമെന്ന ചരിത്രനേട്ടവും ഗെയ്ല് ഈ മത്സരത്തില് പിന്നിട്ടു.\nമത്സരത്തില് ടോസ് നേടിയ ഓസ്‌ട്രേലിയന് ക്യാപ്റ്റന് ആരോണ് ഫിഞ്ച് ബാറ്റിങ് തിരഞ്ഞെടുക്കുകയായിരുന്നു. നിശ്ചിത ഓവറില് ഓസീസ് ആറു വിക്കറ്റ് നഷ്ടത്തില് നേടിയത് 141 റണ്‍സ് മാത്രം. 29 പന്തില് 33 റണ്‍സെടുത്ത മോയ്‌സസ് ഹെന്റിക്വസായിരുന്നു അവരുടെ ടോപ്പ് സ്‌കോറര്. മറുപടി ബാറ്റിങ്ങിനിറങ്ങിയ വിന്‍ഡീസ് 31 പന്തുകള് ശേഷിക്കെ നാല് വിക്കറ്റ് മാത്രം നഷ്ടത്തില് ലക്ഷ്യത്തിലെത്തി. മൂന്നാം വിക്കറ്റില് ക്രിസ് ഗെയ്ല്-നിക്കോളാസ് പുരന് സഖ്യം 37 പന്തില് 67 റണ്‍സ് അടിച്ചുകൂട്ടി. പുരന് 27 പന്തില് 32 റണ്‍സുമായി പുറത്താകാതെ നിന്നു. ഈ കൂട്ടുകെട്ടാണ് വിന്‍ഡീസിന്റെ വിജയത്തില് നിര്‍ണായകമായത്.\nContent Highlights: Chris Gayle Shines As West Indies Take Unbeatable 3-0 Lead In T20 Series vs Australia


ഒരു മുഖം ഒരുപാട് വർണങ്ങൾ | Weekend | Special | Deshabhimani | Sunday Feb 18, 2018\nഒരു മുഖം ഒരുപാട് വർണങ്ങൾ\nഎം എസ് അശോകൻUpdated: Sunday Feb 18, 2018\nരാധാകൃഷ്ണൻ മുഖ്യമന്ത്രി പിണറായി വിജയന്റെ ചിത്രവുമായി\nരാധാകൃഷ്ണൻ നിവർത്തിവച്ച ക്യാൻവാസിനു മുന്നിൽ ഇരുന്നുകൊടുത്ത മുഖങ്ങളെല്ലാം ഒരുപാട് ജീവിതങ്ങളായാണ് എപ്പോഴും വർണമണിഞ്ഞിട്ടുള്ളത്. ക്യാൻവാസിൽ വരച്ചതിലേറെ പതിഞ്ഞത് ഹൃദയത്തിൽ. വർണങ്ങൾ വേർതിരിച്ചെടുക്കാനാകാത്ത വിധം സങ്കീർണ സങ്കലനത്തിലൂടെ ഉരുവായ ആ ചിത്രങ്ങളാണ് ചിത്രകലയിൽ വേറിട്ട വഴിതെളിച്ച് ഒറ്റയ്ക്ക് നടന്നുനീങ്ങുന്ന രാധാകൃഷ്ണൻ എന്ന കലാകാരനെ വ്യത്യസ്തനാക്കുന്നത്. പത്താംവയസ്സിൽ ജ്യേഷ്ഠന്മാരുടെ വഴിയെ ചിത്രരചനയിൽ താൽപ്പര്യം തോന്നി തുടങ്ങിയതാണ്. 70ാം വയസ്സിലും ചിത്രകലയെ മാത്രം വരിച്ച് പുതിയ തലമുറയ്ക്ക് രചനാപാഠങ്ങൾ പകർന്നു നൽകിയും പുതിയ ചിത്രമാതൃകകൾ ചിന്തിച്ചും തുടരുന്നു രാധാകൃഷ്ണൻ.\nപോർട്രെയിറ്റുകൾ വരച്ച് ജീവിതത്തെ അടുത്തുകണ്ടയാൾ എന്ന് കൊല്ലം ജില്ലയിലെ ശാസ്താംകോട്ട ഭരണിക്കാവ് സ്വദേശി രാധാകൃഷ്ണനെ വിശേഷിപ്പിക്കാം. പതിനായിരത്തിലേറെ പോർട്രെയിറ്റുകൾ വരച്ചുകഴിഞ്ഞു. സഞ്ചാരത്തിൽ കൗതുകം തോന്നുന്ന മുഖങ്ങൾ ആ ജീവിതത്തിന്റെ തനിപ്പകർപ്പായിത്തന്നെ എണ്ണച്ചായത്തിൽ പകർത്തും. അങ്ങനെ വരച്ചതിൽ രാഷ്ട്രീയസാംസ്‌കാരിക രംഗത്തെ പ്രമുഖർ മുതൽ തെരുവാധാരമായ നിസ്വർ വരെയുണ്ട്. ചിത്രങ്ങൾ പലപ്പോഴും മുഖം തന്നയാൾക്കുള്ള സമ്മാനമാണ്. രാഷ്ട്രപതിമാരും മുഖ്യമന്ത്രിമാരും ചലച്ചിത്രകാരന്മാരുമെല്ലാം അത്തരം വരകളിൽ കടന്നുവന്നിട്ടുണ്ട്. ഇ എം എസ് മുതൽ അബ്ദുൾ കലാം വരെയും നടൻ സത്യൻ മുതൽ മോഹൻലാൽ വരെയും എന്നുവേണമെങ്കിൽ ആ പട്ടികയെ ചുരുക്കി അവതരിപ്പിക്കാം. കൊടുത്തു പോയ ചിത്രങ്ങളുടെയെല്ലാം പകർപ്പ് രാധാകൃഷ്ണൻ സൂക്ഷിക്കുന്നു. അത്തരം പകർപ്പുകൾ ഉൾപ്പെടെ ആയിരത്തോളം പോർട്രെയിറ്റുകൾ ചേർത്ത് തിരുവനന്തപുരം വൈലോപ്പിള്ളി സംസ്‌കൃതി ഭവനിൽ പ്രദർശനത്തിന് ഒരുങ്ങുകയാണ് രാധാകൃഷ്ണൻ.\nപത്തുവയസ്സു മുതൽ ചിത്രരചന തുടങ്ങിയെന്നാണ് തന്റെ ചിത്രകലാ ജീവിതത്തെക്കുറിച്ചുള്ള രാധാകൃഷ്ണന്റെ മുഖവുര. പ്രാഥമിക വിദ്യാഭ്യാസത്തിനു ശേഷം മേടയിൽ ഉണ്ണിത്താൻ, വി എം ബാലൻ എന്നിവർക്കു കീഴിൽ ചിത്രകല പരിശീലിച്ചു. പിന്നീട് ഗൗരവമായ ചിത്രരചന തുടർന്നത് ഇടയ്ക്ക് സിനിമാരംഗത്തെ ഡിസൈനിങ്ങിലേക്ക് വഴിതിരിഞ്ഞപ്പോഴാണ്. പോർട്രെയിറ്റ് രചനയിലേക്ക് കൂടുതൽ ശ്രദ്ധിച്ചത് എപ്പോഴെന്ന് കൃത്യമായി പറയാനാകില്ലെങ്കിലും തന്റെ ജീവിതത്തെ കരുപ്പിടിപ്പിച്ച ജീവിത സന്ധികളിലെപ്പോഴോ ആണെന്ന് രാധാകൃഷ്ണനറിയാം. സംസ്ഥാനത്തുടനീളം അലഞ്ഞുതിരിഞ്ഞ് കണ്ട മുഖങ്ങൾ ക്യാൻവാസിലാക്കുമ്പോൾ 70‐ാം വയസ്സിലും തുടരുന്ന ജീവിതനിഷ്ഠകളുടെ വർണപാഠങ്ങൾ സ്വയം എടുത്തണിയുകയായിരുന്നു. ചിത്രകലയിൽ എന്ന പോലെ ജീവിതത്തിലും ഒറ്റയാനായി ജീവിതം ആസ്വദിക്കുന്നു. കലാജീവിതം വരദാനമാണെന്നു കരുതുന്ന രാധാകൃഷ്ണൻ പുതുതലമുറയിലെ കഴിവുറ്റവരെ കണ്ടെത്തി പ്രോത്സാഹിപ്പിക്കാൻ കലാക്ഷേത്ര എന്ന പേരിൽ സ്ഥാപനം നടത്തുന്നു. വാടകമുറിയിൽ പ്രവർത്തിച്ചിരുന്ന കലാക്ഷേത്രയെ കൂടുതൽ ഉയരങ്ങളിലേക്ക് എത്തിക്കാനുള്ള പരിശ്രമത്തിന് പതിറ്റാണ്ടുകളുടെ പഴക്കമുണ്ട്. മെച്ചപ്പെട്ട സൗകര്യങ്ങളിലേക്ക് മാറാനുള്ള രാധാകൃഷ്ണന്റെ അപേക്ഷ ചെവിക്കൊണ്ടത് എൽഡിഎഫ് സർക്കാരാണ്. കെട്ടിടവും സൗകര്യങ്ങളും മെച്ചപ്പെടുത്താൻ അഞ്ചുലക്ഷം രൂപയുടെ സാമ്പത്തിക സഹായം അനുവദിച്ചു. മൂന്നുനിലയിലായി കെട്ടിട നിർമാണം ഏറെക്കുറെ പൂർത്തിയായി. അതിന്റെ പെയിന്റിങ് ജോലി മാത്രമാണ് ബാക്കി. കേരള ലളിതകലാ അക്കാദമിയുടെ സഹകരണത്തോടെ പ്രവർത്തിക്കുന്ന കലാക്ഷേത്രയ്ക്ക് കൂടുതൽ ഉയരങ്ങൾ സമ്മാനിച്ചതിന്റെ ചാരിതാർഥ്യത്തിലാണ് രാധാകൃഷ്ണൻ.


മഹതികളെ മാന്യന്മാരെ. നിങ്ങൾ ഇതുവരെ കണ്ടിട്ടില്ലാത്ത ഒരു പരിപാടിക്ക് തയ്യാറാകുക. നിങ്ങൾ 2017, 2018 (ഉത്പാദനം) മികച്ച ഭാഗം അനുഭവിക്കാൻ പോകുകയാണ് - Djs, Vjs, നൈറ്റ്ക്ലബ്ബുകൾക്കായുള്ള NYE കൌണ്ടർഡൗൺ\nകേരളമല്ലെന്ന്: DJ DROP 100 - # 16-2018 വർഗ്ഗം: ഡിജെ ഡ്രോപ്പ്സ്\nമഹതികളെ മാന്യന്മാരെ. നിങ്ങൾ ഇതുവരെ കണ്ടിട്ടില്ലാത്ത ഒരു പരിപാടിക്ക് തയ്യാറാകുക. നിങ്ങൾ ഏറ്റവും മികച്ച ഭാഗം 2016, 2017 (ഉത്പാദനം) അനുഭവിക്കാൻ പോകുന്നു\nരണ്ട് ടൺടൈറ്റബിൾസ്, എൺപതാം വാട്സ്, ഒരു കൂട്ടം മദ്യപാനികൾ ... ഇത് ഇഷ്ടപ്പെടുന്ന രീതിയിൽ നൂതനമാക്കാനുള്ള സമയമാണ്! (നിർമ്മിച്ചത്)


ക്വാറന്‍റൈൻ മാർഗനിർദേശം പുതുക്കുന്നു, ഒപ്പം കണ്ടെയ്ൻമെന്റ് സോൺ നിർണയവും; പുതിയ ചട്ടങ്ങൾ അറിയാം... - BIG14NEWS\nക്വാറന്‍റൈൻ മാർഗനിർദേശം പുതുക്കി സംസ്ഥാന സർക്കാർ. വിദേശത്ത് നിന്ന് വരുന്നവര്‍ക്ക് വീട്ടില് നിരീക്ഷണം കഴിയുന്നത് സംബന്ധിച്ചുള്ള മാർഗനിർദേശമാണ് പുതുക്കുന്നുത്. വിദഗ്ധ സമിതി നിർദ്ദേശപ്രകാരമാണ് മാർഗനിർദ്ദേശം പുതുക്കുന്നത്.\nALSO READ: സംസ്ഥാനത്ത് ഇന്ന് 83 പേർക്ക് കോവിഡ് സ്ഥിരീകരിച്ചു\nവിദേശത്ത് നിന്ന് വരുന്നവര്‍ക്ക് വീടുകളില് സൗകര്യം ഇല്ലാത്തവര്‍ക്ക് മാത്രം സര്‍ക്കാര് ക്വാറന്‍റൈന് സൗകര്യമൊരുക്കുമെന്ന് മുഖ്യമന്ത്രി പിണറായി വിജയന് വാര്‍ത്താസമ്മേളനത്തില് അറിയിച്ചു. പ്രത്യേകമായി ആവശ്യപ്പെട്ടാല് പണമടച്ചുള്ള ക്വാറന്‍റീന് ഒരുക്കുമെന്നും അദ്ദേഹം പറഞ്ഞു. വീടുകളിൽ ക്വാറന്‍റീന് സൗകര്യമുള്ള വിദേശത്ത് നിന്നുള്ളവർക്ക് മുൻഗണനാ നിർദ്ദേശം നൽകിയ ശേഷം വീടുകളിലേക്ക് പോകാം. പൊലീസിനും ആരോഗ്യവകുപ്പിനും ക്വാറന്‍റീന് മാർഗനിർദേശങ്ങള് കൈമാറും. വിദേശത്ത് നിന്ന് എത്തുന്നവരുടെ വീട്ടില് ക്വാറന്‍റീന് വേണ്ട സൗകര്യമുണ്ടെന്ന് തദ്ദേശ സ്ഥാപനങ്ങള് ഉറപ്പാക്കണം. വീട്ടിലെ സൗകര്യങ്ങളില് എന്തെങ്കിലും കുറവുണ്ടെങ്കിൽ സർക്കാർ കേന്ദ്രത്തിലേക്ക് മാറ്റും. വീട്ടിലുള്ളവര്‍ക്ക് ബോധവല്‍കരണം നടത്തണമെന്നും ക്വാറന്‍റീന് ലംഘിച്ചാല് നിയമനടപടി സ്വീകരിക്കുമെന്നും മുഖ്യമന്ത്രി പറഞ്ഞു.വീടുകളിൽ കുട്ടികളും പ്രായമായവരും ഉണ്ടെങ്കിൽ പ്രത്യേക നിർദ്ദേശം നൽകും. വീട്ടിൽ ക്വാറന്‍റൈൻ സൗകര്യം ഇല്ലാത്തവർക്ക് സ്വന്തം വാഹനത്തിലോ ടാക്സിയിലോ വീട്ടിലേക്ക് പോകാം. വീട്ടിൽ സൗകര്യമില്ലാത്തവർക്ക് സർക്കാർ സൌകര്യം നൽകും. പെയ്ഡ് ക്വാറന്‍റീന് പ്രത്യേകം ആവശ്യപ്പെടുന്നവർക്ക് നൽകും. ഈ രണ്ട് കേന്ദ്രത്തിലും ആവശ്യമായ സൗകര്യവും കർശന നിരീക്ഷണവും തദ്ദേശ സ്ഥാപനം റവന്യു, പൊലീസ് എന്നിവർ ഉറപ്പാക്കും.- മുഖ്യമന്ത്രി പറഞ്ഞു.\nവിമാനം, ട്രെയിൻ റോഡ് മാർഗ്ഗങ്ങള് വഴി, മറ്റ് സംസ്ഥാനത്ത് നിന്നും വരുന്നവർക്കുള്ള ക്വാറന്‍റീനിലും പുതിയ മാർഗനിർദ്ദേശം ഉണ്ട്. മറ്റ് സംസ്ഥാനത്ത് നിന്ന് എത്തുന്നവര് ജാഗ്രതാ പോര്‍ട്ടലില് സത്യവാങ്മൂലം നല്‍കണം. സ്വന്തം വീടോ അനുയോജ്യമായ മറ്റൊരു വീടോ ഇതിൽ തെരഞ്ഞെടുക്കാം. കൊവിഡ് കൺട്രോൾ റൂമോ പൊലീസോ സുരക്ഷിതത്വം ഉറപ്പാക്കും. അല്ലെങ്കിൽ സർക്കാർ കേന്ദ്രങ്ങളിലോ പെയ്ഡ് ക്വാറന്‍റീന് സൗകര്യവും ഉറപ്പാക്കും. ഇവര് വീട്ടിലെത്തിയെന്ന് പൊലീസ് ഉറപ്പാക്കണം എന്നും മുഖ്യമന്ത്രി നിര്‍ദ്ദേശിച്ചു.\nകണ്ടെയ്ൻമെന്റ് സോൺ നിർണയത്തിൽ മാറ്റം വരുത്താൻ ഒരുങ്ങുകയാണ്. ഓരോ ദിവസവും രാത്രി 12 മണിക്ക് മുൻപ് കണ്ടെയ്ൻമെന്റ് സോൺ വിജ്ഞാപനം ചെയ്യുമെന്ന് മുഖ്യമന്ത്രി അറിയിച്ചു. പഞ്ചായത്തുകളിൽ വാർഡ് തലത്തിൽ, കോർപ്പറേഷനുകളിൽ സബ് വാർഡ് തലത്തിലും തരം തിരിക്കാം ചന്ത, തുറമുഖം, കോളനി സ്ട്രീറ്റ്, താമസ പ്രദേശം തുടങ്ങിയ പ്രാദേശിക സാഹചര്യം അനുസരിച്ച് കണ്ടെയ്ൻമെന്റ് സോൺ നിർണയിക്കാം.\nഒരു വ്യക്തി ലോക്കൽ സമ്പർക്കത്തിലൂടെ പോസിറ്റീവായാലും, വീട്ടിലെ രണ്ട് പേർ ക്വാറന്‍റീന് ആയാലും വാർഡിൽ പത്തിലേറെ പേർ നിരീക്ഷണത്തിലായാൽ, വാർഡിൽ സെക്കന്ററി ക്വാറന്റൈൻ ഉള്ളവർ തുടങ്ങിയ സാഹചര്യം ഉണ്ടാകുമ്പോൾ പ്രത്യേക പ്രദേശം കണ്ടെയ്ൻമെന്റ് സോണാകും. ഏഴ് ദിവസത്തേക്കാണ് ഇങ്ങനെ കണ്ടെയ്ൻമെന്റ് സോണ് പ്രഖ്യാപിക്കുക. നീട്ടുന്ന കാര്യം കളക്ടറുടെ ശുപാർശ പ്രകാരം തീരുമാനിക്കുമെന്നും മുഖ്യമന്ത്രി പറഞ്ഞു. വിദേശത്ത് നിന്നും മറ്റ് സംസ്ഥാനങ്ങളിൽ നിന്നുമെത്തി വീടുകളിൽ നിരീക്ഷണത്തിൽ കഴിയുന്നവർക്ക് പോസിറ്റീവായാൽ, വീടും ചുറ്റുമുള്ള വീടുകളും ചേർത്ത് കണ്ടെയ്ൻമെന്റ് സോണാക്കി മാറ്റും.\nUpdating the Quarantine Guidance\ncm pinarayi vijayan pressmeet today\nUpdating Quarantine Guidance\nPrevious articleസംസ്ഥാനത്ത് ഇന്ന് 83 പേർക്ക് കോവിഡ് സ്ഥിരീകരിച്ചു\nNext articleപ്രശ്‌നം കെസി വേണുഗോപാൽ; രാജസ്ഥാനും ത്രാസ്സിൽ ; നിർണായക ദൗത്യവുമായി സുര്‍ജേവാല ജയ്പൂരിലേക്ക്


അറസ്റ്റ് ചെയ്ത മുൻ ഹോംഗ്-കോംഗ് ബിഷപ്പ് കർദ്ദിനാൾ സെന്നിനെ ജാമ്യത്തിൽ വിട്ടയച്ചു | Catholic Church News Malayalam\nHome News അറസ്റ്റ് ചെയ്ത മുൻ ഹോംഗ്-കോംഗ് ബിഷപ്പ് കർദ്ദിനാൾ സെന്നിനെ ജാമ്യത്തിൽ വിട്ടയച്ചു\nഅറസ്റ്റ് ചെയ്ത മുൻ ഹോംഗ്-കോംഗ് ബിഷപ്പ് കർദ്ദിനാൾ സെന്നിനെ ജാമ്യത്തിൽ വിട്ടയച്ചു\nമുൻ ഹോംഗ്-കോംഗ് ബിഷപ്പായിരുന്ന കർദ്ദിനാൾ ജോസഫ് സെന്നിനെ ഹോംഗ്-കോംഗിൽ വച്ച് അറസ്റ്റ് ചെയ്തു. പിന്നീട് അദ്ദേഹത്തെ ജാമ്യത്തിൽ വിട്ടയച്ചു. മെയ് 11-ന് ഹോംഗ്-കോംഗ് ദ്വീപിലെ ചായ് വാൻ പോലീസ് സ്റ്റേഷനിൽ നിന്നാണ് അദ്ദേഹത്തെ ജാമ്യത്തിൽ വിട്ടയച്ചതായി റിപ്പോർട്ടുള്ളത്. 90-കാരനായ കർദ്ദിനാളിന്റെ അറസ്റ്റിനെക്കുറിച്ചു കേൾക്കുന്നത് ആശങ്കാജനകമാണെന്ന് വത്തിക്കാൻ പറഞ്ഞതിനു തൊട്ടുപിന്നാലെയാണ് ജാമ്യത്തിൽ വിട്ടയച്ചതായുള്ള റിപ്പോർട്ടുകൾ പുറത്തുവന്നത്.\nമെയ് 11-നാണ് കർദ്ദിനാളിനെ അറസ്റ്റ് ചെയ്തതായി റിപ്പോർട്ട് ചെയ്യപ്പെട്ടിട്ടുള്ളത്. കർദ്ദിനാൾ സെന്നിനെ, 612 ഹ്യൂമാനിറ്റേറിയൻ റിലീഫ് ഫണ്ടിന്റെ ട്രസ്റ്റിയായതിനാൽ തടങ്കലിൽ വച്ചിരിക്കുകയായിരുന്നു. 2009-ൽ ഹോംഗ്-കോംഗിലെ കത്തോലിക്കാ ബിഷപ്പായി സ്ഥാനമൊഴിഞ്ഞ സെൻ, ജനാധിപത്യപ്രസ്ഥാനത്തിന്റെ വ്യക്തമായ പിന്തുണക്കാരനാണ്.\n2020-ൽ, നിലവിൽ വന്ന ദേശീയസുരക്ഷാ നിയമപ്രകാരം രാജ്യദ്രോഹം, വിദേശ കൂട്ടുകെട്ട് എന്നിവ ക്രിമിനൽ കുറ്റമാക്കി. കർദ്ദിനാൾ സെന്നിനോടൊപ്പം മറ്റ് നാലു പേരേയും ഇത്തരം കുറ്റകൃത്യങ്ങൾ വ്യാജമായി ആരോപിച്ചാണ് പോലീസ് അറസ്റ്റ് ചെയ്തത്. കനേഡിയൻ-ഹോംഗ്-കോംഗ് പോപ്പ് താരം ഡെനിസ് ഹോ, അക്കാദമിക് ഹുയി പോ ക്യൂങ്, മുൻ പ്രതിപക്ഷ നിയമനിർമ്മാതാക്കളായ മാർഗരറ്റ് എൻ‌ജി, സിഡ് ഹോ എന്നിവരാണ് അറസ്റ്റ് ചെയ്യപ്പെട്ട മറ്റുള്ളവർ.


മലയാള സിനിമയുടെ ഓഡിഷന് മകള്‍ക്ക് കൂട്ടുപോയ അമ്മ ഹോളിവുഡ് നടിയായത് ഇങ്ങനെ|\nമലയാള സിനിമയുടെ ഓഡിഷന് മകള്‍ക്ക് കൂട്ടുപോയ അമ്മ ഹോളിവുഡ് നടിയായത് ഇങ്ങനെ\nBy Movie Seeks on October 28, 2017 Malayalam, News\nഅഭിനയിക്കാൻ പോകുന്നവരുടെ കൂടെ പോകുമ്പോഴോ, ഓഡിഷന് കൂടെ പോകുമ്പോഴോ ചാൻസ് കിട്ടുന്നതൊരു ഭാഗ്യം തന്നെ. ഇത് പറയാൻ കാരണം മലയാള ചിത്രത്തിന്റെ ഓഡിഷന് മകള്‍ക്കൊപ്പം പോയ അമ്മ ഒടുവില് ഹോളിവുഡ് നടിയായി. നടി അഞ്ജന മേനോന്റെ അമ്മ നിര്‍മല മേനോന്റെ കാര്യമാണ് പറയുന്നത്. തന്റെ മകള്‍ക്ക് കൂട്ടു പോയി ഇംഗ്ലീഷ് ചിത്രത്തില് അഭിനയിക്കാൻ ചാൻസ് കിട്ടിയത്. ട്രാഫിക്, ത്രീ ഡോട്ട്സ് തുടങ്ങിയ ചിത്രങ്ങളിലൂടെ മലയാളികള്‍ക്ക് പരിചിതയായ നടിയാണ് അഞ്ജന. ഉടൻ റിലീസാകാനുള്ള ‘സഖറിയ പോത്തന് ജീവിച്ചിരിപ്പുണ്ട്’ എന്ന ചിത്രത്തിലും അഭിനയിക്കുന്നുണ്ട് അഞ്ജന.\nഎങ്ങെനെയാണ് ഇത് സംഭവിച്ചതെന്ന് നോക്കാം. അഞ്ജനയ്ക്കൊപ്പം ഷൂട്ടിങ്ങിനും ഓഡിഷനുമെല്ലാം അമ്മയും ഉണ്ടാകാറുണ്ട്. ഒരിക്കല് മകള്‍ക്കൊപ്പം ഒരു മലയാള ചിത്രത്തിന്റെ ഓഡിഷന് പോയതാണ് നിര്‍മലയെ ഹോളിവുഡില് കൊണ്ടെത്തിച്ചത്. അഞ്ജനയുടെ ഭാഷയിൽ ”എന്റെ കൂടെ ഓഡിഷന് വന്നതാണ് അമ്മ. അവിടെ ‘ബസ്മതി ബ്ലൂസ്’ എന്ന ഒരു ഇംഗ്ലീഷ് ചിത്രത്തിന്റെയും ഓഡിഷന് നടക്കുന്നുണ്ടായിരുന്നു, അവർ നടത്തിയത് 40-45 വയസുള്ള സ്ത്രീകള്‍ക്കുള്ള ഓഡിഷനായിരുന്നു. അമ്മയോട് ചുമ്മാ ഓഡിഷനില് പങ്കെടുക്കാന് പറഞ്ഞു. പ്രതീക്ഷിക്കാതെ രണ്ടാഴ്ച കഴിഞ്ഞപ്പോള് സെലക്ടായെന്ന് അവര് വിളിച്ചുപറയുകയായിരുന്നു”, അഞ്ജന പറഞ്ഞു.\nസെലക്ടായെന്ന് കേട്ടപ്പോള് വിശ്വസിക്കാനായില്ല. മകളുടെ കൂടെ സ്ഥിരമായി ലൊക്കേഷനിലൊക്കെ പോകുന്നതിനാല് ഷൂട്ടിങ്ങൊക്കെ ധാരാളം കണ്ടിട്ടുണ്ടെങ്കിലും, പക്ഷെ ക്യാമറയ്ക്ക് മുന്നില് നില്‍ക്കാന് പേടിയുണ്ടായിരുന്നു. സംവിധായകന് ഉള്‍പ്പെടെയുള്ളവര് നല്‍കിയ ധൈര്യം അഭിനയിക്കാനുള്ള ആത്മവിശ്വാസം കൂട്ടി. ഹോളിവുഡ് രീതി മലയാളത്തില് നിന്നും വ്യത്യസ്തമായിരുന്നു സിനിമയുടെ ഷൂട്ടിങ്. മലയാളത്തിലാണെങ്കില് ഷോട്ടെടുക്കുന്നതിന് മുന്‍പ് സീനൊക്കെ വിവരിച്ചു തരും. എന്നാൽ ഇവര് ഷൂട്ടിന് മുന്‍പേ സ്ക്രിപ്റ്റ് അയച്ചു തന്നിരുന്നു. ഓരോ സീനിനും നമ്പറുണ്ടാകും. ലൊക്കേഷനില് ഷൂട്ടിന് ഒരു മണിക്കൂര് മുന്‍പ് ഈ നമ്പറിലുള്ള സീനാണ് എടുക്കുന്നതെന്ന് നമ്മളോട് പറയും. ഷൂട്ടിന് സമയമാകുമ്പോൾ നമ്പർ വിളിച്ചുപറയും. അപ്പോള് നമ്മള് പോയി അഭിനയിക്കണം.\nനിര്‍മല ഇംഗ്ലീഷ് സിനിമാനുഭവങ്ങള് വിവരിക്കുന്നു. ഡാന് ബാരണ് എന്ന സംവിധായകന്റെ ആദ്യ ചിത്രമാണ് ബസ്മതി ബ്ലൂസ്. 2015-ല് മികച്ച നടിക്കുള്ള ഓസ്ക്കര് നേടിയ ബ്രീ ലാര്‍സണാണ് പ്രധാന കഥാപാത്രത്തെ അവതരിപ്പിക്കുന്നത്. ജനിതകമാറ്റം വരുത്തിയ നെല്‍വിത്ത് വിറ്റഴിക്കാന് ഇന്ത്യയിലെത്തുന്ന ശാസ്ത്രജ്ഞയാണ് ബ്രീയുടെ ലിന്‍ഡ എന്ന കഥാപാത്രം. ലിന്‍ഡയുടെ ഭര്‍ത്താവിന്റെ അമ്മയുടെ കഥാപാത്രത്തെയാണ് ചിത്രത്തില് നിര്‍മല അവതരിപ്പിക്കുന്നത്. ആലപ്പുഴയിലായിരുന്നു ചിത്രത്തിന്റെ ഷൂട്ടിങ്. ജീത്തു ജോസഫ് സംവിധാനം ചെയ്ത ‘ലൈഫ് ഓഫ് ജോസൂട്ടി’ എന്ന ചിത്രത്തിൽ അഭിനയിച്ചിട്ടുണ്ട് നിര്‍മല. ഇനിയും അഭിനയിക്കുമോ എന്ന ചോദ്യത്തിന്, ബസ്മതി ബ്ലൂസ് പുറത്തിറങ്ങട്ടേ എന്ന് നിർമല മറുപടി പറഞ്ഞു നിറുത്തി!\nPrevious Articleറെക്കോർഡ് കലക്ഷനുമായി മോഹൻലാലിൻറെ വില്ലൻ എത്തി ; ആദ്യദിനം നേടിയത് മലയാള സിനിമയ്ക്ക് ലഭിക്കുന്ന ഏറ്റവും ഉയർന്ന കലക്ഷനുമായി\nNext Article കൂടെ വന്ന ഭര്‍ത്താവിനെ നോക്കി ഇത് ദേവിയുടെ മകനാണോ എന്ന് ചോദ്യം..സഹിക്കെട്ട ദേവി പിന്നെ കാട്ടിക്കൂട്ടിയത്


Candidates election campaign in Collages | പണ്ടു പഠിച്ച ക്യാംപസ്... സ്ഥാനാര്‍ഥികളുടെ വീക്ക്‌നെസ് , ഗുരുവായൂരപ്പന് കോളെജിന്റെ പടികള് ചവിട്ടി എ പ്രദീപ് കുമാർ - Malayalam Oneindia\nകോഴിക്കോട്: തന്റെ പൂര്‍വകലാലയമായ ഗുരുവായൂരപ്പന് കോളെജിന്റെ പടികള് ചവിട്ടി തെരഞ്ഞെടുപ്പു പര്യടന പരിപാടികള്‍ക്ക് കോഴിക്കോട് മണ്ഡലം എല്‍ഡിഎഫ് സ്ഥാനാര്‍ഥി എ. പ്രദീപ് കുമാര് തുടക്കം കുറിച്ചു. ചുട്ടുപൊള്ളുന്ന വെയിലിലും തണലേകുന്ന ക്യാമ്പസിലെ ബോധിവൃക്ഷവും ബുദ്ധപ്രതിമയും പ്രദീപ് കുമാര് അല്‍പ്പനേരം നോക്കിനിന്നു. പിന്നെ പ്രിന്‍സിപ്പല് രാമചന്ദ്രനെ നേരില്‍ക്കണ്ട് കെട്ടിപ്പുണര്‍ന്നു.\nഎണ്‍പതുകളില് ആയിരുന്നു എ. പ്രദീപ് കുമാര് ഇവിടെ വിദ്യാര്‍ഥിയായിരുന്നത്. അന്നുണ്ടായിരുന്ന രണ്ടു പേരേ ഇപ്പോള് കോളേജില് ജീവനക്കാരായുള്ളൂ. പ്രിന്‍സിപ്പല് രാമചന്ദ്രനും സീനിയര് സൂപ്രണ്ട് രവീന്ദ്രനും. ഈ രണ്ടു പേരും ഈ വര്‍ഷം വിരമിക്കും. സ്റ്റാഫ് റൂമിലെത്തി എല്ലാവരുമായും പ്രദീപ്കുമാര് കുശലം പറഞ്ഞു. കോളേജ് ഡേ ആയതിനാല് വിദ്യാര്‍ഥികളെല്ലാം ഹാളിലായിരുന്നു. പൂര്‍വ്വവിദ്യാര്‍ഥിയായ പ്രദീപ്കുമാര് വിദ്യാര്‍ഥികളുമായി സംസാരിക്കാന് സ്റ്റേജിലേക്ക് നടന്നു.\n'ചില ഓര്‍മ്മകള് നമ്മളെ വല്ലാതെ കീഴ്‌പ്പെടുത്തിക്കളയും. പ്രിന്‍സിപ്പലിന്റെ റൂമിലേക്കുള്ള പടികള് കയറുമ്പോള് എനിക്ക് ഓര്‍മവന്നത് പ്രിഡിഗ്രി വിദ്യാര്‍ഥിയായി വന്ന് ഞാന് ആദ്യം വിളിച്ച മുദ്രാവാക്യമാണ്. അന്ന് ഈ കുന്നിന്‍മുകളിലേക്ക് ബസ് സര്‍വിസ് നന്നേ കുറവാണ്. വൈക്കിങ്, ജോതി തുടങ്ങി രണ്ടു മൂന്നു ബസേ ഇവിടേക്ക് സര്‍വീസ് നടത്തിയിരുന്നുള്ളൂ. ബസ് ഇല്ലാത്ത പ്രശ്‌നം ഉന്നയിച്ചുള്ള സമരമായിരുന്നു അന്ന് വിദ്യാര്‍ഥി സംഘടനകള് പ്രധാനമായി ഏറ്റെടുത്തിരുന്നത്.\nബസ് സമരവുമായി ബന്ധപ്പെട്ട് അക്കാലത്ത് കുറെപേരെ കേസില് കുടുക്കിയിരുന്നു. 'വൈക്കിംഗ് എന്നൊരു കിംഗുണ്ട്, കള്ളക്കേസ് കൊടുത്തിട്ടുണ്ട്, നിരപരാധികളെ കേസില് നിന്നും ഒഴിവാക്കാനായി മുന്‍കൈയ്യെടുക്കൂ പ്രിന്‍സിപ്പാളേ' എന്ന മുദ്രാവാക്യമായിരുന്നു അന്ന് സമരത്തില്. മഞ്ഞപ്പൂക്കളും മയില്‍പ്പീലിതുണ്ടുകളും ഉതിര്‍ക്കുന്ന മരങ്ങളുള്ള ഈ ക്യാംപസ് എനിക്ക് മറക്കാനാവില്ല. ഓര്‍മകളില് പലതും മാഞ്ഞുപോയിട്ടുണ്ടാകാം. പക്ഷെ ക്യാംപസ് ഓര്‍മകള് ക്ലാവു വീഴാതെ എന്നും മനോഹരമാണ്.\nവര്‍ണശബളമായ, ഒരിക്കലും ഒളിമങ്ങാത്ത ഓര്‍മകള് ഞങ്ങള്‍ക്ക് സമ്മാനിച്ചത് ഈ ക്യാംപസാണ്. രാഷ്ട്രീയക്കാരനെന്ന നിലക്കും എം.എല്.എ എന്ന നിലക്കും എന്തെങ്കിലുമൊക്കെ നല്ലതെന്നോ, ശ്രദ്ധേയമെന്നോ പുതുമയുള്ളതെന്നോ ഒക്കെ തോന്നുന്ന കാര്യങ്ങള് ഞാന് ചെയ്യുന്നുണ്ട് എന്ന് നിങ്ങള്‍ക്ക് തോന്നുകയാണെങ്കില് അത് ഈ ക്യാംപസ് തന്ന ഓര്‍മകളില് നിന്നും അറിവില് നിന്നുമാണ്.' പ്രദീപ്കുമാര് പറഞ്ഞുനിര്‍ത്തിയപ്പോള് കരഘോഷങ്ങള്.\nlok sabha elections 2019 ലോക്സഭ തിരഞ്ഞെടുപ്പ് 2019 kozhikode കോഴിക്കോട്\nCandidates election campaign in Collages


ഡല്‍ഹി ക്യാപിറ്റല്‍സിന് പുതിയ ക്യാപ്റ്റന്. റിഷഭ് പന്ത് നയിക്കും.\nRishabh Pant of Delhi Capitals playsashot during the final of season 13 of the Dream 11 Indian Premier League (IPL) between the Mumbai Indians and the Delhi Capitals held at the Dubai International Cricket Stadium, Dubai in the United Arab Emirates on the 10th November 2020. Photo by: Vipin Pawar / Sportzpics for BCCI\nഇന്ത്യന് പ്രീമിയര് ലീഗിന്‍റെ പതിന്നാലാം സീസണ് ഏപ്രില്9മുതല് മെയ്യ് 30 വരെ നടക്കും. ടൂര്‍ണമെന്‍റ് തുടങ്ങും മുന്‍പേ ഡല്‍ഹി ക്യാപിറ്റല്‍സിനു തിരിച്ചടിയായി. ഇന്ത്യന് മധ്യനിര താരം ശ്രേയസ്സ് അയ്യര്‍ക്ക് ഇംഗ്ലണ്ട് പരമ്പരക്കിടെ പരിക്കേറ്റത് തിരിച്ചടിയായി. ഫീല്‍ഡിങ്ങിനിടെ തോളിനേറ്റ പരിക്കാണ് ഡല്‍ഹി നായകനു തിരിച്ചടിയായത്.\nശ്രേയസ്സ് അയ്യരുടെ അസാന്നിധ്യത്തില് ഡല്‍ഹി ടീമിന്‍റെ പുതിയ ക്യാപ്റ്റനെ പ്രഖ്യാപിച്ചു. ഇന്ത്യന് വിക്കറ്റ് കീപ്പര് ബാറ്റസ്മാന് റിഷഭ് പന്താണ് ഡല്‍ഹി ക്യാപിറ്റല്‍സിനെ നയിക്കുന്നത്. അജിങ്ക്യ രഹാനെ, രവിചന്ദ്രന് അശ്വിന്, ശിഖര് ധവാന്, സ്റ്റീവ് സ്മിത്ത് എന്നിങ്ങനെയുള്ള താരങ്ങള് ടീമിലുള്ളപ്പോഴാണ് ഡല്‍ഹി മാനേജ്മെന്‍റിന്‍റെ ഈ സാഹസം.\n” ശ്രേയസ്സ് അയ്യര് അതിവേഗം സുഖം പ്രാപിക്കട്ടെ എന്ന് ആശംസിക്കുന്നു. ശ്രേയസ്സിന്‍റെ ക്യാപ്റ്റന്‍സിയില് പുതിയ ഉയരങ്ങളില് നമ്മുടെ ഈ ടീം എത്തി. അദ്ദേഹത്തിന്‍റെ അസാന്നിധ്യത്തില് റിഷഭ് പന്ത് ടീമിനെ നയിക്കട്ടെ എന്ന് ഫ്രാഞ്ചൈസി ഒത്തൊരുമിച്ച് തീരുമാനിച്ചു. ദൗര്‍ഭാഗ്യകരമായ നിമിഷത്തിലാണ് ക്യാപ്റ്റന്‍സി സ്ഥാനം വന്നതെങ്കിലും, റിഷഭ് പന്തിനു കൂടുതല് വളരാനുള്ള അവസരമാണിത് ” ഡല്‍ഹി ക്യാപിറ്റല്‍സ് ചെയര്‍മാന് കിരണ് കുമാര് പറഞ്ഞു.\nതന്‍റെ കഴിവില് വിശ്വാസം അര്‍പ്പിച്ച ഡല്‍ഹി മാനേജ്മെന്‍റിന് റിഷഭ് പന്ത് നന്ദി പറഞ്ഞു. ഡല്‍ഹി ടീമിനെ നയിക്കുക എന്നത് തന്‍റെ സ്വപ്നമായിരുന്നു എന്ന് പറഞ്ഞ റിഷഭ് പന്ത്, സീനിയര് താരങ്ങള് ചുറ്റും ഉള്ളപ്പോള്, തന്‍റെ മികച്ചത് ടീമിനു നല്‍കാനായി കാത്തിരിക്കുകയാണ് എന്നും പന്ത് കൂട്ടിചേര്‍ത്തു.\nPrevious articleഅവരെ എളുപ്പം തോൽപ്പിക്കുവാൻ കഴിയില്ല : ഐപിഎല്ലിന് മുൻപായി വമ്പൻ പ്രവചനം നടത്തി സുനിൽ ഗവാസ്‌ക്കർ\nNext articleആർച്ചറുടെ കൈവിരലിലെ പരിക്കിന്റെ കാരണം കണ്ടെത്തി :ഞെട്ടി ക്രിക്കറ്റ് ലോകം


lucifer Vivek Oberoi character poster out - Malayalam Filmibeat\n10 hrs ago വേറിട്ട ഗെറ്റപ്പില് മമ്മൂട്ടിയും മനോജ് കെ ജയനും! ഗാനഗന്ധര്‍വ്വനിലെ പുതിയ ചിത്രം തരംഗമാവുന്നു\n10 hrs ago തിമിരം ബാധിച്ച വാർദ്ധക്യവുമായി സുധാകരന്റെ യാത്ര!! 'തിമിരം' പൂജ ചിത്രം വൈറൽ\n10 hrs ago ജൂഹി രുസ്താഗിയുടെ ഏറ്റവും പ്രിയപ്പെട്ട സ്ഥലം! ഉപ്പും മുളകിലെയും ലെച്ചുവിന്റെ വീഡിയോ വൈറല്\n11 hrs ago ചൈനയില് പോയി മോഹന്‍ലാലിന്റെ കുങ്ഫൂ! ഇട്ടിമാണിയുടെ ഏറ്റവും പുതിയ ചിത്രങ്ങള് വൈറല്\n| Published: Saturday, March 16, 2019, 14:28 [IST]\nപ്രേക്ഷകർ ആകാംക്ഷയോടെ കാത്തിരിക്കുന്ന ഒരു ചിത്രമാണ് പൃഥ്വിരാജ് ആദ്യമായി സംവിധാനം ചെയ്യുന്ന മൾട്ടിസ്റ്റാർ ചിത്രമായ ലൂസിഫറിനു വേണ്ടി, പ്രേക്ഷകരുടെ ആകാംക്ഷ.യ്ക്ക് വിരാമമിട്ടു കൊണ്ട് ചിത്രം മാർച്ച് 28 ന് പ്രദർശനത്തിനെത്തു. മുരളി ഗോപി തിരക്കഥ എഴുതിയ ഈ ചിത്രത്തിൽ വൻ താരനിരയാണ് അണിനിരക്കുന്നത്.\nകഞ്ചാവ് കേസിൽ പരാതി നൽകി!! പോലീസ് സ്റ്റേഷനിൽ കയറി ഇറങ്ങി മടുത്തു, ഇതാണ് ചാള മേരിയായി പ്രേക്ഷകരെ ചിരിപ്പിച്ച മോളി കണ്ണമാലിയുടെ അവസ്ഥ, ദുരനുഭവം വെളിപ്പെടുത്തി നടി\nമൾട്ടിസ്റ്റാർ ചിത്രത്തിന് മികച്ച സ്വീകാര്യതയാണ് പ്രേൾകരുടെ ഇടയിൽ നിന്ന ലഭിക്കുന്നത്. എന്നാൽ ലൂസിഫറിൽ മലയാളി പ്രേക്ഷകരുടെ പ്രിയ താരങ്ങളാണ് അണിനിരക്കുന്നത്. മോഹൻലാൽ നായകനായി എത്തുമ്പോൾ താരത്തിന് തികഞ്ഞ വില്ലനായി എത്തുന്നത് ബോളിവുഡ് താരം വിവേക് ഒബ്റോയ് ആണ്. മഞ്ജുവാര്യർ, ടൊവിനോ, ഇന്ദ്രജിത്ത് എന്നിവരും ചിത്രത്തിൽ മറ്റ് പ്രധാന കഥാപാത്രങ്ങളെ അവതരിപ്പിക്കുന്നുണ്ട്. ചിത്രം പുറത്തു വരാൻ വിരലിൽ എണ്ണാവുന്ന ദിവസങ്ങൾ മാത്രമാണുള്ളത്. ദിവസേനെ ഓരേ ക്യാരക്ടർ പോസ്റ്ററുകൾ അണിയറ പ്രവർത്തകർ പുറത്തു വിടുന്നു. ഇപ്പോൾ സോഷ്യൽ മീഡിയയിൽ വൈറലാകുന്നത് പ്രേക്ഷകർ ആകാംക്ഷയോടെ കാത്തിരുന്ന ലലേട്ടന്റെ വില്ലൻ വിവിക് ഒബ്റോയിയുടെ ക്യാരക്ടർ പോസ്റ്ററാണ്. എന്തായാലും ലുക്ക് പൊളിച്ചിട്ടുണ്ട്.\nഇത് എന്റെ സഹോദരിമാർ..!! വിമല ഗീതയും കാർത്തിക ദേവിയും... വേദിയിൽ ധനുഷിനെ ഞെട്ടിച്ച് കുടുബാംഗങ്ങൾ, വീഡിയോ കാണൂ\n25ാം മത്തെ പോസ്റ്റർ\nചിത്രത്തിന്റെ ഫസ്റ്റ് ലുക്ക് പോസ്റ്റർ മുതൽ പ്രേക്ഷകർക്കിടയിൽ ലൂസിഫറിന്റെ പോസ്റ്ററുകൾ ചർച്ച വിഷയമായിരുന്നു. ചിത്രം പ്രദർശനത്തോട് അടുക്കുമ്പോൾ ലൂസിഫറിലെ താരങ്ങളേയും അവരുടെ ക്യാരക്ടറുകളും പരിചയപ്പെടുത്തി കൊണ്ടുളള പോസ്റ്ററുകൾ പുറത്തു വരുന്നുണ്ട്. മോഹൻലാൽ, മഞ്ജുവാര്യർ, ഇന്ദ്രജിത്ത്, ടൊവിനോ എന്നിങ്ങനെ പ്രധാന കഥാപാത്രങ്ങളെ പ്രേക്ഷകർക്ക് മുന്നിൽ പരിചയപ്പെടുത്തുകയാണ് അണിയറ പ്രവർത്തകർ. ഇപ്പോഴിത ചിത്രത്തിന്റെ 25ാം മത്തെ പോസ്റ്റർ പുറത്തു വന്നിട്ടുണ്ട്. ലാലേട്ടന്റെ വില്ലനായ വിവേക് ഒബ്റോയിയുടെ ക്യാരക്ടർ പോസ്റ്ററാണ് പുറത്തു വന്നിരിക്കുന്നത്.\nകലക്കൻ ലുക്കിൽ താരം\nബോബി എന്ന കഥാപാത്രത്തെയാണ് വിവേക് ഒബ്റോയ് അവതരിപ്പിക്കുന്നത്. ഇതുവരെ പ്രേക്ഷകർ കാണാത്ത ലുക്കിലാണ് താരം ചിത്രത്തിൽ പ്രത്യേക്ഷപ്പെടുന്നത്. സ്റ്റൈലിഷ് വില്ലൻ എന്ന് വേണമെങ്കിൽ ഒബ്റോയിയെ വിശേഷിപ്പിക്കാം. നല്ല കട്ടി മീശയിൽ കോട്ടി സ്യൂട്ടും ധരിച്ച് കണ്ണടവെച്ച് സ്റ്റൈലൻ ലുക്കിലാണ് താരം. ബോബി എന്ന കഥാപാത്രത്തെയാണ് താരം അവതരിപ്പിക്കുന്നത്. എന്തായാലും താരത്തിന്റെ ലുക്ക് വൈറലായിട്ടുണ്ട്.,\nലൂസിഫറിന്റെ പോസ്റ്ററുകൾ പുറത്തു വന്ന പശ്ചാത്തലത്തിൽ എടുത്തു പറയേണ്ട ഒന്നാണ് താരങ്ങളുടെ ഗെറ്റപ്പുകൾ. ലാലേട്ടന്റെ ആയാലും ടൊവിനോ, മഞ്ജു എന്നിവരുടെ ഇതുവരെ കണ്ടിട്ടില്ലാത്ത ഒരു ലുക്കാണ് ക്യാരക്ടർ പോസ്റ്ററിൽ. എല്ലാ തരങ്ങളും അതീവ ഗ്ലാമറിലാണ്. താരങ്ങളുടെ വേറിട്ട ഒരു മുഖമാണ് ചിത്രത്തിലൂടെ പ്രേക്ഷകർക്കായി അണിയറ പ്രവർത്തകർ പരിചയപ്പെടുത്തുന്നത്. ഇതുവരെ പുറത്തു വന്ന എല്ലാ ക്യരക്ടർ പോസ്റ്ററിനും മികച്ച പ്രേക്ഷക ശ്രദ്ധയാണ് ലഭിച്ചത്.\nരാഷ്ട്രീയ നേതാവായി ലാലേട്ടൻ\nസ്റ്റീഫൻ നെടുമ്പള്ളി എന്ന രാഷ്ട്രീയക്കാരനായിട്ടാണ് മോഹൻലാൽ ചിത്രത്തിൽ എത്തുന്നത്. ടൊവിനോയും ഒരു രാഷ്ട്രീയക്കാരന്റെ ഗെറ്റപ്പിലാണ്. എന്നാൽ ലാലേട്ടന്റെ സഹോദരനായിട്ടാണോ ടൊവിനോ എത്തുന്നതെന്നുള്ള സംശയങ്ങൾ ഉയർന്നിരുന്നു. എന്നാൽ മഞ്ജുവാര്യരുടെ ക്യാരക്ടർ പോസ്റ്റർ പുറത്തു വന്നതോടെ ആ ചോദ്യത്തിന് ഉത്തരം ലഭിച്ചു. എന്നാൽ നെഗറ്റീവ് ടച്ചുള്ള കഥാപാത്രത്തെയാണ് താരം അവതരിപ്പിക്കുന്നത്. ചിത്രത്തിലെ പ്രധാന വില്ലൻ വിവേക് ഒബ്റോയ് ആണ്. ഇവർ തമ്മിലുളള ബന്ധം എന്താണെന്നുള്ള ചോദ്യമാണ് പ്രേക്ഷകരുടെ മനസ്സിൽ\nRead more about: lucifer prithiviraj vivek oberoi ലൂസിഫർ പൃഥ്വിരാജ്\nlucifer Vivek Oberoi character poster out\nStory first published: Saturday, March 16, 2019, 14:28 [IST]


കെഎം ഷാജി നിയമസഭാ അംഗമല്ലാതായെന്ന് നിയമസഭാ സെക്രട്ടറി; സഭാ സമ്മേളനത്തില് പങ്കെടുക്കാനാകില്ല - The Newsrupt\nകെഎം ഷാജി നിയമസഭാ അംഗമല്ലാതായെന്ന് നിയമസഭാ സെക്രട്ടറി; സഭാ സമ്മേളനത്തില് പങ്കെടുക്കാനാകില്ല\nPosted 26 Nov 2018 at 6:34 AM\nകെഎം ഷാജി നിയമസഭാംഗം അല്ലാതായെന്നു വ്യക്തമാക്കി നിയമസഭാ സെക്രട്ടറിയുടെ അറിയിപ്പ്. ഹൈക്കോടതി വിധിക്കുളള സ്‌റ്റേ അവസാനിച്ചതിനാലും സുപ്രീം കോടതി സ്‌റ്റേ നീട്ടാത്തതിനാലും ഷാജി നിയമസഭാംഗം അല്ലാതായെന്നാണ് അറിയിപ്പ്. ഇക്കഴിഞ്ഞ 24ാം തിയ്യതിയാണ് അറിയിപ്പ് ഇറക്കിയിരിക്കുന്നത്.\nഇതോടെ നാളെ തുടങ്ങുന്ന സഭാ സമ്മേളനത്തില് പങ്കെടുക്കാന് കെഎം ഷാജിക്ക് കഴിയില്ലെന്നാണ് വിവരം. അയോഗ്യത കല്‍പ്പിച്ച ഹൈക്കോടതി വിധിക്കെതിരെ കെഎം ഷാജി നല്‍കിയ അപ്പീല് സുപ്രീം കോടതി ഇന്നും കേള്‍ക്കില്ല. നിയമസഭ നടപടികളിൽ പങ്കെടുക്കാമെന്നാണ് സുപ്രീം കോടതി വ്യക്തമാക്കിയതെങ്കിലും കെ.എം ഷാജി നിയമസഭാ അംഗമല്ലാതായെന്ന നിയമസഭാ സെക്രട്ടറിയുടെ ഉത്തരവ് അദ്ദേഹത്തിന് വിനയായി.\nകെഎം ഷാജിയെ അയോഗ്യനാക്കിയ നടപടിക്ക് സ്റ്റേ നീട്ടാനാവില്ലെന്ന് ഹൈക്കോടതി വ്യക്തമാക്കിയിരുന്നു. വിധിക്കെതിരെ സുപ്രീം കോടതിയെ സമീപിക്കാനാണ് രണ്ടാഴ്ചത്തെ സ്‌റ്റേ അനുവദിച്ചത്. അപ്പീല് നല്‍കിയ സാഹചര്യത്തില് സ്റ്റേ നീട്ടാനാകില്ലെന്ന് ഹൈക്കോടതി വ്യക്തമാക്കുകയായിരുന്നു.\nകെ.എം ഷാജി എംഎല്‍എയ്ക്ക് നിയമസഭാ നടപടികളില് പങ്കെടുക്കാമെന്നും എന്നാല് എംഎല്‍എ എന്ന നിലയിലുളള ശമ്പളം അടക്കമുളള ആനുകൂല്യങ്ങള് കൈപ്പറ്റാന് കഴിയില്ലെന്നും സുപ്രീംകോടതി കഴിഞ്ഞ ദിവസം വാക്കാല് പരാമര്‍ശം നടത്തിയിരുന്നു .\nഹൈക്കോടതി വിധിക്കെതിരെ ഷാജി നല്‍കിയ അപ്പീല് അടിയന്തരമായി പരിഗണിക്കാന് ആകില്ലെന്നും തിയതി നിശ്ചയിക്കാന് കഴിയില്ലെന്നും സുപ്രീംകോടതി വ്യക്തമാക്കിയിരുന്നു.\nവര്‍ഗീയ പരാമര്‍ശങ്ങളടങ്ങിയ ലഘുലേഖകള് വിതരണം ചെയ്‌തെന്ന തെരഞ്ഞെടുപ്പ് കേസിലാണ് കെഎം ഷാജിയെ എംഎല്‍എ സ്ഥാനത്തുനിന്നും ഹൈക്കോടതി അയോഗ്യനാക്കിയത്.\nതെരഞ്ഞെടുപ്പ് പ്രചാരണകാലത്ത് വര്‍ഗീയമായി വോട്ട് പിടിച്ചെന്ന എല്‍ഡിഎഫ് സ്ഥാനാര്‍ത്ഥി നികേഷ് കുമാറിന്റെ ഹര്‍ജിയിലായിരുന്നു ഹൈക്കോടതി ഉത്തരവ്. തെരഞ്ഞെടുപ്പ് പെരുമാറ്റചട്ടം ലംഘിച്ചുവെന്ന് ചൂണ്ടിക്കാട്ടിയാണ് കെഎം ഷാജിയെ ഹൈക്കോടതി ആറുവര്‍ഷത്തേക്ക് അയോഗ്യനാക്കിയത്.\nNikesh KumarKM Shaji MLAElection Case


കൊറോണ ബാധിതനുമായി കൂടുതൽ പേർക്ക് സമ്പർക്കം | 27Mar2020\nകൊറോണ ബാധിതനുമായി കൂടുതൽ പേർക്ക് സമ്പർക്കം\nആലപ്പുഴ : കൊറോണ സ്ഥിരീകരിച്ച, ഖത്തറിൽ നിന്നെത്തിയ യുവാവുമായി നേരിട്ട് സമ്പർക്കപ്പെട്ടവരുടെ എണ്ണം 17-ൽ നിന്ന് 19 ആയി ഉയർന്നു. വ്യാഴാഴ്ച രണ്ടുപേരെക്കൂടി കണ്ടെത്തി നിരീക്ഷണത്തിലാക്കി.\nയുവാവുമായി സമ്പർക്കത്തിലേർപ്പെട്ടവരുമായി ബന്ധപ്പെട്ടവരെ കണ്ടെത്താനുള്ള ശ്രമങ്ങൾ തുടരുകയാണ്. നേരത്തെ 38 പേരെ ഇത്തരത്തിൽ കണ്ടെത്തിയിരുന്നു. വ്യാഴാഴ്ച എട്ടുപേരെക്കൂടി കണ്ടെത്തിയതോടെ എണ്ണം 46 ആയി ഉയർന്നു. ഇതോടെ കൊറോണ ബാധിതനുമായി നേരിട്ടോ അല്ലാതെയോ സമ്പർക്കപ്പെട്ടവർ 65 ആയി.\nഗോവയിൽനിന്ന് സമ്പർക്കക്രാന്തി എക്സ്പ്രസിലാണ് യുവാവ് എത്തിയത്. യുവാവ് മാസ്കും ഗ്ലൗസും ധരിച്ചിരുന്നെന്ന് ആരോഗ്യവകുപ്പ് അധികൃതർ പറയുമ്പോഴും ആശങ്കയുണ്ട്. ജനറൽ കംപാർട്ടുമെന്റിലാണ് യുവാവ് സഞ്ചരിച്ചിരുന്നത്. അതിനാൽ, യുവാവിനൊപ്പം യാത്രചെയ്തവരെ കണ്ടെത്തുന്നതും പ്രയാസമായിരിക്കുകയാണ്.\nഅതിനിടെ ജില്ലയിൽ കൊറോണ സംശയത്തിൽ നിരീക്ഷണത്തിലായവരുടെ എണ്ണം വീണ്ടും ഉയർന്നു. 5,791 പേരാണ് നിലവിൽ നിരീക്ഷണത്തിലുള്ളത്. ഇതിൽ 22 പേർ ആശുപത്രികളിലാണ്. 5,769 പേർ വീടുകളിലാണ് നിരീക്ഷണത്തിലുള്ളത്. വ്യാഴാഴ്ച 192 പേരെ വീട്ടിലും ഏഴുപേരെ ആശുപത്രിയിലും നിരീക്ഷണത്തിലാക്കി. ഏഴുപേരെ ആശുപത്രി നിരീക്ഷണത്തിൽനിന്ന് കൊറോണ ഇല്ലെന്ന് സ്ഥിരീകരിച്ചതോടെ വിട്ടയച്ചു.\nജില്ലയിൽ ഇതുവരെ 200 സാംപിളുകൾ പരിശോധനയ്ക്കയച്ചു. 173 ഫലങ്ങൾ നെഗറ്റീവാണ്. ഇനി 25 സാംപിളുകളുടെ ഫലം ലഭിക്കാനുണ്ട്.\nആദ്യഘട്ടത്തിൽ ഒരാൾക്കും ഇപ്പോൾ മെഡിക്കൽ കോളേജ് ആശുപത്രിയിലെ ഐസൊലേഷനിൽ കഴിയുന്ന ഒരാൾക്കുമുൾപ്പെടെ രണ്ടുപേർക്കാണ് ജില്ലയിൽ ഇതുവരെ രോഗം സ്ഥിരീകരിച്ചത്. ആദ്യത്തേയാൾ രോഗം ഭേദമായി നേരത്തെ മടങ്ങിയിരുന്നു.\nമെഡിക്കൽ കോളേജ് ഐസൊലേഷനിൽ11 പേർ\nഅമ്പലപ്പുഴ : മെഡിക്കൽ കോളേജ് ആശുപത്രിയിലെ കൊറോണ ഐസൊലേഷൻ വിഭാഗത്തിൽ അഞ്ചുപേരെക്കൂടി പ്രവേശിപ്പിച്ചു. ഭേദമായ ഒരാളെ വ്യാഴാഴ്ച വിട്ടയച്ചു. ഇപ്പോൾ 11 പേരാണ് ഐസൊലേഷനിൽ കഴിയുന്നത്. ഇതിൽ രോഗം സ്ഥിരീകരിച്ച് ആലപ്പുഴ ജനറൽ ആശുപത്രിയിൽനിന്ന് കൊണ്ടുവന്ന യുവാവുമുണ്ട്. മറ്റ് 10 പേരുടെയും പരിശോധനാഫലം നെഗറ്റീവാണ്.\nനേരിട്ട് സമ്പർക്കപ്പെട്ടവരുടെ എണ്ണം 19 ആയി


കൊറോണക്കാലത്ത് വീടുപണിയുന്ന സാധാരണക്കാരനാണോ? ഇവ ഉറപ്പായും ശ്രദ്ധിക്കുക;\nമനോരമ ലേഖകൻ March 07, 2021 05:43 PM IST\nപ്രതീക്ഷിക്കാതെ വന്ന മലവെള്ളപ്പാച്ചിൽ പോലെയായിരുന്നു കൊറോണ. അതിൽ തകർന്നടിഞ്ഞത് എത്ര മേഖലകളാണ്. കേരളത്തിലെ നിർമാണമേഖലയും വിഭിന്നമല്ല. പൊതുവെ ഒരാളുടെ മോശം സമയത്താണ് വീടുപണി നടക്കുക എന്നുപറയാറുണ്ട്. കൊറോണ അതുക്കും മേലെ ആയിപ്പോയി. അതിഥി തൊഴിലാളികൾ മടങ്ങിയതും നിർമാണസാമഗ്രികളുടെ ലഭ്യതക്കുറവും ഗൃഹനാഥന്റെ തൊഴിൽനഷ്ടവും എല്ലാംകൂടി വീടുപണി ആകെ അങ്കലാപ്പിലായി. പ്രവാസികൾക്കാണ് കൂടുതൽ ഇരുട്ടടി ഏറ്റത്. ഭാവിയിൽ ലഭിക്കുന്ന വരുമാനം മനസ്സിൽ കണ്ടു ആഡംബരവീട് പണിയാൻ തുനിഞ്ഞിറങ്ങിയവർ പലരും വീടിന്റെ ബജറ്റ് വെട്ടിക്കുറച്ചു.\nഈ മോശം കാലത്ത് വീടുപണിയുന്നവർ ചെലവ് ചുരുക്കാൻ ശ്രദ്ധിക്കേണ്ട ചിലകാര്യങ്ങൾ ശ്രദ്ധിക്കുക.\n1. വീടു പണിയാനിറങ്ങുമ്പോൾ ഒരു കണക്കുപുസ്തകം സൂക്ഷിക്കുക എന്നതാണ് ആദ്യമായി ചെയ്യേണ്ടത്. വീടുപണിയുടെ ആദ്യദിനം മുതൽ അതാതു ദിവസത്തെ ചെലവുകൾ എഴുതിയിടാൻ മറക്കരുത്. അപ്പോൾ ചെലവിൽ ഒരു നിയന്ത്രണം വരും.\n2. വീടുപണിക്കിടയിൽ തടസ്സങ്ങൾ ഉണ്ടാകാനുള്ള സാധ്യതയുണ്ട്. അതു മുൻകൂട്ടികണ്ട്, ഓരോ ദിവസത്തെയും ജോലികൾ, ഏതു ജോലി കഴിഞ്ഞാല് ഏതൊക്കെ പണികൾ ആരംഭിക്കാം, ഏതൊക്കെ പണികൾ ഒരുമിച്ചു നടത്താം എന്നുമൊക്കെ കൃത്യമായി പ്ലാൻ ചെയ്തു വയ്ക്കണം. അപ്പോൾ ഓരോ ഘട്ടത്തിലും എത്ര രൂപ കൈയിൽ വയ്ക്കണമെന്നതിനെക്കുറിച്ച് ഒരു ധാരണ ലഭിക്കും. സമയബന്ധിതമായി പണി തീരുന്നുണ്ടോ ഇല്ലയോ എന്നും മനസ്സിലാക്കാം.നിർമാണ സാമഗ്രികളും ഫിനിഷിങ് സാമഗ്രികളും തിര‍ഞ്ഞെടുക്കുമ്പോൾ അവസാന തീരുമാനം വീട്ടുകാരുടേതാകണം. നാട്ടുകാരും ബന്ധുക്കളും സുഹൃത്തുക്കളുമെല്ലാം നിരവധി അഭിപ്രായങ്ങൾ പറഞ്ഞെന്നുവരാം. മറ്റുള്ളവരുടെ അഭിപ്രായങ്ങൾ അവർ സ്വന്തമായി വീടുവയ്ക്കുമ്പോള് പ്രയോഗത്തിൽ ആക്കാനുള്ളതാണ് എന്ന് ഓർക്കുക.\n3 . ഫിനിഷിങ് സമയത്താണ് ഏറ്റവുമധികം പാഴ്ച്ചെലവുണ്ടാകുക. സുന്ദരമായതും സൗകര്യങ്ങൾ കൂടിയതുമായ നിരവധി നിർമാണവസ്തുക്കൾ വിപണിയിലുണ്ട്. ഇഷ്ടപ്പെട്ട സാധനം ബജറ്റിലൊതുങ്ങുന്നതാണോ എന്നും നോക്കണം. കണ്ട് ഇഷ്ടപ്പെട്ടു അപ്പോൾ ബജറ്റൊന്നും നോക്കിയില്ല എന്ന ന്യായീകരണം ചെലവ് നിയന്ത്രിക്കാൻ സഹായിക്കില്ല.\n4 . ഫ്ലോറിങ് വളരെയധികം ചെലവു വരുന്ന വിഭാഗമാണ്. ചെലവു കുറയ്ക്കണം എന്നുണ്ടെങ്കിൽ കടയിൽ സ്റ്റോക്ക് കുറഞ്ഞ് മാറ്റിവച്ച ടൈലുകൾ എടുക്കാം. എല്ലാ മുറികളിലേക്കും ഒരേ പാറ്റേൺ കിട്ടില്ല എന്നതാണ് ഇതിന്റെ ന്യൂനത. ഒരു മുറിയിലേക്കു മാത്രം ഒരു തരം പാറ്റേൺ എന്ന കണക്കിനോ ഒരു മുറിയിലേക്ക് രണ്ട് പാറ്റേണുകളുടെ കോംബിനേഷനായോ എടുക്കാം.\n5 . ഇലക്ട്രിക്കൽ, പ്ലമിങ് വിഭാഗം കൈകാര്യം ചെയ്യുമ്പോൾ സൂക്ഷിക്കണം. വീട്ടുകാർക്ക് അറിവു കുറഞ്ഞ വിഷയങ്ങളിലായിരിക്കും നഷ്ടം കൂടുതല് ഉണ്ടാകുക. എല്ലാ മുറികളിലും ടൂവേ സ്വിച്ചുകളും പ്ലഗ് പോയിന്റുകളും ഭാവിയിൽ വാങ്ങാൻ ആഗ്രഹിക്കുന്ന ഉപകരണങ്ങൾക്കുള്ള പോയിന്റുകളുമെല്ലാം സ്ഥാപിച്ച് ഭിത്തി നിറയ്ക്കണമെന്ന നിർബന്ധമാണ് പലർക്കും. എന്നാൽ പ്ലഗ് പോയിന്റ് കൂടുന്നതനുസരിച്ച് പലപ്പോഴും ത്രീഫേസ് കണക്ഷൻ എടുക്കേണ്ടതായിവരെ വരാം.\nEnglish Summary- House Construction During Covid Period Tips


കഷ്ടപ്പെട്ട് പിടികൂടിയ ഇരയെ വിടാതെ പുള്ളിപ്പുലി, തട്ടിയെടുക്കാന് കഴുതപ്പുലി; പൊരിഞ്ഞ പോരാട്ടം (വീഡി - Samakalika Malayalam\nകഷ്ടപ്പെട്ട് പിടികൂടിയ ഇരയെ വിടാതെ പുള്ളിപ്പുലി, തട്ടിയെടുക്കാന് കഴുതപ്പുലി; പൊരിഞ്ഞ പോരാട്ടം (വീഡിയോ)\nBy സമകാലിക മലയാളം ഡെസ്‌ക് | Published: 21st February 2021 05:28 PM |\nLast Updated: 21st February 2021 05:28 PM | A+A A- |\nകഴുതപ്പുലിയും പുള്ളിപ്പുലിയും തമ്മില് പോരാട്ടം\nഇര തേടി ഭക്ഷിക്കുന്നതിന് പുള്ളിപ്പുലിക്ക് എപ്പോഴും തടസമായി നില്‍ക്കാറ് കഴുതപ്പുലികളാണ്. ഇരയെ ഭക്ഷിക്കുന്ന സമയത്ത് കഴുതപ്പുലികള് ചാടിവീഴുന്നത് പതിവാണ്. ഇരയ്ക്ക് വേണ്ടി പുള്ളിപ്പുലിയും കഴുതപ്പുലിയും പോരാടുന്ന വീഡിയോയാണ് ഇപ്പോള് വൈറലാകുന്നത്.\nസൗത്ത് ആഫ്രിക്കയിലെ സ്വകാര്യ വന്യജീവി സങ്കേതമായ സാബി സാബി ഗെയിം റിസര്‍വില് നിന്നുള്ള ദൃശ്യങ്ങളാണ് വ്യാപകമായി പ്രചരിക്കുന്നത്. സഫാരിക്കിറങ്ങിയ വിനോദസഞ്ചാരികളുടെ മുന്നിലാണ് ഇരയുമായി പുള്ളിപ്പുലിയെത്തിയത്. പാതിയോളം ഭക്ഷിച്ച ഇരയെ തട്ടിയെടുക്കാനായി പിന്നാലെ കൂറ്റന് കഴുതപ്പുലിയുമെത്തി.\nകാത്തിരുന്നു പിടികൂടിയ ഇമ്പാലയെ ഭക്ഷിക്കുന്നതിനിടയിലാണ് കഴുതപ്പുലി ഇരയുടെ ശരീരത്തില് പിടിമുറുക്കിയത്. പിന്നീട് ഇമ്പാലയുടെ പാതിയോളം ഭക്ഷിച്ച മൃതശരീരത്തിനുവേണ്ടി വാശിയേറിയ പോരാട്ടമാണ് നടന്നത്. തലഭാഗത്ത് പിടിച്ച് പുള്ളിപ്പുലിയും തോലില് കടിച്ചുവലിച്ച് കഴുതപ്പുലിയും തമ്മില് വടംവലി മത്സരമാണ് നടന്നത്. സഫാരി വാഹനത്തിന്റെ സമീപത്തായിരുന്നു ഇവയുടെ പോരാട്ടം. അപൂര്‍വ പോരാട്ടത്തിന്റെ ദൃശ്യം പകര്‍ത്തിയത് റിച്ചാര്‍ഡ് ഡിഗോവിയ ആണ്.\nഒടുവില് കഴുതപ്പുലി തന്നെ പോരാട്ടത്തില് ജയിച്ചു. പുള്ളിപ്പുലിയുടെ ഇരയെ തട്ടിയെടുത്ത കഴുതപ്പുലി സമീപത്തുള്ള മരത്തിന്റെ ചുവട്ടിലിരുന്ന് ഭക്ഷിക്കുകയും ചെയ്തു. ഇതോടെ പുലിയും കാട്ടിലേക്ക് മടങ്ങി.\nപുള്ളിപ്പുലി കഴുതപ്പുലി leopard hyena


UK Malayalam Pathram - drinking\nവെള്ളമടിച്ച് വണ്ടിയോടിക്കുന്നവരുടെ എണ്ണം കൂടിയതായി കണക്ക് : 6100 പേര്‍ക്കെതിരേ കേസെടുത്തെന്ന് മോട്ടോര് വാഹന വകുപ്പ്\nമദ്യപിച്ച് വാഹനം ഓടിക്കുന്നവരുടെ എണ്ണത്തില് വന് വര്‍ധന. മദ്യപിച്ച് വാഹനം ഓടിച്ചതിന്റെ പേരില് ഓഗസ്റ്റു മാസംവരെ 6,100 പേര്‍ക്കെതിരെ മോട്ടോര് വാഹന വകുപ്പ് കേസെടുത്തു. കഴിഞ്ഞവര്‍ഷം 4,380 പേര്‍ക്കെതിരെയും 2015ല് 4530 പേര്‍ക്കെതിരെയുമാണ് കേസെടുത്തത്. 2014ല് 11,131 പേരാണ് മദ്യപിച്ച് വാഹനം ഓടിച്ചതിനു പിടിയിലായത്. ബാറുകള് അടച്ചിട്ടിരുന്നപ്പോള് കുറഞ്ഞ കേസുകള് വീണ്ടും ഉയരുന്നതായാണ് കണക്കുകള് വ്യക്തമാക്കുന്നത്.\nവാഹനം ഓടിക്കുന്നതിനിടയില് മൊബൈല് ഫോണ് ഉപയോഗിക്കുന്നവരുടെ എണ്ണവും വര്‍ധിച്ചിട്ടുണ്ട്. ഈ വര്‍ഷം ഓഗസ്റ്റ് അവസാനംവരെ പിടിയിലായത് 3,756 പേര്. കഴിഞ്ഞവര്‍ഷം പിടിയിലായത് 3,739പേര്.\nഗതാഗത നിയമങ്ങള് ലംഘിച്ചതിന് സസ്‌പെന്‍ഡ് ചെയ്യപ്പെട്ട ലൈസന്‍സുകളുടെ എണ്ണത്തിലും വര്‍ധനവുണ്ട്. ഓഗസ്റ്റുവരെ 12,138 ലൈസന്‍സുകളാണ് സസ്‌പെന്‍ഡ് ചെയ്തത്. കഴിഞ്ഞവര്‍ഷം സസ്‌പെന്‍ഡ് ചെയ്തത് 11,127 ലൈസന്‍സുകളാണ്. അഞ്ചുതവണയില് കൂടുതല് നിയമം ലംഘിക്കുന്നവരുടെ ലൈസന്‍സ് സസ്‌പെന്‍ഡ് ചെയ്താല് മതിയെന്നാണു മോട്ടോര്‍വാഹന വകുപ്പിന്റെ തീരുമാനം.\nഅമിതവേഗത്തെത്തുടര്‍ന്ന് ഈവര്‍ഷം ക്യാമറയില് കുടുങ്ങിയത് 1,88,807 പേരാണ്. അധികൃതര് നേരിട്ട് കേസെടുത്തവരുടെ എണ്ണം 5,687. സിഗ്‌നല് തെറ്റിച്ചതിന് 2,930 പേര് ക്യാമറയില് കുടുങ്ങി. നേരിട്ട് കേസെടുത്തവരുടെ എണ്ണം 2,555. ഓവര്‍ലോഡിന് ഇതുവരെ 5,410 പേര്‍ക്കെതിരെ കേസെടുത്തു.


കെപസിസി നേതൃത്വത്തോട് ഇടഞ്ഞ് മുല്ലപ്പള്ളി രാമചന്ദ്രനും; ഏകാധിപത്യ ശൈലിയെന്ന് പരാതി | mullappally ramachandran too against kpcc leadership\nകെപിസിസി നേതൃത്വം ഏകാധിപത്യ ശൈലിയിൽ പെരുമാറുന്നുവെന്നാണ് പരാതി. ഇക്കാര്യം എഐസിസി ജനറൽ സെക്രട്ടറി താരിഖ് അൻവറിനെ മുല്ലപ്പള്ളി അറിയിക്കുകയും ചെയ്തു. എല്ലാവരേയും ഒപ്പം നിർത്താൻ നേതൃത്വത്തിന് കഴിയുന്നില്ലെന്നും മുല്ലപ്പള്ളി രാമചന്ദ്രൻ താരിഖ് അൻവറിനോട് പറഞ്ഞു.\nThiruvananthapuram, First Published Sep 27, 2021, 1:08 PM IST\nതിരുവനന്തപുരം: കെപിസിസിക്ക് എതിരെ കടുത്ത പരാതി ഉന്നയിച്ച് മുല്ലപ്പള്ളി രാമചന്ദ്രൻ. കെപിസിസി നേതൃത്വം ഏകാധിപത്യ ശൈലിയിൽ പെരുമാറുന്നുവെന്നാണ് പരാതി. ഇക്കാര്യം എഐസിസി ജനറൽ സെക്രട്ടറി താരിഖ് അൻവറിനെ മുല്ലപ്പള്ളി അറിയിക്കുകയും ചെയ്തു. എല്ലാവരേയും ഒപ്പം നിർത്താൻ നേതൃത്വത്തിന് കഴിയുന്നില്ലെന്നും മുല്ലപ്പള്ളി രാമചന്ദ്രൻ താരിഖ് അൻവറിനോട് പറഞ്ഞു.\nഇന്നലത്തെ കൂടിക്കാഴച മാറ്റിവെക്കാൻ താരിഖ് അൻവറിനോട് ആവശ്യപ്പെട്ടത് കെപിസിസി നേതൃത്വം ആണെന്നാണ് സൂചന.\nമുതിർന്ന നേതാവ് വി എം സുധീരൻ രാഷ്ട്രീയകാര്യ സമിതിയിൽ നിന്നും തുടർന്ന് എഐസിസി അംഗത്വവും രാജിവച്ചത് കോൺഗ്രസിന് തലവേദന ആയിരിക്കെയാണ് മുൻ കെപിസിസി അധ്യക്ഷൻ കൂടിയായ മുല്ലപ്പള്ളി രാമചന്ദ്രനും ഇടയുന്നത്. കെ പി സി സി നേതൃത്വത്തിനെതിരെ പ്രതിഷേധിച്ച് മുതിർന്ന പാർട്ടി പ്രവർത്തകർ തന്നെ പാർട്ടി വിടുന്നതും കോൺഗ്രസിന് വലിയ തിരിച്ചടിയായിരിക്കുകയാണ്. ഡിസിസി അധ്യക്ഷന്മാരുടെ നിയമനത്തിന് പിന്നാലെ കെ പി സി സി പുന:സംഘടനയും കോൺഗ്രസിൽ വലിയ പൊട്ടിത്തെറി ഉണ്ടാക്കിയേക്കും.\nLast Updated Sep 27, 2021, 1:23 PM IST\nകെ പി സി സി


Kerala assembly election 2021: muslim league wants thavanur seat congress says no | തവനൂര് ലീഗിന് വിട്ടുകൊടുക്കില്ലെന്ന് കോണ്‍ഗ്രസ്, ജലീലിനെ വീഴ്ത്താന്2പേരുകള്, മണ്ഡലം പിടിക്കുമോ? - Malayalam Oneindia\n1 min ago 'രാഘവേട്ടൻ വല്ലപ്പോഴും കിട്ടുന്ന അവസരങ്ങൾ കൊണ്ടാണ് ജീവിക്കുന്നത്!ജിഷ്ണു ഉണ്ടായിരുന്നെങ്കിലോ'\n10 min ago ആ സീരിയലില് നിന്നും ഇറക്കിവിട്ടു; ശരണ്യയെ വീണ്ടും അഭിനയിപ്പിക്കാന് വലിയ ആഗ്രഹമായിരുന്നു\n38 min ago നാല് മാസത്തിൽ വീണത് നാല് മുഖ്യമന്ത്രിമാർ! അഞ്ചാമനും വരുന്നു... അതും ബിജെപിക്കാരൻ? എല്ലാത്തിനും പിന്നിൽ..\nമലപ്പുറം: മന്ത്രി കെടി ജലീലിന്റെ മണ്ഡലം പിടിക്കാന് നീക്കങ്ങള് ശക്തമാക്കി മുസ്ലീം ലീഗ്. എന്നാല് കൊടുക്കില്ലെന്ന വാശിയിലാണ് കോണ്‍ഗ്രസ് നേതൃത്വം. ജലീലിനെ ഇത്തവണ പരാജയപ്പെടുത്തേണ്ടത് എന്തുകൊണ്ടും അത്യാവശ്യമായ കാര്യമാണെന്ന് ലീഗ് നേതൃത്വം കരുതുന്നു. മുമ്പ് പികെ കുഞ്ഞാലിക്കുട്ടിയെയും പിന്നീട് കോണ്‍ഗ്രസക് നേതാക്കളെയും പരാജയപ്പെടുത്തിയ ജലീല് അതിശക്തനായ നേതാവാണ് ഇപ്പോള്. അതുകൊണ്ട് തവനൂരില് ഇത്തവണ മത്സരം കടുക്കും.\nലീഗിന്റെ ആവശ്യം അംഗീകരിക്കപ്പെടുകയാണെങ്കില് തവനൂരില് മത്സരം ശക്തമാകും. 2008ലെ മണ്ഡല പുനര്‍നിര്‍ണയത്തിന് ശേഷം നടന്ന ആദ്യ തിരഞ്ഞെടുപ്പിലും പിന്നീട് 2016ലും ജലീലാണ് ഇവിടെ നിന്ന് ജയിച്ചത്. മൂന്നാം തവണയും ജയിക്കുമെന്ന പ്രതീക്ഷയിലാണ് ജലീല്. എന്നാല് ഈ ജയസാധ്യത ഇല്ലാതാക്കാനാണ് ലീഗ് ലക്ഷ്യമിടുന്നത്. മുമ്പ് ലീഗ് കോട്ടയായിരുന്ന കുറ്റിപ്പുറത്തിന്റെ ചില ഭാഗങ്ങള് അടങ്ങുന്ന മണ്ഡലമാണ് തവനൂര്.\n2006ലെ കുറ്റിപ്പുറത്ത് പികെ കുഞ്ഞാലിക്കുട്ടിയെ കളത്തിലിറക്കിയ ലീഗിന്റെ തീരുമാനം പിഴച്ചതോടെയാണ് ഈ മണ്ഡലം ശ്രദ്ധിക്കപ്പെട്ടത്. ജലീല്-ലീഗ് ശത്രുതയും ഇതോടെ തുടങ്ങി. 8781 വോട്ടിനായിരുന്നു കുഞ്ഞാലിക്കുട്ടിക്കെതിരെ ജലീലിന്റെ ജയം. പിന്നീട് തവനൂര് മണ്ഡലം രൂപീകരിക്കപ്പെട്ടതിന് ശേഷം 2011ല് കോണ്‍ഗ്രസിന്റെ വിവി പ്രകാശിനെ ജലീല് വീഴ്ത്തി. 6854 വോട്ടിനായിരുന്നു ജയം. 2016ല് ആ ഭൂരിപക്ഷം കുത്തനെ ഉയര്‍ന്ന് 17064 വോട്ടുകളിലേക്ക് എത്തി. വീണ്ടും തോല്‍വി കോണ്‍ഗ്രസിനായിരുന്നു.\nലീഗിന് പ്രതികാരം ചെയ്യണം\n2006ല് നേരിട്ട തിരിച്ചടിക്ക് ഇതുവരെ കണക്കുചോദിക്കാന് ലീഗിന് സാധിച്ചിട്ടില്ല. ഇത്തവണ ജലീലിനെ വീഴ്ത്തി കണക്കുചോദിക്കാനാണ് ലീഗിന്റെ തീരുമാനം. തവനൂര് സീറ്റ് വേണമെന്ന് പറയാന് കാരണവും അതാണ്. സ്വര്‍ണക്കടത്ത് അടക്കം ആരോപണങ്ങള് ഉന്നയിച്ച് ജലീലിനെ വീഴ്ത്താനാവുമെന്ന് ലീഗ് പറയുന്നു. എന്നാല് കോണ്‍ഗ്രസ് ആണെങ്കില് ആ സാധ്യത ഇല്ലാതാവും. കോണ്‍ഗ്രസിനും ആ സീറ്റ് കിട്ടില്ലെന്നാണ് ലീഗ് വിലയിരുത്തല്.\nലീഗ് ഫിറോസ് കുന്നംപറമ്പിലിനെ ഇവിടെ മത്സരിപ്പിക്കാന് ആഗ്രഹിച്ചിരുന്നു. അതല്ലെങ്കില് പ്രമുഖരെ തന്നെ രംഗത്തിറക്കുമെന്നാണ് സൂചന. പാര്‍ട്ടി പരിപാടികളില് ഫിറോസ് ഇപ്പോഴും സാന്നിധ്യമാണ്. മുമ്പ് ലീഗിന്റെ സജീവ പ്രവര്‍ത്തകനായിരുന്നു ഫിറോസ്. ജീവകാരുണ്യ പ്രവര്‍ത്തനങ്ങളിലൂടെ ശ്രദ്ധേയനാണ് ഫിറോസ്. എന്നാല് വിവാദങ്ങല് തിരിച്ചടിയാവുമോ എന്ന ഭയം ലീഗിനുണ്ട്. എന്നാല് ഫിറോസ് കുന്നംപറമ്പിലിനെ മത്സരിപ്പിക്കുന്ന കാര്യം ലീഗ് ഇപ്പോള് ചര്‍ച്ച ചെയ്യുന്നില്ല. പികെ ഫിറോസിന്റെ പേരും പരിഗണനയിലുണ്ട്.\nലീഗിന് സീറ്റ് വിട്ടുകൊടുക്കില്ലെന്ന് മലപ്പുറം ഡിസിസി പ്രസിഡന്റ് വിവി പ്രകാരം അടക്കമുള്ളവര് പറഞ്ഞിട്ടുണ്ട്. സംസ്ഥാന നേതൃത്വത്തിനും അതിന് താല്‍പര്യമില്ല. കഴിഞ്ഞ തവണ നിലമ്പൂരില് നിന്ന് മത്സരിച്ച് പരാജയപ്പെട്ട ആര്യാടന് ഷൗക്കത്തിന് കോണ്‍ഗ്രസ് തവനൂരില് മത്സരിപ്പിച്ചേക്കും. നിലമ്പൂരില് തോറ്റെങ്കില് ആര്യാടന് ഷൗക്കത്തിന്റെ വ്യക്തിപ്രഭാവം മങ്ങിയിട്ടില്ല എന്നാണ് കണക്കുകൂട്ടല്. നിലവിലെ സാഹചര്യത്തില് ഒരു തവണ കൂടി അദ്ദേഹത്തെ മത്സരിപ്പിക്കാനാണ് ശ്രമം. യൂത്ത് കോണ്‍ഗ്രസ് സംസ്ഥാന അധ്യക്ഷന് റിയാസ് മുക്കോളിയുടെ പേരും പരിഗണനയിലുണ്ട്. ഷൗക്കത്ത് നിലമ്പൂരില് തന്നെ മത്സരിക്കാനാണ് താല്‍പര്യപ്പെടുന്നത്.\nജലീല് അധ്യാപനത്തിലേക്ക് മാറുമെന്ന് സൂചനകളുണ്ട്. എന്നാല് സിപിഎം ഇതിനോട് യോജിക്കുന്നില്ല. ജലീലിനെ മണ്ഡലത്തില് നിന്ന് മാറ്റിയാല് എന്നെന്നേക്കുമായി മണ്ഡലം കൈവിടാനുള്ള സാധ്യതയുണ്ടെന്നാണ് സിപിഎം വിലയിരുത്തല്. തദ്ദേശ തിരഞ്ഞെടുപ്പില് അനുകൂല പ്രതികരണമാണ് ഉണ്ടായത്. അതുകൊണ്ട് ശക്തനായ എതിരാളിയില്ലെങ്കില് മികച്ച വിജയം തന്നെ നേടുമെന്നാണ് വിലയിരുത്തല്. തവനൂര് മണ്ഡലം തദ്ദേശ തിരഞ്ഞെടുപ്പില് ആറായിരത്തില്‍പരം വോട്ടുകളുടെ ഭൂരിപക്ഷത്തിനാണ് ഇടതുപക്ഷം പിടിച്ചത്.\nkerala assembly election 2021 kt jaleel malappuram thavanur muslim league congress udf ldf നിയമസഭാ തിരഞ്ഞെടുപ്പ് കെടി ജലീല് മലപ്പുറം തവനൂര് മുസ്ലീം ലീഗ് കോണ്‍ഗ്രസ് യുഡിഎഫ് എല്‍ഡിഎഫ് politics\nkerala assembly election 2021: muslim league wants thavanur seat congress says no


sithara krishnakumar surprise by friend's\nമലയാളികളുടെ പ്രിയപ്പെട്ട ഗായികമാരിൽ ഒരാളാണല്ലോ സിതാര കൃഷ്ണകുമാർ. തന്റെ സ്വതസിദ്ധമായ ഗാനാലാപന ശൈലിയിലൂടെയും ശബ്ദത്തിലൂടെയും നിരവധി പ്രേക്ഷകരുടെ ഇഷ്ടതാരമായി മാറാൻ ചുരുങ്ങിയ കാലം കൊണ്ട് ഇവർക്ക് സാധിക്കുകയും ചെയ്തിരുന്നു.\nഒരു പിന്നണി ഗായിക എന്നതിലുപരി മ്യൂസിക് കമ്പോസറായും നർത്തകിയായും തിളങ്ങിയ താരത്തിന് മലയാള സിനിമാ ലോകത്തിന് പുറമേ തെലുങ്ക്, തമിഴ് ദേശങ്ങളിലും നിരവധി ആരാധകരാണുള്ളത്. കർണാട്ടിക് ക്ലാസിക്കൽ, ഹിന്ദുസ്ഥാനി സംഗീതത്തിന് പുറമേ ഗസൽ ഗാനാലാപന രംഗത്തും സിതാര സജീവമാണ്. മാത്രമല്ല മികച്ച ഗായികക്കുള്ള സംസ്ഥാന അവാർഡ് ഉൾപ്പെടെ നിരവധി ബഹുമതികളും താരം സ്വന്തമാക്കിയിട്ടുണ്ട്. മനു അശോകന്റെ സംവിധാനത്തിൽ പുറത്തിറങ്ങിയ കാണെക്കാണെ എന്ന ചിത്രത്തിലെ ” പാൽ നിലാവിൻ പൊയ്കയിൽ” എന്ന ഗാനമായിരുന്നു സിതാരയെ അവാർഡിനർഹമാക്കിയിരുന്നത്.\nതുടർന്ന് ഈ ഒരു അവാർഡ് നേട്ടത്തിൽ സിനിമാരംഗത്തും പുറത്തുമുള്ള നിരവധി പേരായിരുന്നു സിത്താരക്ക് ആശംസകളുമായി എത്തിയിരുന്നത്. എന്നാൽ ഇപ്പോഴിതാ ഈയൊരു അവാർഡ് നേട്ടത്തിന്റെ സന്തോഷത്തിൽ തന്റെ സുഹൃത്തുക്കൾ തനിക്ക് നൽകിയ സർപ്രൈസ് ആഘോഷത്തിന്റെ വീഡിയോ സമൂഹ മാധ്യമങ്ങളിൽ പങ്കുവെച്ചിരിക്കുകയാണ് സിതാര. റൂമിലേക്ക് കടന്നു വരുന്ന സിതാരയെ രമേശ് പിഷാരടി, വിധു പ്രതാപ് അടക്കമുള്ള സുഹൃത്തുക്കൾ വരവേൽക്കുന്നതും കൺഗ്രാജുലേഷൻസ് സിത്തുമണി എന്നെഴുതിയ കേക്ക് മുറിച്ച് ആഘോഷിക്കുന്നതും വീഡിയോയിൽ കാണാവുന്നതാണ്.


No major impact of U.S. crisis on Indian economy: Reddy\nമുംബൈ: അമേരിക്കന് സാമ്പത്തിക രംഗത്ത് വീണ്ടും സംജാതമായ സാമ്പത്തിക പ്രതിസന്ധി ഇന്ത്യയെ കാര്യമായി ബാധിക്കില്ലെന്ന് മുന് റിസര്‍വ് ബാങ്ക് ഗവര്‍ണര് വൈ.വി. റെഡ്ഡി. പിടിഐയ്ക്ക് നല്‍കിയ അഭിമുഖത്തിലാണ് വൈ വി റെഡ്ഡി ഇക്കാര്യം പറഞ്ഞത്.\nഅമേരിക്കയില് ഇപ്പോള് ഉടലെടുത്ത പ്രതിസന്ധിയുടെ പ്രത്യാഘാതം നേരിയ തോതില് ഇന്ത്യന് സാമ്പത്തിക രംഗത്ത് പ്രതിഫലിക്കും. എന്നാല് ഇന്ത്യയുടെ വളര്‍ച്ചയെ പിന്നോട്ടുവലിക്കുന്ന തരത്തിലേക്ക് ഇത് ബാധിക്കില്ല. അദ്ദേഹം പറഞ്ഞു.\n2008ലൂണ്ടായ ആഗോള സാമ്പത്തിക മാന്ദ്യത്തിന്റെ അടിസ്ഥാന പ്രശ്‌നങ്ങള് പൂര്‍ണമായും പരിഹരിക്കാന് കഴിഞ്ഞിട്ടില്ല എന്നതാണ് ഇപ്പോള് അമേരിക്കയിലെ പ്രതിസന്ധി കാണിക്കുന്നതെന്നും വൈ.വി. റെഡ്ഡി പറഞ്ഞു. നിലവിലെ സാഹചര്യം തുടക്കത്തിലേ പരിശോദിച്ച് പ്രതിസന്ധി മറികടക്കാനാവശ്യമായ സത്വര നടപടികള് സ്വീകരി്ക്കണമെന്നും അദ്ദേഹം പറഞ്ഞു.\nനേരത്തെ നിലവിലെ ആഗോള സാമ്പത്തിക സാഹചര്യം ഇന്ത്യയെയും സാരമായി ബാധിച്ചേക്കുമെന്ന് റിസര്‍വ് ബാങ്ക് ഓഫ് ഇന്ത്യ (ആര്.ബി.ഐ) വിലയിരുത്തിയിരുന്നു. നിലവിലെ സാഹചര്യം സസൂക്ഷമം വിലയിരുത്തുകയാണെന്നും ലോകം വീണ്ടുമൊരു സാമ്പത്തിക മാന്ദ്യത്തിലേക്ക് വീണാല് അത് ഇന്ത്യന് സാമ്പത്തിക വളര്‍ച്ചയെയും ബാധിക്കുമെന്നും ആര്.ബി.ഐ വ്യക്തമാക്കിയിരുന്നു.


2020 ക്രിസ്മസ് വരെ കാത്തിരിക്കണം, ജെയിംസ് കാമറണിന്റെ ഇതിഹാസം\n2020 ക്രിസ്മസ് വരെ കാത്തിരിക്കണം, ജെയിംസ് കാമറണിന്റെ ഇതിഹാസം കാണാന്\nApril 23, 2017, 7:39 pm\nലോകമെങ്ങുമുള്ള സിനിമാപ്രേമികളെ വശീകരിച്ച 'അവതാറി'ന്റെ അടുത്തഭാഗം കാണാന് 2020 ക്രിസ്മസ് വരെ കാത്തിരിക്കേണ്ടിവരും. 'അവതാറി'ന്റെ ഔദ്യോഗിക ഫേസ്ബുക്കിലൂടെയാണ് അണിയറക്കാര് ചിത്രത്തിന്റെ 2, 3, 4,5ഭാഗങ്ങളുടെ പുതിയ റിലീസ് തീയ്യതി പ്രഖ്യാപിച്ചത്. ഒപ്പം സിനിമകള് ഇപ്പോള് ഏത് ഘട്ടത്തിലാണെന്നും അറിയിച്ചിട്ടുണ്ട്. നാല് തുടര്‍ഭാഗങ്ങളുടെയും പ്രൊഡക്ഷന് ഒരേസമയം ആരംഭിച്ചെന്നാണ് അറിയിപ്പ്. തുടര്‍ന്ന് നാല് ഭാഗങ്ങളുടെയും റിലീസ് തീയ്യതികളും അറിയിക്കുന്നു.\n2020 ഡിസംബര് 18, 2021 ഡിസംബര് 17, 2024 ഡിസംബര് 20, 2025 ഡിസംബര് 19 എന്നീ ദിവസങ്ങളിലാവും 'അവതാറി'ന്റെ 2, 3, 4,5ഭാഗങ്ങള് യഥാക്രമം ലോകമെമ്പാടുമുള്ള സിനിമാപ്രേമികള്‍ക്ക് മുന്നിലെത്തുക. 2018 ക്രിസ്മസിന് അവതാര്-2 തീയേറ്ററുകളിലെത്തുമെന്നാണ് കഴിഞ്ഞ വര്‍ഷം ഏപ്രിലില് യുഎസിലെ തീയേറ്റര് ഉടമകളുടെ സംഘടനയായ 'നാറ്റോ'യുടെ സമ്മേളനത്തില് പങ്കെടുക്കവെ സംവിധായകന് ജെയിംസ് കാമറണ് പറഞ്ഞത്. പക്ഷേ ആ ഡെഡ്‌ലൈന് പാലിക്കാന് തങ്ങള്‍ക്കാവില്ലെന്ന് കഴിഞ്ഞമാസം അദ്ദേഹം തിരുത്തി.\nആദ്യം 'അവതാറി'ന് മൂന്ന് ഭാഗങ്ങള് ഒരുക്കാനായിരുന്നു കാമറണിന്റെ പദ്ധതി. എന്നാല് മൂന്ന് ഭാഗങ്ങളിലായി ചുരുക്കാനാവാത്ത മെറ്റീരിയല് കൈവശമുണ്ടെന്നും നാല് തുടര്‍ഭാഗങ്ങള് ചിത്രത്തിനുണ്ടാവുമെന്നും അദ്ദേഹം പിന്നീടറിയിച്ചു. ഓരോ ഭാഗത്തിനും അതിന്റേതായ നിലയില് സ്വതന്ത്രമായ നിലനില്‍പ്പ് ഉണ്ടാവുമെന്നും എന്നാല് മുഴുവനും ചേര്‍ത്തുവച്ചാല് ഒരു ബൃഹദാഖ്യാനം ആവുമെന്നും കഴിഞ്ഞ വര്‍ഷം സംവിധായകന് വിശദീകരിച്ചു.\n“പുതിയ ‘അവതാര്’ പരമ്പരകളുടെ ലോകം, കഥാപാത്രങ്ങള്, ജീവജാലങ്ങള്, പ്രകൃതി, പുതിയ സംസ്‌കാരങ്ങള് ഒക്കെ സൃഷ്ടിച്ചുകൊണ്ടിരിക്കുകയാണ് ഞങ്ങള്. വരുംചിത്രങ്ങള്‍ക്കായി ഞങ്ങള് ഭാവനയില് കണ്ട കാര്യങ്ങള്‍വച്ച് ഒന്ന് പറയാം, ആദ്യചിത്രത്തെക്കാള് മേലെ വരും ഇത്. ഇതിഹാസസമാനമായ ചിത്രങ്ങളാവും ഇനി വരുക..”\n2009ല് പുറത്തെത്തിയ 'അവതാര്' ആഗോള ബോക്‌സ്ഓഫീസില് നിന്ന് നേടിയത് 2.8 ബില്യണ് ഡോളറാണ്. (1.81 ലക്ഷം കോടി രൂപ!)


ഭൂമിയുടെ സൂക്ഷ്മ ചിത്രങ്ങളെടുക്കും കാര്‍ട്ടോസാറ്റ് 3, ധ്രുവങ്ങള്‍ക്ക് അരികിലൂടെ ഭൂമിയെ ചുറ്റി സഞ്ചാരം\nBy നവനീത് കൃഷ്ണൻ • 28/11/2019 at 11:18AM\n2005ലാണ് ആദ്യത്തെ കാര്‍ട്ടോസാറ്റ് ഉപഗ്രഹം ഇന്ത്യ വിക്ഷേപിക്കുന്നത്, കാര്‍ട്ടോസാറ്റ് 1. ഏതാണ്ട് 126 ദിവസംകൊണ്ട് ഭൂമിയുടെ മുഴുവന് പ്രദേശത്തെയും ചിത്രങ്ങള് പകര്‍ത്താന് ഇതിനാകുമായിരുന്നു. ഇപ്പോൾ കാർട്ടോസാറ്റ്3ഇന്ത്യ വിക്ഷേപിച്ചിരിക്കുന്നു. കാർട്ടോസാറ്റിനെ കുറിച്ച് നവനീത് കൃഷ്ണൻ എഴുതുന്നു\nഭൂമിയെ നിരീക്ഷിക്കാനും മാപ്പുകള് അടക്കമുള്ളവ തയ്യാറാക്കാനുമായി നിരവധി ഉപഗ്രഹങ്ങളാണ് മനുഷ്യര് വിക്ഷേപിച്ചിട്ടുള്ളത്. ഉപഗ്രഹങ്ങളുടെ വരവോടെ നഗരാസൂത്രണവും ഭൂവിനിയോഗവും അടക്കമുള്ള അനേകം കാര്യങ്ങള് ഏറെ ലളിതമായിത്തീര്‍ന്നിട്ടുണ്ട്. ഇന്ത്യയും ഇക്കാര്യത്തില് പുറകോട്ടില്ല. കാര്‍ട്ടോസാറ്റ് എന്നറിയപ്പെടുന്ന ഉപഗ്രഹങ്ങളാണ് ഇക്കാര്യത്തില് ഇന്ത്യയെ സഹായിക്കുന്നത്.\nഏറ്റവും പുതിയ കാര്‍ട്ടോസാറ്റുമായി ഇന്നലെ (ബുധനാഴ്ച) രാവിലെ പി എസ് എല് വി സി -47 റോക്കറ്റിലായിരുന്നു വിക്ഷേപണം. ഇസ്രോയുടെ ( ഐ എസ് ആർ ഒ) ഏറ്റവും വിശ്വസ്തമായ റോക്കറ്റാണ് പി എസ് എല് വി. ഒരിക്കല്‍ക്കൂടി ആ വിശ്വാസം കാത്തുസൂക്ഷിക്കാന് പിഎസ്എല്‍വിക്ക് കഴിഞ്ഞു. കാര്‍ട്ടോസാറ്റ്3എന്ന ഉപഗ്രഹം മാത്രമായിരുന്നില്ല റോക്കറ്റില് ഉണ്ടായിരുന്നത്. അമേരിക്കയുടെ പതിമൂന്ന് ഉപഗ്രഹങ്ങള്‍കൂടി കാര്‍ട്ടോസാറ്റിനൊപ്പം ബഹിരാകാശം തൊട്ടു. വാണിജ്യപരമായ ഇത്തരം വിക്ഷേപണങ്ങള് ഇപ്പോള് ഇസ്രോയ്ക്ക് ഒരു വരുമാനമാര്‍ഗ്ഗം കൂടിയാണ്.\nഇന്ത്യയുടെ റിമോട്ട് സെന്‍സിങ് സാറ്റ്‍ലൈറ്റുകളുടെ (IRS) തുടര്‍ച്ചയാണ് ഇപ്പോഴുള്ള കാര്‍ട്ടോസാറ്റ് സീരീസ്. ഭൂമിയുടെ സൂക്ഷ്മമായ ചിത്രങ്ങളെടുക്കാന് കഴിയുംവിധം മികവേറിയ ഉപകരണങ്ങളാണ് കാര്‍ട്ടോസാറ്റിലുള്ളത്. 30സെന്റിമീറ്ററില് താഴെയാണ് ഇന്നലെ വിക്ഷേപിച്ച കാര്‍ട്ടോസാറ്റ്3ന്റെ റസല്യൂഷന്. അതായത് ഭൂമിയില് 30സെന്റി മീറ്ററില് താഴെയുള്ള രണ്ടു വസ്തുക്കളെവരെ വേര്‍തിരിച്ച് കാണാന് കഴിയുന്ന മികവ്.\n509കിലോമീറ്റര് ഉയരെയുള്ള ഓര്‍ബിറ്റിലാണ് കാര്‍ട്ടോസാറ്റ് 3നെ വിക്ഷേപിച്ചിരിക്കുന്നത്. ഏതാണ്ട് ഭൂമിയുടെ രണ്ടു ധ്രുവങ്ങള്‍ക്കും അരികിലൂടെയാവും കാര്‍ട്ടോസാറ്റ് ഭൂമിയെ ചുറ്റുക. സണ് സിക്രണസ് ഓര്‍ബിറ്റ് എന്നാണ് ഈ പരിക്രമണപഥത്തിന് പറയുന്ന പേര്. എല്ലായ്പ്പോഴും സൂര്യപ്രകാശം കിട്ടുന്ന രീതിയിലാണ് ഈ ഓര്‍ബിറ്റ്.\n2005ലാണ് ആദ്യത്തെ കാര്‍ട്ടോസാറ്റ് ഉപഗ്രഹം ഇന്ത്യ വിക്ഷേപിക്കുന്നത്, കാര്‍ട്ടോസാറ്റ് 1. ഏതാണ്ട് 126 ദിവസംകൊണ്ട് ഭൂമിയുടെ മുഴുവന് പ്രദേശത്തെയും ചിത്രങ്ങള് പകര്‍ത്താന് ഇതിനാകുമായിരുന്നു. കാര്‍ട്ടോസാറ്റ് 3നെ അപേക്ഷിച്ച് ചിത്രങ്ങളുടെ റസല്യൂഷന് വളരെ കുറവായിരുന്നു എന്നു മാത്രം. 2.5മീറ്റര് എങ്കിലും വലിപ്പമുള്ള രണ്ടു വസ്തുക്കളെ വേര്‍തിരിച്ചറിയാന് മാത്രമേ അതിനു കഴിയുമായിരുന്നുള്ളൂ. കാര്‍ട്ടോസാറ്റ് 1ന്റെ തുടര്‍ച്ചയെന്നോണം 2007ല് കാര്‍ട്ടോസാറ്റ്2എന്ന ഉപഗ്രഹവും ഇന്ത്യ വിക്ഷേപിച്ചു. പിന്നീട് കാര്‍ട്ടോസാറ്റ് 2ന്റെ തന്നെ വകഭേദങ്ങളായ കാര്‍ട്ടോസാറ്റ് 2A, കാര്‍ട്ടോസാറ്റ് 2B, കാര്‍ട്ടോസാറ്റ് 2C, കാര്‍ട്ടോസാറ്റ് 2D, കാര്‍ട്ടോസാറ്റ് 2E, കാര്‍ട്ടോസാറ്റ് 2F എന്നിവയും വിവിധ വിക്ഷേപണങ്ങളിലായി ഭൂമിക്ക് ചുറ്റുമെത്തി. സൈനിക ആവശ്യങ്ങള്‍ക്ക് മാത്രമുള്ളവയും ഇതിലുണ്ടായിരുന്നു.\n1625 കിലോഗ്രാമാണ് കാര്‍ട്ടോസാറ്റ് 3ന്റെ ഭാരം. കാര്‍ട്ടോസാറ്റുകളില് ഏറ്റവും ഭാരംകൂടിയ ഒന്ന്. 2000വാട്സ് വൈദ്യുതി നല്‍കാന് കഴിയുന്ന സോളാര് പാനലുകളാണ് കാര്‍ട്ടോസാറ്റ് 3ന്റെ ഊര്‍ജ്ജാവശ്യങ്ങള് നിറവേറ്റുക. അഞ്ചുവര്‍ഷമാണ് പ്രവര്‍ത്തനകാലാവധി നിശ്ചയിച്ചിരിക്കുന്നത്. ഇന്ത്യ വിക്ഷേപിച്ച ഭൂനിരീക്ഷണ ഉപഗ്രഹങ്ങളില് ഏറ്റവും സങ്കീര്‍ണ്ണവും ആധുനികവുമായ ഉപഗ്രഹമാണ് കാര്‍ട്ടോസാറ്റ്3എന്നാണ് ഇസ്രോ ചെയര്‍മാന് ഡോ. കെ ശിവന് അഭിപ്രായപ്പെട്ടത്. നഗരാസൂത്രണം, തീരദേശവികസനം തുടങ്ങി അനേകം മേഖലകളില് കാര്‍ട്ടോസാറ്റ്3ന്റെ സേവനം പ്രയോജനപ്പെടുത്താനാകും.


മന്ത്രിസഭയുടെ പ്രവർത്തനങ്ങളിൽ ജനങ്ങൾ തൃപ്തരും സന്തുഷ്ടരും: കടകംപള്ളി സുരേന്ദ്രൻ : Deepika.com Nattu Visesham\nമന്ത്രിസഭയുടെ പ്രവർത്തനങ്ങളിൽ ജനങ്ങൾ തൃപ്തരും സന്തുഷ്ടരും: കടകംപള്ളി സുരേന്ദ്രൻ\nതിരുവനന്തപുരം: കഴിഞ്ഞ ആയിരം ദിവസങ്ങളിലെ സംസ്ഥാന സർക്കാരിന്‍റെ ഭരണത്തിൽ ജനങ്ങൾക്കുള്ള സന്തോഷത്തിൽ പങ്കുചേരാണ് ആയിരം ദിനാഘോഷ പരിപാടി സംഘടിപ്പിച്ചിരിക്കുന്നതെന്ന് മന്ത്രി കടകംപള്ളി സുരേന്ദ്രൻ.\nആയിരം ദിനാഘോഷത്തിന്‍റെ ജില്ലാതല പരിപാടികൾ നടക്കുന്ന തിരുവനന്തപുരം സെൻട്രൽ സ്റ്റേഡിയത്തിലെ പ്രദർശന നഗരി ഉദ്ഘാടനം ചെയ്തു പ്രസംഗിക്കുകയായിരുന്നു മന്ത്രി. മന്ത്രിസഭയുടെ ഇതുവരെയുള്ള പ്രവർത്തനങ്ങളിൽ ജനങ്ങൾ തൃപ്തരും സന്തുഷ്ടരുമാണ്. ഈ കാലയളവിൽ പ്രളയം അടക്കമുള്ള ഒട്ടേറെ പ്രതികൂല സാഹചര്യങ്ങളെ ജനങ്ങൾക്കൊപ്പംനിന്ന് നിശ്ചയദാർഢ്യത്തോടെ നേരിടാൻ സർക്കാരിനു കഴിഞ്ഞു. പ്രതിസന്ധികളിൽ സർക്കാർ ഒപ്പമുണ്ടാകുമെന്ന വിശ്വാസം ജനമനസുകളിലുണ്ട്. അവരുടെ സന്തോഷത്തിൽ സർക്കാരും പങ്കുചേരുകയാണ് മന്ത്രി പറഞ്ഞു.\nപ്രദർശന നഗരി ഉദ്ഘാടന ചടങ്ങിൽ സി.കെ. ഹരീന്ദ്രൻ എംഎൽഎ, മേയർ വി.കെ. പ്രശാന്ത്, കോർപറേഷൻ കൗൺസിലർ പാളയം രാജൻ, സബ് കളക്ടർ കെ. ഇമ്പശേഖർ, എഡിഎം വി.ആർ. വിനോദ്, പബ്ലിക് റിലേഷൻസ് വകുപ്പ് അഡീഷണൽ ഡയറക്ടർ പി.എസ്. രാജശേഖരൻ, ഡെപ്യൂട്ടി കളക്ടർ(എൽആർ) ജോൺ സാമുവൽ തുടങ്ങിയവർ പങ്കെടുത്തു.\nആഘോഷങ്ങളുടെ ഭാഗമായി പ്രദർശനത്തിനൊപ്പം നാളെ മുതൽ സെമിനാർ പരമ്പരയും സാംസ്കാരികോത്സവവും നടക്കും. എല്ലാ ദിവസവും ഉച്ചകഴിഞ്ഞ് മൂന്നിനാണ് സെമിനാർ ആരംഭിക്കുക. വൈകുന്നേരം ആറു മുതലാണ് കലാപരിപാടികൾ അരങ്ങേറും.


വര്‍ത്തമാനകാലം നേരിടുന്ന മുഖ്യപ്രതിസന്ധികളിലൂടെ രോമാഞ്ചഭരിതമായൊരു യാത്ര!\nമഹാമാരിയില് വിറപൂണ്ട് നില്‍ക്കുന്ന ഇക്കാലത്ത് ലോകം മുഴുവന് ശ്രദ്ധയോടെ ഉറ്റുനോക്കുന്ന യുവാല് നോവാ ഹരാരിയുടെ ഏറ്റവും പുതിയ പുസ്തകമായ 21ാം നൂറ്റാണ്ടിലേക്ക് 21 പാഠങ്ങള് ഇപ്പോള് വിപണിയില്. പുസ്തകത്തിന്റെ ഇ-ബുക്ക് നേരത്തെ വായനക്കാര്‍ക്ക് ലഭ്യമാക്കിയിരുന്നു.\nഡെന്നി തോമസാണ് പുസ്തകം വിവര്‍ത്തനം ചെയ്തിരിക്കുന്നത്.\nമഹാമാരികളും യുദ്ധങ്ങളും കാലാവസ്ഥാവ്യതിയാനങ്ങളും ഭീകരാക്രമണങ്ങളും നമ്മെ കീഴ്‌പ്പെടുത്താന് ശ്രമിച്ചുകൊണ്ടിരിക്കെ, എന്തായിരിക്കാം മനുഷ്യരാശിയുടെ ഭാവി? നാം നിര്‍മ്മിച്ച ഈ ലോകത്തെ പൂര്‍ണ്ണമായും മനസ്സിലാക്കാന് നമുക്ക് സാധിച്ചിട്ടുണ്ടോ? വര്‍ത്തമാനകാലം നേരിടുന്ന മുഖ്യപ്രതിസന്ധികളിലൂടെ രോമാഞ്ചഭരിതമായൊരു യാത്രയ്ക്കായി വായനക്കാരെ ക്ഷണിക്കുകയാണ് തന്റെ പുതിയ രചനയിലൂടെ അദ്ദേഹം.\nകോവിഡ് 19 മാനവരാശിയെ ഭീതിയുടെയും ആശങ്കയുടെയും മുള്‍മുനയില് നിര്‍ത്തുന്ന ഈ കാലത്ത് ലോകം മുഴുവന് കാതോര്‍ക്കുന്ന യുവാല് നോവാ ഹരാരി നമ്മുടെ ഭാവിയെക്കുറിച്ച് നല്‍കുന്ന മുന്നറിയിപ്പുകളാണ് ഈ പുസ്തകം. സാപ്പിയൻസിന്റെയും ഹോമോ ദിയൂസിന്റെയും രചയിതാവിൽനിന്നും പിറവിയെടുത്ത മറ്റൊരു ഇൻർനാഷണൽ ബെസ്റ്റ് സെല്ലറാണ് 21-ാം നൂറ്റാണ്ടിലേക്ക് 21 പാഠങ്ങൾ.\nക്രൈം ഫിക്ഷൻ – ഖസാക്കിന്റെ ഇതിഹാസം നോവല് മത്സരങ്ങളിലേക്ക് ജൂൺ 30 വരെ രചനകൾ അയക്കാം


ഉച്ചയുറക്കത്തിനായ് കിടന്നിട്ടും എന്തോ ഉറക്കം വരുന്നില്ല, മെല്ലെ അവിടെ നിന്നും എഴുന്നേറ്റു...\nഇന്ന് പോണ്ണ്ടാ കൃഷണനും രാധയും കാണാന് ?\nനല്ലപാതിയ്ക്കെന്നോട് എന്തോ ദേഷ്യമുള്ളത് പോലെ. ഫോണെടുത്ത് കുത്തി..\nകണ്ണാ ഫ്രീയായോ ?\nകണ്ണന് മോളിലാ...പണീലാ...അപ്പുറത്ത് നിന്നും പരിചയമില്ലാത്ത ശബ്ദം.\nഒഹ്..അവനില്ല... എന്നാ ഇക്കയെ വിളിക്കാം...\nഹും, അയാള് ഫോണ് എടുക്കുന്നുമില്ല,\nഎന്നാ പിന്നെ നാളെ പോകാം എന്നു കരുതി.\nഇന്ന് എന്താഴ്ച്ചയാടീ ?\n"വ്യാഴം" എന്താ ചോദിച്ചേ ?\nഅപ്പോ ഇന്നുകൂടെയേ പടം കാണൂ, നാളെ മാറും, കൂട്ടിനാരും വരുന്നില്ലെങ്കില് വേണ്ട, എല്ലാരും വരാന്നൊക്കെ പറയും. ആ നേരാവുമ്പോ ഇല്ലാ‍ന്ന് പറയും(ഒറ്റയ്ക്കിരുന്ന് കാണാനുള്ള പേടി ഇല്ലാതില്ല)മാപ്രാണം വര്‍ണ്ണ ലക്ഷ്യമാക്കി എന്റെ യമഹ ഓടിതുടങ്ങി.. പോകുന്നവഴിയില് അതാ സന്ദീപ്...വണ്ടി നിറുത്തി.\nപടത്തിനാ, നീ പോരുന്നോ ? ഏതാന്ന് ചോദിക്കണ്ടാ “കൃഷ്ണനും രാധയും”\nനിനക്കെന്താ പ്രാന്താണോ ?\nനീ വര്ണെണ്ടെങ്ങെ വാ... ചുമ്മാ ഒരു രസം അല്ലേ...\nകുറേ പറഞ്ഞപ്പോള് അവന് വരാമെന്നായി...അവന് വണ്ടിയില് കയറി,\nഞങ്ങള് വീണ്ടും യാത്ര തുടങ്ങി\n6.15 നാ പടം , ഓരോന്ന് വിട്ടിട്ട് പോകാല്ലേ ?\nഅവനു സമ്മതം. മഹാബലിയില് കയറി ഓരോ പെഗ്ഗില് സോഡ കലര്‍ത്തി അതും അകത്താക്കി (ധൈര്യത്തിന്). ടിക്കറ്റ് വാങ്ങി അകത്ത് കടന്നപ്പോള് സിനിമ തുടങ്ങിയിരുന്നു.\nമച്ചാ...രായപ്പന് ... ഇതില് ? ഒള്ളതാ ?\nഇനി സൈഡ് റീലാവോ ? പിന്നിലേയ്ക്കും സൈഡിലേയ്ക്കും ഒക്കെ നോക്കി, വിരലിലെണ്ണാവുന്ന ആളുകള് (കൂടിവന്നാല് 15, അതില് കൂടുതല് ഇല്ല), ഒരെണ്ണം വീശിയത് തലയ്ക്ക് പിടിച്ച് പണ്ടിറ്റ് പ്രിത്വിരാജായതോ ? സംശയം തീരും മുന്‍പ് ദാ വരുന്നു റീമ....\nമച്ചൂ പണി പാളിട്ടാ....ഇത് ഇന്ത്യന് റുപ്പ്യാട്ടാ... മറ്റേ പടം 12.30നും 3.15നും മാത്രം ഒള്ളൂന്നാ തോന്നണേ....\nകൊഴപ്പ്യല്ലാ, നല്ല പടമാന്നാ കേട്ടേ...\nന്നാലും അത് കാണാന് പറ്റില്ല്യാലോ...\nഇടവേളയ്ക്ക് പുറത്തിറങ്ങിയപ്പോള് ഗേറ്റ് കീപ്പറോട് ചോദിച്ചു നാളെ മുതല് എന്തൂട്ടാ പടം ?\nകൃഷ്ണനും രാധയും നാല് കളികള്.....\nനെഞ്ചോട്ടൊട്ടി കിടന്ന നീയിന്നെവിടെയൊ പോയിരിക്കുന്നു,\nഇടതൂര്‍ന്ന എന് നിശ്വാസത്തിലും പാറിക്കളിച്ചിരുന്ന നീ ?\nഎന്നിലെ ഏകാന്തത നീ ആസ്വദിക്കുകയായിരുന്നോ ?\nഒന്നാര്‍ത്തു ചിരിക്കാന് പോലും എന്നെ നീ അനുവദിച്ചിരുന്നില്ല.\nനിന്റെ സ്പര്‍ശനം പോലുമെനിക്കെന്തസഹനീയമായിരുന്നെന്നോ\nനിന്നില്‍നിന്നഭയം നേടാന്, ലഹരി എന്നിലേക്കാവാഹിക്കുകയായിരുന്നു.\nഒന്നും പറയാതെ നീ എന്നെ വിട്ടകന്നു...ഒരിക്കലും എന്നിലേക്ക് നീ വരരുത്\nനീ പൊയതിനു ശേഷം , ലഹരിയുമെന്നെ വിട്ടു പോയിരിക്കുന്നു\nഇപ്പോള് നീയുമില്ല, ലഹരിയുമില്ല...\nവിട്ടു പിരിഞ്ഞ വിഷാദമേ.....നന്ദി...\nഇനി ഒരിക്കലുമെന്നെ തേടി നീ വന്നേക്കരുത്\nതെരുവിന്റെ വൃത്തികെട്ട ഇടനാഴിയിലൂടെ ഞാന് നടന്നു, അങ്ങിങ്ങായി കേള്‍ക്കുന്ന അട്ടഹാസങ്ങള്, ആര്‍ത്തനാദങ്ങള്, അപശബ്ദങ്ങള് ...എന്തിനോ വേണ്ടി പായുന്ന കുറേ മനുഷ്യജന്മങ്ങള്. അതിലൊരുവനായി ഞാനും,\nമലീമസമായ വീഥിയിലൂടെ നടക്കാന് എനിക്ക് അറപ്പ് തോന്നിയതേയില്ല.....ഞാനെന്നും ഇതു വഴിയാണല്ലോ സഞ്ചരിച്ചിട്ടുള്ളാതും സഞ്ചരിച്ചുകൊണ്ടിരിക്കുന്നതും. പിന്നെന്തിന് ഞാന് മടിക്കണം ?\nഅങ്ങിങ്ങായി ചപ്പുചവറുകള് കിടക്കുന്നു.. പെട്ടെന്ന് കാലിനൊരു വേദന, ചോര വാര്‍ന്നിറങ്ങുന്നു, പൊട്ടിയ കണ്ണാടിചില്ലില് തട്ടി എന്റെ കാല് മുറിഞ്ഞിരിക്കുന്നു. പതിയെ ഞാനാ കണ്ണാടിചില്ലെടുത്തു.\nഈ തെരുവില് എത്തിയതിനു ശേഷം ഒരു പക്ഷേ, ആദ്യമായിട്ടായിരിക്കാം ഞാനെന്റെ പ്രതിബിംബം കാണുന്നത്.\nകാലിലെ മുറിവിനെക്കുറിച്ച് ഓര്‍ക്കുന്നതേയില്ല, ഞാന് ആര്‍ത്തിയോടെ വീണ്ടും പൊട്ടിയ കണ്ണാടിചില്ലിലേക്ക് നോക്കി, ഞാനെത്ര മാറിയിരിക്കുന്നു ?\nഈ പ്രാകൃതരൂപം എനിക്കെങ്ങിനെ കിട്ടി ?\n“ഇത് ഞാനല്ല...... ഇത് എന്റെ മുഖമല്ലാ“ എന്ന് ഒരു ഭ്രാന്തനെപ്പോലെ ഞാന് അലറിവിളിച്ചു.\nചോരപുരണ്ട ചില്ലു കഷണത്തില് വീണ ഒരിറ്റ് കണ്ണുനീരില് വിരലുകള് ചലിപ്പിച്ചു കൊണ്ടേയിരുന്നു. ഒരു രക്തദാഹിയേപ്പോലെ ഞാനത് മണത്തു നോക്കി,\n"അതെ... ഇതിന് എന്റെ ഗന്ധമാണ്, എന്റെ വിയര്‍പ്പിന്റെ ഗന്ധമാണ്, ഈ തെരുവിന്റെ ഗന്ധമാണ്, ഇനിയൊരു തിരിച്ചു പോക്ക് അസാധ്യമല്ലേ......"\nഒരുപകല് കൂടെ അവസാനിക്കാറായിരിക്കുന്നു, തെളിഞ്ഞ നീലയില് കുങ്കുമം വാരി വിതറി സൂര്യന് മറഞ്ഞിരിക്കുന്നു. ഭക്ഷണം കഴിച്ചിട്ട്2നാളുകള് പിന്നിട്ടിരിക്കുന്നു. വിറക്കുന്ന കാലുകള് വേച്ച് വേച്ച് ലക്ഷ്യബോധമില്ലാത്തവനെ പോലെ ഞാനെന്റെ കൂര വിട്ടിറങ്ങി. പക്ഷികളെല്ലാം കൂട്ടില് ചേക്കേറിയിരിക്കുന്നു, ഈ പാത ഇത്രയും വിജനമായി കണ്ടിട്ടേയില്ല. ഇളംകാറ്റ് എനിക്കരോചകമായി തോന്നി. ലാങ്കി പൂവിന്റെ മണം ശിരസ്സിലേക്കാഴ്ന്നിറങ്ങുന്നു.\nപ്രണയിനിയുമായി ഈ മരച്ചുവട്ടില് പങ്കിട്ട നിമിഷങ്ങളെന്നിലൂടെ മിന്നല് പോലെ കടന്നു പോയി. ഒരിക്കലും മറക്കാനാവാത്ത എത്രയോ സായാഹനങ്ങള് ഇവിടെ .... പ്രായമേറിയിരിക്കുന്നു ഇപ്പോള് രണ്ടു പേര്‍ക്കും.\nഅതെ... ഇതവളുടെ സുഗന്ധമാണ്. അവളെന്നിലേക്കടുത്തു വരുന്നത് ഞാനറിയുന്നു. അവളെ എന് കരവലയത്തിലാക്കാന് കുതിച്ച എന്റെ കാല് എവിടെയോ ഉടക്കി, ഭൂമിയെ ചുംബിച്ചുകൊണ്ട് ഞാനിതാ താഴെ കിടക്കുന്നു.\nപ്രയാസപ്പെട്ട് ഞാന് മലര്‍ന്ന്കിടന്നു, നല്ല വേദനയുണ്ട്, കണ്ണുകളിലേക്ക് ഇരുട്ട് പടരുന്നു....\nലാങ്കിമരത്തെ അപ്പാടെ കുലുക്കി കാറ്റ് കടന്നു പോയി, ഞെട്ടറ്റ ഇരു പൂവ് എന്റെ നെറുകയിലേക്ക് വീണു,\nഅതെ, ഒരു പക്ഷേ ഇതവളുടെ കുസൃതികളിലൊന്നായിരിക്കാം.\nഞാന് കണ്‍പോളകള് പതിയെ തുറന്നു.\nചെറു പുഞ്ചിരിയുമായി എന്നിലേക്ക് കണ്ണുംനട്ടിരിക്കുന്ന എന്റെ ഭാര്യ ,\n“കൊറേ നേരമായല്ലോ ഉറക്കം തുടങ്ങിയിട്ട്.....\nദേ... കണ്ടോ ലാങ്കി പൂവ്, മുറ്റത്ത് കിടന്ന് കിട്ടിയതാ"\nഎന്തോ കൂപ്പണ് എന്നും പറഞ്ഞ് കുറച്ച് പിള്ളേര് വന്നിരുന്നു, അവര് കളഞ്ഞതായിരിക്കും\n“ മതി മതി, ഉറങ്ങിയത്, വാ, നമുക്ക് ലാങ്കിചോട്ടില് പോകാം...കൊറേ നാളായില്ലേ നമ്മളവിടെ പോയിരുന്നിട്ട്, എണീക്ക്....പോകാന്നേ... "\n" ആരെ സ്വപ്നം കണ്ട് കിടക്കാ ?"\nഎല്ലാം ഒരു ചിരിയിലവസാനിപ്പിച്ചുകൊണ്ട് ഞാനവളെ എന്റെ മാറിലേക്കടുപ്പിച്ചു\nബുധനാഴ്‌ച, മേയ് 04, 2011\nകിനാവിന്റെ ചോര്‍ന്നൊലിച്ച നാലുകെട്ടിന് കോണിലെവിടെയോ ഒരു മിന്നല് പ്രവാഹം !!!\nപതിവായി കേട്ടുകൊണ്ടിരുന്ന കാതടപ്പിക്കുന്ന കാലൊച്ചകളിന്നെവിടെ ?\nമനസ്സിന്റെയുള്ളില് പെരുമ്പറ കൊട്ടിയിരുന്ന ഭീകര സത്വങ്ങള് ?\nഉറഞ്ഞുതുള്ളിയിരുന്ന മഴയുടെ ആര്‍ത്തനാദങ്ങളില്ല,\nജീര്‍ണ്ണിച്ച ജനല് പാളി പതിയെ തുറന്നു ,\nനരവീണ താടിരോമങ്ങള് തഴുകിക്കൊണ്ട് പുറത്തേക്ക് നോക്കി,\nഎങ്ങോ പോയി മറഞ്ഞിരിക്കുന്നു.\nമഴയില് കുതിര്‍ന്ന മണ്ണിന് മണം സിരകളിലേക്ക് തുളച്ച് കയറി.\nമഴയുടെ ശക്തിയാലോ, കാറ്റിന്റെ വേഗതയിലോ അടിപതറിയ മരങ്ങള് തലകുനിച്ച് നില്‍ക്കുന്നു\nകൊച്ചുകുട്ടിയുടെ കൌതുകത്തോടെ ജനലിലേക്കെന്റെ മുഖം ചേര്‍ത്ത് വച്ചു,\nതെളിമയുള്ള നീലാകാശം നോക്കി നില്‍ക്കേ ,\nഭിത്തിയിലൂടെ ഒലിച്ചിറങ്ങിയ ഒരു മഴത്തുള്ളിയെന് നെറുകയില് വീണു ചിതറി,\nഊറിച്ചിരിച്ചുകൊണ്ട് ഞാനുറക്കെ പറഞ്ഞു.........\nഎന്തുകൊണ്ട് ? എന്തുകൊണ്ട് നീ ഈ മഴയറിയാതെപ്പോയി ?\nLabels: അലസത, കവിത


യുബര് ഇന്ത്യന് റെയ്ല്‍വേയുമായി സഹകരിച്ചേക്കും - FUTURE KERALA - Daily on Business Economy and Society\nയുബര് ഇന്ത്യന് റെയ്ല്‍വേയുമായി സഹകരിച്ചേക്കും\nന്യൂഡെല്‍ഹി: ഓണ്‍ലൈന് കാര് സേവന ദാതാക്കളായ യുബര് ഇന്ത്യന് റെയ്ല്‍വേയുമായി സഹകരിച്ച് പ്രവര്‍ത്തിക്കാന് തയാറെടുക്കുന്നു. റെയ്ല്‍വേ സ്റ്റേഷനില് തുടങ്ങുന്നതും അവസാനിക്കുന്നതുമായി ടാക്‌സി സേവനങ്ങള് അവതരിപ്പിക്കാനാണ് യുബര് ശ്രമിക്കുന്നത്.\nയുബറുമായി സഹകരിച്ച കാബ് ബുക്കിംഗ് നടപ്പാക്കുന്നതിന്റെ കമ്മിഷനായി ഏകദേശം 150 കോടിയോളം രൂപ റെയ്ല്‍വേക്ക് അധികവരുമാനം ലഭിക്കും. ഇതിന്റെ ഭാഗമായി റെയ്ല്‍വേ യുബറിന് പ്രത്യേക ഇടം സ്റ്റേഷനുകളില് അനുവദിക്കും. റെയ്ല്‍വേയുമായുള്ള സഹകരണം സംബന്ധിച്ച ചോദ്യങ്ങളോട് യുബര് ഔദ്യോഗികമായി ഇതുവരെ പ്രതികരിച്ചിട്ടില്ല.\nഇന്ത്യന് റെയ്ല്‍വേയുടെ അനുബന്ധ സ്ഥാപനമായ ഐആര്‍സിടിസി (ഇന്ത്യന് റെയ്ല്‍വേ കാറ്ററിംഗ് ടൂറിസം കോര്‍പ്പറേഷന് ലിമിറ്റഡ് )യാണ് ഓണ്‍ലൈന് ടിക്കറ്റിംഗ് പ്രവര്‍ത്തനങ്ങള് പൂര്‍ത്തിയാക്കുന്നത്. ഐആര്‍സിടിസിയുടെ മൊബൈല് ആപ്പ് വഴിയാണ് യുബര് കാര് സേവനം ബുക്ക് ചെയ്യുന്നത്. ട്രെയിന് ബുക്ക് ചെയ്യുന്നതിനോടൊപ്പം യുബര് കാറും ബുക്ക് ചെയ്യാന് കഴിയുമെന്നത് റെയ്ല്‍വെ യാത്രക്കാര്‍ക്ക് വളരെ സഹായകമായിരിക്കും.\nഔദ്യോഗിക വെബ്‌സൈറ്റിലൂടെയാണ് നിലവില് റെയ്ല് യാത്രികര് ഹോട്ടല്, കാബ് ബുക്കിംഗുകള് നടത്തുന്നത്. ഇതില് നിന്നും വാര്‍ഷികമായി മൂന്നു ബില്യണ് ഡോളറിന്റെ വരുമാനം ഐആര്‍സിടിസി സൃഷ്ടിച്ചെടുക്കുന്നു. ഇത്തരം പ്രത്യേകതകളാണ് ഐആര്‍സിടിസിയെ രാജ്യത്തെ ഏറ്റവും വലിയ ഇ-കൊമേഴ്‌സ് സൈറ്റുകളിലൊന്നാക്കി നിലനിര്‍ത്തുന്നത്. 12000 ട്രെയ്‌നുകളിലൂടെ 8000 സ്റ്റേഷനുകളെ തമ്മില് ബന്ധിപ്പിച്ച് ഏകദേശം 23 ദശലക്ഷം യാത്രികര്‍ക്ക് ഐആര്‍സിടിസി പ്രതിദിനം സേവനം ലഭ്യമാക്കുന്നു.\nഈ വര്‍ഷമാദ്യം യുഎസില് അമേരിക്കന് എയര്‍ലൈന്‍സുമായി യോജിച്ച് സഹകരണപ്രവര്‍ത്തനങ്ങള് യുബര് ആരംഭിച്ചിരുന്നു. യുഎസിലെ പ്രധാനപ്പെട്ട 11 വിമാനത്താവളങ്ങളിലായി ടാക്‌സിസേവനം ഒരുക്കാന് യുബറിന് സാധിച്ചിട്ടുണ്ട്. ഇന്ത്യയിലെ യുബറിന്റെ മുഖ്യ പ്രതിയോഗിയായ ഒല മുംബൈ മെട്രോയുമായി സഹകരിച്ച് ടാക്‌സി സേവനങ്ങള് ലഭ്യമാക്കിയിട്ടുണ്ട്.\nചൈനീസ് ഘടകത്തെ ദിദിക്കു വിറ്റതിനു ശേഷം ഇന്ത്യന് വിപണി യുബറിനെ സംബന്ധിച്ചിടത്തോളം വളരെയധികം പ്രാധാന്യമര്‍ഹിക്കുന്ന മേഖലയാണ്. ആഗോളതലത്തില് 12 ശതമാനം വിപണിവിഹിതമാണ് യുബറിന് ഇന്ത്യയിലുള്ളത്. സോഫ്റ്റ് ബാങ്ക് പിന്തുണയുള്ള ഒല വന്‍വെല്ലുവിളിയാണ് യുബറിന് ഇന്ത്യയില് ഉയര്‍ത്തുന്നത്.\nTags:\tcooperate with, railway, Uber\nബാങ്ക് പേമെന്റ് സെര്‍വറില് വൈറസ് ആക്രമണം; മുന്നറിയിപ്പ് നല്‍കി സിസ\nജിഎസ് ടി ജൂലൈ 1 മുതല്: സമവായമായി; പൂര്‍ത്തിയാക്കാനുള്ളത് നടപടിക്രമങ്ങള്\nമലയാളികള്‍ക്ക് മാതൃഭാഷ നിര്‍ബന്ധമാക്കണം: മുഖ്യമന്ത്രി\nഉത്സവ സീസണില് വിലക്കുറവുമായി ലെനോവോ\nചൈനയ്‌ക്കൊപ്പമെത്താന് വിദ്യാഭ്യാസ മേഖലയെ കരുത്തുറ്റതാക്കണം